
DE COLLEGIIS 

SCENICORUM ARTIFICUM 

APUD GR^COS. 



I. 



^wue ffuerii rei Meiil«» apucl Gimeos eoiulitiOy 
ex Ailieiiieiuiiiini le^iliiui? 



Quse fuerint apud Grsecos scenicorum artificum colle- 
gia disputare aggresso origines artis scenicae paucis repe- 
tere necesse est. Cujus ipsum Bacchum repertorem fuissc 
tradidil antiquitas, et in Graecia per omnes licuit arlifici- 
bus consecrare origines suas, ut cum Livio loquamiir, et 
ad deum referre auctorem. Quicunque recentiorum an- 
tiquitatem attigerunt, consentiunt rem ludicram apud 
Graecos colendi numinis causa esse inventam et magis ad 
deorum honores et ad civitatis religionem quam ad vo- 
luptatem hominum perlinuisse. 

Hujus publicse reUgionis tanta vis exstitit tantaque 
Grsecorum in retinendis majorum institutis pietas ut res 
scenica, etiam quum a pristino Bacchi cultu ad alia de- 
clinavisset et, omisso deo, ad humana quaedam, et qui- 
dem non ita pia, conversa esset, antiqu» religionis me- 
moria consecrata viguerit. Cujus rei insigni documento 

1 

sunt Athenienses, qui, in constituendis iis quaecunque 
ad Dionysia spectabant, omisso jure communi aut de- 
scriptis novis legibus, civilem rationem, dei gratia, pror- 
sus inverterunt. 

Quum Bacchi festis universos cives adesse oporteret, 
lege jubebatur litibus supersederi, vetito ne quis, etiam 
judicio victor, dilatum 8es alienum exigeret, vel aliquid 
aliud prehenderet aut vi auferret. 

« Quum Bacchi pompa in Piraeo est et comoedi et tra- 
goedi et quum Lenaeis pompa est et tragoedi et comoedi 
et quum Dionysiis urbanis pompa est et pueri et comus 
et comoedi et tragoedi et Thargeliorum in pompa et cer- 
tamine, ne liceat vel pignora vel quidquam quod sit alte- 
rius capere, ne illorum quidem qui ad diem non solve- 
rint, hisce diebus. At si quis horiim aliquid commiserit, 
ei qui passus est jus esto in illum agendi et adversus 
illum accusationem (iz^oSokoi^) ferendi, tanquam injuriam 
facientem, in concione in sede Bacchi congregata, 
quemadmodum de ceteris injuriam facientibus scriptufti 
est (1). » 

Ipsa etiam civitas eos qui in carcere publico, ob aes 
alienum, inclusi erant, vadibus constitutis, horum die- 
rum spatiO) emittere solebat ne cujusquam civis cultu 
deus fraudaretur (2). 

In choris vero instituendis^ qui sumptus tribuum et 
bhoragoruml quee studia, magistratibus inspicientibus, 

(1) toemosth.) m Midiam^ lOi — tn edd^m ortttione exemplum 
iuvfenimus (175). Quum Evander quidam Menippum Garem ac- 
tione mercatoria damnatum, quem prius nusquam apprehendere 
potuerat, in mysteriis nactus arripuisset, delatus apud populum 
a Menippo totam mulctam (duo talentd) remittere coactus fuit ; 
quin etiam judices hominem capite damnassent, ni&i accusator 
destitisset. 

(2) Demosth., cmtra Androt., 68.— Sbhol; D^moftth.i p; 614, 23. 

in sortitione magistrorum et tibicinuml quse cura ne quis 
peregrinus, ne quis infamia notatus chori factus particeps 
impura aut non civili contagione pios civitatis honores 
contaminaret! Sed his omissis, ad majus illud et magis 
ab Atheniensium moribus alienum animus advertatur. 
Chorago potestas tribuebatur idoneos e tribu eligendi 
quos vellet; si quis recusaret, ant mulctandi, aut pignora 
ab eo auferendi (1). Pueri etiam, e domo patris educti, 
in arbitrio choragi versabantur qui eos domi attinebat, 
de alimentis, de potionibus, quse viderentur esse sumenda, 
jubebat (2), ingentisanepaternijuris detrimento, quum 
in alienam domum migrare eam aetatem cogerent, cujus 
fama maxime poterat periclitari (3). 

In eos qui in ducenda pompa aut in committendis sa- 
cris certaminibus aliquid deliquerant, non communi jure 
agebatur, sed novum qusestionis genus, nova crimina, 
novae etiam pcense indictae. Etenim, Dionysiis peractis, 
de reo suffragia ferebat populus, in ipso Bacchi templo, 
id est theatro, congregatus; ubi reum deliquisse pro- 
nuntiatum fuerat, ad certum tribunal res redibat, quod 
jam de ipsa poena sententiam ferret (4). Qui hoc actionis 
genere utebatur, is non ^Dca^ecyOai, ut in ceteris civilibus, 
sed, proprio vocabulo TcpoSflcUeoOai dicebatur (5). Qui se 
verbo aut facto violatum querebatur, non, ut in privata 
lite, legibus quae de vi et damno latse fuerant, sed pu- 
blice, ea lege sacra quam Athenienses de sacro mense 
tulerant, agebat (6). 

Quse quidem fuit tam horrendi carminis ut Vix aude- 

\- 

(1) Antipho, Super choreuta, 11; — (2) Antipho, Ibid.^ 15 et sq. 

(3) Leges de disciplina puerorum, gravissiinis poenis adscrip- 
tis, retulit i£schines, cdntra Tirriarch., 9-17. 

(4) Demosth., in Midiam^ 8-9. 

((H) £2 (A^ 77po06aXo{A7)v a^TOv aXX* £oixaCo{A7)v. Demosth. Ibid,^ 26i 
(6) Demosth., Ibidi, 28 et 35^ 

rem affirmare lam incredibilia, nisi Demoslhenes exem- 
pla commemoraret vindictaj capitalis. Ctesiclem quem- 
dam, quod in pompa inimicum scuto pulsavisset, et 
populus sontem declaravitet judices morle mulctaverunl. 
Alius etiam qui spectatorem de sedili in theatro litigan- 
tem vi expulerat, jam populi suffragiis damnatus judi- 
cum sententiam capitalem morte tantum antevertit (1). 
Jam ex ipsa Demosthenis oratione videre est quam acer- 
bae fuerint in delictis hujusmodi coercendis leges ad Dio- 
nysia pertinentes. Is enim, suscepto sua sponte pro tribu 
sua choragi munere, quum in ceteris a Midia vexatus, 
tum novissime colopho exceptus in theatro, inimicum 
jam populi praejudicio damnatum apud judices de sta- 
tuenda poena persequitur. A quibus, pro legum senten- 
tia, pro ipsorum jurejurando, Midiam morte mulctan- 
dum esse contendit (2), neque enim se privatum, sed 
populi Atheniensis choragum, sacrosanctum dei minis- 
trum, in ipso templo hominis impotentia violatum esse; 
et, exemplis majorum, injuriam nonsibi tantum illatam 
sed etiam reipublicse et ipsi deo, sontis supplicio piandam 
esse (3). Sit nimius dolor acceptae contumeliae, sit acer- 
bitas in exigendis ab inimicopoenis immodica. Illud tamen 
confitendum est, nunquam ausum fuisse tam atrociter 
crimina exstruere, tam soevam poenam reposcere nisi fa- 
cultatem ei leges de Dionysiis latse pra^buissent, et judi- 
ces ipsos tam ambitiosam et immitem accusationem risu 
non sententia excepturos fuisse, nisi et alia exstitissent 
similium causarum exempla. Quis enim oratorem tulisset 
de sacra ipsius veste lacerata tam acriter invehentem (4), 



(1) Demosth., Ibid.^ 178-182. Gonfer etiam simile exemplum^ 
p. 2, not. 1. 

(2) Demosth., in Midiam, 70, 152.— (3) Demosth., Ibid,y\^l-1. 
(4) Demosth., Ibid., 16, 69. 

nisi vere aliquid sacrosancti choragis inesse Athenienses 
pulavissent? Quid reus? Non de jure disceptat, nec tale 
delictum raorte non esse piandum contendit, sed, confu- 
giens ad argutias, Deraosthenem sponte, non sorte desi- 
gnatura, choragi munus subiisse asseverat, unde privatum 
non publicum horainem a se violatum fuisse, rem totam 
ad jus commune retrahens (1). Ex quo satis patet de poena 
ipsa controversiam nullam moveri potuisse, sed in eo 
omnia versari utrum Demosfhenes privatus homo fuerit 
an publicus Bacchi minister. Ceterum hac lege nulla 
apud Athenienses sanctior aut vetustior habita est, siqui- 
dem oratori, nemine adversante, affirmare licuit : « Ea- 
dem est lex de mysteriis quae de Dionysiis, et illa recen- 
tius quam haec lata (2). » 

Ad heec tanfse pietatis in colendo Baccho testimonia 
si quis advertat animum, profecto minus miretur tam 
diversam fuisse apud Graecos et apud Romanos scenico- 
rum artificum conditionem, et in hac disputatione facile 
perspiciat non modo quae fuerit, sed etiam quibus causis 
exstiterit eorum coUegiorum tanta sestimatio. 

Quse de artificibus, ante Alexandri Magni aetatem, 
scriptores tradiderunt nunc omitto, singula in tempore, 
prout opus erit, repetiturus. llla tempora potissimum 
persecutus sum, quibus viguit res eorum qui Graece ol 
Tcepi Tov AwviKTov TeyvtTat , Latine scenici artifices dicun- 
tur (3). Supersunt enim non pauci tituli, alii jam prius 
noti, plures his novissimis annis effossi, quorum non- 
nullos ipse publici juris feci, plerosque typis chartaceis 

(1) Demosth., in Midiam^ argum. et 24-29. 

(2j Demosth.,762rf., 175. 

(3) In transferendis grsecis verbis, Latini Bacchi mentionem 
oraiserunt, quia Romse res ludicra nequaquam cum illius reli- 
gione conjuncta fuit; quam tamen translationem vulgo a latinis 
scriptoribus usurpatam in hac disputatione retinui. 

aut lapidibus inspectis, rursus transcripsi et, quantum 
fieri potuit, in meliorem formam redegi (1). 



II. 



Qulbus In loels colTerlni ei qulbus ex liomlnlbus 
eonstlierlni seenleoriim ariifieum eolleglaT 

A principio scenici artifices private vitam agebant nec 
nisi exercendi artificii causa, et id quidem ad tempus, 
convenire solebant; tandem in corpus perpetuum sese 
congregaverunt non actores modo sed etiam poetae et 
musici atque omnes quicunque Bacchi festis inserviebant, 
Cujus mutationis tempus certis documentis statui non 
potest, quum acta coUegiorum pleraque secundo ante 
christianam aetatem saeculo, pauca tertio assignanda sint. 
Prius tamen institutam fuisse novam hanc rationem pro- 
babile est, et circa Philippi Alexandrique tempora ini- 
lium habuisse. Vocabulum certe ipsum ol Tcepi tov Aiovu- 
<7ov Te^vtTat apud Aristotelem primum reperire est (2). 

Scenici non in unam societatem universi coaluerunt, 
sed eodem nomine, simili artificio, simili conditione et 
fortuna, singula in singulis regionibas collegia exstite- 
runt, Inde communi omnium vocabulo, pro se quaeque 
sodalitas mentionem peculiarem addidit regionum quas 

(1) De scenicis artificibus, videas maxime quse edidit Egger, 
M^moires de litterature ancienne, Coup d'oeil sur Vhistoire des ac- 
teurs dans rantiquite; fitudes sur les trait^s publics chez les Grecs 
et les Romains, Appendice IV, Archives des corporations. — Patin, 
^tudes sur les tragiques grecs, t. I, p. 105 et sq. 

(2) Aristotel., ProbL, XXX, 10. — « Alii quiAem eos Dionyst 
adulatores , ipsi vero se artifices appellant ; hsec autem nomina 
ambo metaphorse sunt, sed alterum dedecorantium, alterum 
contra. » Rhetor., III, 2. 

mcolebat aut invisebat. In illis locis fuisse ejusmodi col- 
legia, maxime e lapidibus comperimus. 

1. Athenis (1). 

2. Thebis(2). 

3. Isthmiet Neme8e(3). Hujus collegii artifices nequa- 
quam his in locis commorabantur, sed alii Argis, ut do- 
cet diserte titulus (I. 40), alii, ut verisimile est, vicinis 
in urbibus; ita ut collegium universum e festis, quorum 
agendorum gratia conveniebant, nomen duceret, partes 
singuIsB adderent civitatis mentionem in qua domicilium 
posuerant. Totum fuit illud : « Bacchici artifices ex Isth" 
mo et Nemea^ Argivae sodalitatis. 

4. Tei triplex sodalitas in unum collegium sese con- 
sociavit, retenta tamen originis aut peculiaris artificii 
memoria. Qui sibi patronum Aiovucrov xaOYiyeii^o^va nuncu- 
pant ex ipsa Teo oriundi videntur, et eos probabile est 
jampridem in ea urbe exstitisse quae Bacchum intra fines 
suos natum esse contendebat et dei prsesidis patrocinio 
jus asyli et immunitatem consecuta erat. Altera sodalitas 
est artificum loniae et Hellesponti qui in eam civitatem 
confluxerant quae, Baccho consecrata, scenicis maxime 
opportuna sedes destinabatur. Ea fuit utrorumque ratio 
uij duplici cognomine, in unum communiter consulerent; 
nonnulla enim decreta utriusque nomine inscripta tene- 
mus, nullum autem nude artificum prsesidis Bacchi (4). 
Tertia soHalitas fuit synagonistarum , conjuncta tamen 
cum prioribus. Quos Boeckhius artifices esse e diversis 

{{) Decreta Amphictionum.— Le Bas, Attique, 377. — Pr. Le- 
normant, Recherches d J^levm^ 26. 

(2) Le Bas, ^''partie, 505. 

(3) Poucart, Beme archiol., 1870, t. II, p. 107, ubi cetera in 
laceris titulis latentia collegi et emendavi. 

(4) Corpus inscr. gr.^ 3067, 3068 a. — LeBas et Waddington, 
Inscr. cfAsie-Mineurey 281, 

regionibus ad tempus certaminum Teum adeuntes cen- 
suit, prava sane interpretatione (1). Vix enim intelligas 
quomodo homines ad breve tempus coacti honores per- 
petuos decernere potuerint. Adde quod ad haec festa ex 
aliis civitatibus convenerunt non singuli artifices, sed uni- 
versa collegia, ut videre est in decreto collegii artificum 
ex Isthmo et Nemea (2). Meliori sententiae viam aperuit 
titulus lasensis, in quo unus synagonista tragicus cum 
poeta et musico ab artificibus Teiis ad agendum de com- 
munibus rebus legatus mittitur. Quod manifeste fieri non 
potuit nisi et ipse tum particeps esset et postea futurus 
esset coUegii. Unde verisimile videtur synagonistas nihil 
aliud esse quam actores tragicos et comicos, scenici po- 
puli quasi gentem. Hos omnes communiter de rebus ad 
universum collegium spectantibus consuluisse idem do- 
cettitulus (3). Attalistarum quorum quoque monumcnta 
supersunt, nullum fuit aliud coUegium (4). lidem sunt 
qui artifices supra memorati, sed assumpto regio cogno- 
mine, Attalo gratiam ob beneficia referre studuerunt, 
necnon illius patrocinio res suas augere. Quod quidem 
vocabulum non diutius quam Attali regnum permansit 
et priscum nomen rursusassumptum fuisse demonstrant 
lapides aetatis imperatoriae (5), 

Haud paucas hujus collegii migrationes commemoravit 
Strabo. « Deinde Lebedus.... Ibi scenicorum artificum 
conventus et domicilium est, qui in lonia sunt usque ad 
Hellespontum; hic solennis conventus et certamina quo- 
tannis in honorem Bacchi peraguntur. Teos proxima lo- 
nise urbs ante fuerat eorum sedes ; sed, quum incidisset 
seditio, Ephesum confugerunt. Quum vero Attalus eos 

(1) Corpm inscr. gr.y 3068 b. — (2) Corpus inscr. gr., 3068 c. 

(3) Le Bas et Waddington, Inscr. cfAsie-Mineure, 281. 

(4) Corpus inscr. gr., 3069, 3070, 307i. 

(5) Corpus inscr. gr., 3082, 2933. 

Myonnesum traduxisset quae est inter Teum ef Lebedura, 
missis legatis, Teii a Romanis petiverunl ne contra se 
paterentur muniri Myonnesura ; ita illi Lebedum com- 
migraverunt, Lebediis ob hominum penuriam, qua tunc 
premebantur, eos libentissime recipientibus (1). » Aliud 
etiam eorumdem domicilium omisit Strabo; retulit enim 
Plutarchus Antonium, postquam Sami ludos scenicos per 
plures dies egisset, Prienen arlificibus sedem assignasse 
{Anton.,51), Ubi non diu certe commorati sunt, quum 
Augusti setate Lebedum incolerent. Indicat etiam lapis 
aetatis imperatoriae eos, post tam longum exsilium et tam 
multos errores, tandem Teum remigrasse el antiquam 
sedem repetivisse (2). 

5. Cypri. Artifices graecos ab Evagora et Nicocle ac- 
citos et in insula commorantes Isocrates commemo- 
rat (3) ; quae fuit sane collegii origo. Regum Cypriorum 
studia erga rem ludicram, temporibus Alexandri, testa- 
tur Plutarchus (Vide p. 84). Post hos, collegii patroci- 
nium receperunt JEgyptii reges, tanto favore ut ipsorum 
nomen cum Baccho consociarent artifices (4). 

6. Alexandriae. NuIIum adhuc innotuit Alexandrini 
collegii monumentum. Sed Athenaeus, pompam descri- 
bens in hac urbe a rege ductam, scenicos artifices no- 
minat et praeeuntem ipsorum sacerdotem poetam PhiHs- 
cum (V, 27). 

7. Syracusis. Quis credat amplissimam civitatem, ca- 
put Siciliae, insigni theatro, cujus ipsa rudera admiratio- 

(1) Strabo, XIV, i, 29. 

(2) Corpus inscr, gr., 3082. — Haud scio an de scenicis arlifi- 
cibus Theophrastus scripseritinCharact. 23 : Kai wepl twv ts)(.vitwv 

TWV Iv T7) 'AfflOt, 8tI PsXtiOU^ glffl TWV 6V T^ Eupt01tT[l «{Xttlff^TjTTjCrai. 

(3) fivagoras, 1, 50, — Gf. etiam Le Bas et Foucart, notes du 
n« 125. 

(4) Corpus inscr. gr., 2619, 2620. — Le Bas et Waddington, 
Insa\ d^Asie-Mineure^ 2793-4. 

nera movent, coUegio scenico caruisse? Cujus tamen 
tenuissimum modo vestigium e Livio eruere potuimus, 
in quo fit mentio Aristonis cujusdam actoris tragici, Sy- 
racusani civis, in ea urbe commorantis (XXIV, 14). 

8. Rhegii. Titulus pessime descriptus mihi videtur; 
sed haud dubia est artificum coUegii mentio (1). 

9. Neapoli. CoUegium tantummpdo in duobus recen- 
tioribus titulis occurrit, quorum in uno latinis elementis 
verba mere grsBca inscripta fuerunt (2). Est quoque tes- 
timonio Senecae epistola in qua de theatro Neapolitano 
et de musicis certaminibus loquitur {Epist. 76). Gravius 
illud et magis antiquum quod Brutus, quum vellet arti- 
fices graecos ludorum causa congregare, Neapohm se 
contulit ubi plurimi versabantur (3). Quod coUegium a 
Romanis constitutum fuisse non credibile est, sed potius, 
ante Romanam dominationem jam florens, serius etiam 
permansisse. 

Nunc e quo hominum genere constiterint ea coliegia 
quaerendum est. Rem sacram non nisi ingenuos attigisse 
et ipsa ratio per se indicat et manifeste declarant quum 
scriptores antiqui tum lapidum testimonia. Nempe apud 
oratores atticos videre est scenicos artifices nullo publico 
vel civili jure caruisse, sed in judicia testimonii dicendi 
causa, vel ad lites intendendas aut sustinendas aBquo 
jure prodire; domos aut fundos possedisse; nonnuUos 
etiam amplissimis gentibus affines, ut Phrynichum iilum 
saltatorem Andocidae germanum. Nec minus honores 
civitatis adipisci, publicis muneribus fungi vel amplissi- 
mis, verba facere in concione aut in consilio per leges 
nec minus per hominum opinionem scenicis fuit semper 
concessum. (Vide p, 81.) 

(1) Corpm inscr. gr., 5762. 

(2) Sacra synhodos Neapoli (Orelli, 2542). 

(3) Plutarch., Brutus, 51. 

Quod si Demosthenes pluribus locis iGschinis artifi- 
cium cum irrisu et exprobratione commemoravit, non ei 
unquam probro vertit quod fabulas egisset, sed quod male. 
Hunc dicteriis persecutus est, tertiarum partium pessi- 
mum actorem, rusticum OEnomaum (in quo agendo in 
pago quodam ceciderat), sibilis explosum, cum spectato- 
ribus inexpiabile bellum gerentem; qu8B tamen convicia 
non artiScium ipsum, sed artificem insulsum laedunt. 

Nec magis scenicos, quod deo sacri habiti sunt, hiero^ 
dulos fuisse credideris. Hos enim, quanquam longe 
meliori sorte fruebantur, servili tamen et origine et con- 
ditione fuisse constat, et tantummodo ex hominum ser- 
vitute ad dei servitium migrasse. Artifices contra, colle- 
giorum participes, ingenui cives erant, utpote qui et 
paternum nomen et civitatem suam proferrent. Nec 
desunt diserta lapidum testimonia quae inspicere haud 
inutile arbitror. In catalogis enim musicorum certami- 
nura nullus victor occurrit cujus non et civitas et pater- 
num nomen addatur. In iis vero titulis qui proprie col- 
legiorum sunt, si quando ea mentio omissa fuit, facile 
res expediri potest. Nempe si, in decretis Amphictionum 
de Atticorum scenicorum collegio, patria legatorum non 
designatur, satis apparet eos Athenienses fuisse. Nec 
magis inirum quod lasenses, in recensendis iis qui 
sumptibus suis spectandos vel audiendos artifices prae- 
buerant, plerumque in peregrini generis scenicis paterni 
nominis mentionem neglexerunt. Ex quo temerarium sit 
conjicere eos conditione fuisse non ingenua. Exempli 
causa, in uno titulo inscribitur Athenodorus comoedus, 
sine patris nomine ; in altero, idem audit Heraclidae fi- 
lius(i). Longum sit eos recensere quorum civitas, et 
paternum nomen, aliquando etiam avitum commemora- 

(1) Le Bas et Waddington, Inscr. d^Asie-Mineure^ 256 et 257. 

tur(l).Altamen necui dubiolocussupersit, Delphicarum 
labularum menfionem faciam, in quibus, quum ducenti 
fere artifices nominentur, omnium patria additur, quin- 
decim circiter paterno nomine carent. In his etiam, 
quum eas muro templi inscribentem alicujus paternum 
nomen fugiebat , aliquid spatii vacui relinquebatur. In 
una tabula, inter saltatores comicos Moschus Sicyonius 
refertur; idem, in duabus aliis, addito patris nomine, 
Moschus Sosiclis Sicyonius (2). Idem factum in tragoedo 
Sotylo Philoxeni iEtolo; idem in Pantacle Daalcis Si- 
cyonio (3). Ex quo satis patet paternum nomen, si quando 
in ceteris omissura est, aut ignorantia aut casu aliquo 
tantum effluxisse. Nulla igitur dubitatio superest omnes 
scenicos artifices, quicunque collegia Baccho consecrata 
constituerint, ingenuos cives fuisse, neque servis aut 
libertinis rem tam sacram, tam civilem adeundi conces- 
sam licentiam. 

Declarant etiam tituli, pra^cipue Delphici, quam di- 
versis e regionibus artificesin quaedam collegia coiverint. 
De Attico quidem nihil satis constat, quum perpauci 
nominatim designentur, et ii quidem, nuUa patriae men- 
tione. Unde dubium fit utrum hoc ex Atheniensibus so- 
lis constiterit an peregrinis quoque sodalitatis ineundse 
data fuerit facultas. Apud Teios nonnullos externos vi- 
demus, Chalcedonium , Pergamenum, Samium; alios 
praetereo quos hujus collegii participes fuisse tantum- 
modo probabile est. Uberrimam autemmateriam praebent 
tituli Delphici, in quibus quum mentio fiat omnium qui 
ludosattigerint, videre est scenicos e locis diversissimis 
ortos in unum corpus coaluisse. 

Quanquam plurimos Athenfle, Boeotia, Arcadia, Sicyon 

(1) Corpus insc7\ gr.^ 3090. 

(2) Inscriptions inedites de Delphes^ III, 75; IV, 70 ; V, 77. 
(3j Ihidem, III, 44 ; IV, 44. — III, 46 ; IV, 68. 

tulerunt, haud paucos lamen ceterae partes Peloponnesi 
et insulee, iEtolia etiam atque Acarnania, Thessalia, 
Thracia, Macedonia; paucissimos Asia; sunt quidam e 
locis maxime remotis oriundi, hinc, ex ipsis Ponti Euxini 
littoribus, Sinope et Bosporo, illinc ex ^Egypto atque 
Cyrenis et Tarento. Perspicuum est eos non ad tempus 
festorum congregari solitos, sed stabiii et perpetua 
societate conjungi, praesertim quum multi haud semel 
eosdem ludos adierint. Omnis autem dubitatio tollitur 
quibusdam exemplis comoedorum et tragoedorum qui 
variis e civitatibus orti simul fabulas agere solebant; 
preecipue puerorum qui longissime a patria ter aut qua- 
ter in ludis Soteriis saltaverunt (1). 

His igitur, quum reditus in patriam nuUa spes, ne co- 
gitatio quidem inesset, propter artificii necessitates, cu- 
randum fuit ne in externis civifatibus inquilinorum loco, 
quae conditio humihorerat, degerent, aut omnino fierent 
aTToXei?, qua calamitate nulla gra\ior antiquis habita est. 
Qui enim, aut eversa patria aut aliquo casu oiT:ok\.q factus 
erat, isomnis humani divinique juris expers, is nuUius 
rehgionis, nullius sacri particeps fieri poterat, quum 
suos sibi deos quaeque civitas diligentissime reservaret, 
externos contra excluderet (2). Artifices igitur, licetpris- 
cae patriae nomen non repudiarent, constitutis collegiis, 
novam patriam, novam civitatem adepti sunt, in qua ea 
omnia, quibus sublatis, vita vitalis esse non videbatur, 

(1) Idem grex comicus, eodem magistro , IV et V. Idem grex 
tragicus, III et IV. Vide tabulam pag. 63 propositam, in qua 
etiam invenias quosdam non semel in eis ludis egisse. Puer 
Chalcidensis in quatuor ludis saltavit (III, 20; IV, 20; V, 30; 
VI, 23) ; in duobus puer Atheniensis (III, 18 ; V, 19) ; puer Boeo- 
tus (III, 21 ; IV, 21) ; puer Argivus (V, 24 ; VI, 22). In virorum 
choro bis saltaverunt Atheniensis, Boeotus, duo ex insula Geo, 
Tegeata, Cytherius. 

(2) Foucart, Inscriptions inedites de Vile de Rhodes^ n** 60^ p. 72. 

invenirent. Hunc enim hominum noQ ccBtum fuisse quo- 
quo modo congregatum, sed ccetum multitudinis juris 
consensu et utilitatis communione sociatum declarant 
ipsorum monumenta in quibus frequens mentio de legi-^ 
bus, de populo, de maglstratibus, de sacris occurrit. 
Quae singula jam recensere oportet. 



III. 



De coUegloniiii legiliiui, raneioiilbiui) mmmewdoiiimy 
magifliratlbii09 ete. 

Legibus suis coUegia regebantur, quorum corpus uni- 
versum periit, quaedam tamen vestigia e lapidibus eruere 
licet. Quae, etsi tenuia sunt, satis tamen docent, ut civi- 
tatum, ita collegiorum res in perpetuum provisas et de- 
scriptas fuisse. Illa tantum capita novimus : 

De ludis agendis et de munere agonothetae (1) ; 

De honoribus et coronis tribuendis (2); 

De celebrandis deorum sacris (3) ; 

De ferendis in judicio artificum sententiis (4); 

Exemplum etiam legis constituendee ex uno titulo te- 
nemus, quo tibicen Crato hereditatis suee, cujus partem 
Teiis sodalibus reliquit, usum per legem, et eam quidem 
sacram, definivit(5). 

Nec rarius artifices, qiiod a sCriptoribus oratoribusqUe 
civitatum maxime nobilium frequenter usurpatur, majO' 

(1) Corpits insti^. gr., 3068 Bi 1. 11; 

(2) Ibidem, 3068 A, 1. 15 ; 3067, 1. 29. 

(3) Foucart, Revue archeol, 1870, t. II, p. 107, h 13. 

(4) Le Bas et Waddington, Inscr. (fAsie-Mineure, 281, h 2Si 

(5) Corpus inscn gr.^ 3071; 

rum imtituta commemorant; quorum non minor vis et 
auctoritasquam legum ipsarum (1). 

De ceteris singulis, quae non legibus provisa aut insti- 
tutis majorum stabilita erant, ad tempus, ut ferebat ne- 
cessitas, per decreta consulebatur , quorum nonnuUa 
lapidibus incisa usque ad nostram detatem permanserunt. 

Artificum vero civitatem popularem dicere licet, in 
qua penes populum erant omnia. Qui e quibus homini- 
bus conflatus fuerit satis docent tituli. Occurrunt nempe 
poetse varii generis, musici omnium artium , de quibus 
in ludis recensendis melius disputabitur (vide p. 66), ac- 
tores, saltatores, magistri docendis choris, atque etiam 
vestium locatores. Pueros quoque qui in choris salta- 
bant in coUegio educatos fuisse e Delphicis tabuUs vidi- 
mus (vide p. 13, n. 1); quos etiam aliquam partem rei 
publicse attigisse demonstrat titulus Argivus in quo lau- 
datur cujusdam insigne studium jam a pueritia erga so- 
dalitatem declaratum (2). 

Hilarodi conlra, mimi, et ceteri id genus, quorum 
apud Graecos quoque copia fuit (3) in nuUo collegio re- 
periuntur, et eorum artificium semper inhonestum et 
illiberale habitum est. Inter utrosque tantum fuit dis-^ 
crimen ut Callippidi tragoedo arte superbienti et mirato 
quod non statim oculos Agesilai in se converteret inter- 
rogantique anon agnoscis me^ o rex?», nihil acerbius 
quam illud respondere potuerit <* nonne Callippides tu es 
dicdistaH Sic autem Lacedemonii mimos vocabant (4). 
Vix est quod moneam mulieribus nullum locum in sce- 
nicis coUegiis fuisse, quum res liidicra per viros tantum 

(1) Carpus inscr. gri^ 3067, 1. 29. — Poucart, tituli laudat.^ L 32. 
=^Fr. Lenormailtj Becherches d Eleusis^ 26, 1. 14, 18, 22, 40. 

(2) Foucart, Jtevue archeol., 1870, t. II, p, 107^ 1. 6. 

(3) Athenaeus^ XIV, p. 621. 

(4) Plutarch., Agesilas^ 21; 

honesteagi putaretur; quaecumque femindeaut saltarent 
aut canerent ad tibiam citharamve, serviles et plerum- 
que meretricum loco habitas fuisse satis est compertum. 
Traditur memoriae mulierem tibicinam, a Phayllo Pho- 
censium duce adamatam, quum Pythiis adire certamen 
auderet, spectantium ira exclusam indignantium poUui 
ludorum sanctitatem (1). 

Omnino, collegia scenica ex iis solum constiterunt qui 
artes quibus praemia in ludis sacris proponebantur , 
exercuerunt. Discrimen singulorum in ludis agendis, 
quum artificii genere, tum propria cujusque peritia, 
maximum; in administranda republica, nuUum; dissi- 
milis in certaminibus gloria, dissimilia etiam cuique 
generi praemia, similis in sodalitate conditio. Ad obli- 
nendos honores, ad ineundos magistratus, nihil referebat 
poetane an tibicen, magisterne docendis actoribus an 
synagonista tragicus foret; sed in summa juris sequali- 
tate omnes versabantur (2). 

Artificibus igitur universis idem jus ferendi suff^ragii, 
idem adeundae concionis, penes quam summa rerum erat. 
Quum decreta simpliciter inscribantur e^o^e tw 3toiv(i), 
verisimile videtur nullam relationem per magistratus fa- 
ciendam fuisse, nullum TrpogouXeujjia a senatu aut consilio^ 
qui mos tamen in omni Grsecia invaluit, ante proponen- 
dum quam legitime populus ad suff^ragia vocaretur. Con- 
vocatis igiturin curiam, pouXeuTyJpiov (3), artificibus uni- 
versis, postquam unusquisque, prout erat ingenium aut 



(1) Athenaeus, Xlll, p. 604. 

(2) Operarum (uTcyipeaiai) quarum in duobus titulis mentio iit 
(Le Bas et Waddington, Inscr. (TAsie-Mineurey 281, 1. 37, Inscr. 
Andan., 1. 98), sciliceteorum qui actoribus et musicis apparebant 
nullum jus, nuUa dignitas ; quippe id ministerii genus per ser- 
vos aut libertos procuratum fuisse videtur. 

(3) Pliilostr., Vita Sophist., II, 82. 



Digitized by 



Google 



— 17 — 

dicendi facultas^ pro jure suo sententiam protulerat, fere- 
bantur sufiTragia, sine quibus nihil ratum esse potuit. 

Etenim lex, priusquam vigeret, populi scito erat san- 
cienda (1). 

Si quid negotii cum externis collegio incidisset , sive 
ut pactum fieret de mittendis ad festa agenda artifici- 
bus (2), sive ut jura sua apud Amphictiones tueretur et 
eorum prsesidium sibi vindicaret (3), ferebatur in con- 
cione decretum quo conditiones pacti aut res petendae 
definirentur; legati, et ii quidem ex artificum corpore 
suffragiis designati, nihil aliud quam populi scitum de- 
ferebant et verbis tuebantur. 

De communi aerario, ut par erat, commune omnium 
consilium. Postquam qusestor eorum nomina a quibus 
pecuniae erant repetenda^ protulerat, artificum erat sta- 
tuere utrum debita remitterent an jure persequeren- 
tur (4). Haud alia ratione, si quid erat sedificandum, si 
quid ad deorum cultum aut splendorem coUegii compa- 
randum, expositis per magistratum rationibus, populus 
sententiam ferebat (5). 

Apud eumdem etiam sacrorum potestas, quum non 
nisi populijussu, nova sacra constituerentur aut templa 
erigerentur (6). 

De prsemiis vero et honoribus quibus gratia bene me- 
ritis referebalur, tota res erat concionis et decretis age- 
batur (vide p. 25). 

lllud autem non minoris momenti : suffragiis designa- 
bantur ii quibus in externas civitates ad agendos senicos 

(\) Corpus inscy\ gr.y 3069. 

(2) Le Bas et Waddington, Jnscr. d^Asie-Mineure, 281. 

(3) Decreta Amphictionum. 

(4) Foucart, Jlevue archeol., 1870, t. II, p. 107, 1. 9-10. 

(5) Ibidem, 1. 13-22, 26-28. 

(6) Fr. Lenormant, Recherches d Eleusis, 26, 1. 7-9, 18. 

2 

ludos eundum esset, mulcta mille drachmarum irrogata, 
si quis designatus imposito muneri deesset. Excusationum 
quoque, morbi authiemis causa, penes concionem judi- 
cium, ita ut reus, suffragiis tantum latis^ legitime absol- 
veretur (1). Ex quo, quanquam non aliudadhuc occurrit 
exemplum, fit probabile penes populum omnia fuisse 
judicia. 

Quum in tot et tam magnis rebus summa foret uni- 
versi consilii potestas, nihil tamen ad conservandum 
collegiorum popularem statum magis valuit quam ma- 
gistratuum ratio, in qua diligentissime provisum ut ii, 
quibus mandaretur rei publicae procuratio et adminis- 
tratio, e populo semper penderent. Quippe, non nisi per 
suffragia et annuis vicibus, sacerdotia et magistratus adi- 
pisci licebat, et muneris suscepti rationes reddendaB , at- 
que etiam in ipso cursu honoris, si quid negotii extra 
ordinem occurrebat, nihil sponte sua agendi facultas ma- 
gistratibus concessa, sed res prius ad populum revocandae. 
Praeterea corpus magistratuum nullum fuit, sed singuli 
pro munere suo cum populo agebant. 

Primas tenet, in plerisque lapidibus, sacerdos; qui, ut 
est consentaneum et titulus quidam diserte declarat, 
Bacchi sacerdos; in aliis, artificum aut collegii (2); in 
pluribus, nude sacerdos nominatur (3). Nec mirum sane 
iis coUegiis quae se dei patrocinio tuebantur , sacerdotem 
praefuisse potius quam civilem magistratum. Cujus no- 
men, uteponymi, actis plerumque praeponitur, magis 
tamen honoris causa quam ut annus notetur. NuUam 
enim epocham sibi peculiarem artificum collegia seque* 

(i) Le Bas et Waddingtonj Inscriptions d^Asie-Mineure ^ 281, 
I. 17-26 et 36-38. 

(2) Corpics inscr. gr., 3067^ I. 7 et 9; — 3070, 3072. 

(3) Ibidem, 3068 A ; 3068 B ; Le Bas et Waddington, Insa\ 
d^Asie-Mineure, 93. 

bantur; sed, ubi annus accuratius definiendus erat, eam- 
dem temporum rationem quam civitates in quibus ver- 
sabantur, usurpabant. Ita Tei, septimum annum regnan- 
tis Attali praefert unus titulus (1); Argis, alterum et 
tricesimum annum , nuUa alia designatione ; qui , el ex 
aliis indiciis et e more in omnibus populis olim Achaici 
foederis participibus obtinente, ab Achaia in formam pro- 
vinciee redacta, computandus est (2). Athenis vero, ut in 
omnibus aut civitatis aut coUegiorum actis solitum , ar- 
chontis eponymi mentione anni notantur (3). 

Is autem Bacchi sacerdos, non sorte sed suffragiis 
designabatur ; annua quidem erat dignitas, sed ita tamen 
ut idem per plures annos eligi posset. Quod ex illustri 
et jam bene noto Cratonis exemplo manifestum est, qui 
bis sacerdotio functus est (4). Alterum etiam suppeditant 
Delphicse tabulae, quatuor annis ejusdem sacerdotis no- 
mine prseposito (5). 

Hunc autem ex artificum corpore fuisse et propter 
dignitatem artificium non omisisse , quanquam per se 
satis patet, disertis tamen lapidum testimoniis conflrmari 
utile arbitror* Crato certe tibicen cyclicus in nonnullis 
titulis appellatur (6) et eum cecinisse apud lasenses 
certissimum est (7). In eodem lapide memoratus et alius 
tibicen, Satyrus Aristoclis Boeotus, idem esse videtur qui 
Satyrus, collegii Teii, Cratonis tempore, sacerdos (8)* 
Ex eodem collegio Cratinura sacerdotem probabile est 



(Ij Corpus inscr. gr,^ 3070. 

(2) Foucart, Revue archeoL, 1870, t. ll, 1. 7* 

(3) Fr. Lenormant, Recherches d Eleusis^ 26, 1. 13, 34. 

(4) Corpus inscr. gr., 3067, 1. 6-9. 

(5) Inscriptions inedites de Delphes^ 3, 4, 5, 6.. 

(6) Corpus inscr. gr., 3067 et seq. 

(7) Le Bas et Waddington, fnscr* d^Asie^Mineure^ 2ooi 

(8) Corpus inscr. gr., 3068 A. 

ijon alium esse ac Cratinum Menophili Pergamenum ti- 
bicinem (1). Quin etiam videmus, in ipso sacerdotio, 
Philonidam Aristomachi Zacynthium ludis Soteriis prae- 
fuisse, una cum archonte Delphico et hieromnemonibus 
assidentem, et eumdem eodem die in comoedia primas 
partes egisse (2). 

In lapide etiam Teio, sacerdos est artificum Demetrius 
et victor inscribitur citharoedus Demetrius Phocensis, 
quem eumdem esse verisimile videtur (3). Unum modo 
poetam sacerdotio functum novimus, Philiscum scilicet, 
Philotae filium, Corcyrensem, haud ignobilem tragcedia- 
rum scriptorem, quarum etiam nonnulla fragmenta ser- 
vantur, quem, regnante Ptolemaeo Philadelpho, Alexan- 
drinis artificibus praefuisse Suidas et Athenseus tradide- 
runt(4). 

In Atticis titulis, ante Hadrianum, nulla mentio sa- 
cerdotis ad hunc diem reperta est , sive casu aliquo , 
sive potius quod ea dignitas publico Bacchi sacerdoti 
tribuebatur. 

Apud Teios, institutum fuit etiam alterum sacerdo- 
tium, quum Pergamenos reges Eumenem et Attalum, 
quorum beneficiis collegium auctum et amplificatum 
fuerat, artifices, Asiatica adulatione, et vivos divinis ho- 
noribus prosequerentur et mortuos in deorum numerum 
referrent (5). 

Cypri, sacerdotium scenicorum cum regum iEgyptio- 
rum cultu et aliquando cum publico civitatis sacerdotio 
conjunctum fuit : summus sacerdos cimtatis et artificum 

(4) Corpus inscr. gr., 3070, 3090. 

(2) Inscriptions inedites de Delphes^ III, 1. 2 et 49. 

(3) Le Bas et Waddington, Inscr. d^Asie-MineurCy 93. 

(4) Fragmenta tragicorum graBcorum, 6d. Didot, p. 156. 

(5) Corpus inscr. gr,, 3068 A, I. 1 et 47; 3070, 1. 2. — Le Bas 
et Waddington, Inscr. d^Asie-Mineure, 93 ; cf. 88. 

qui Bacchum et Deos benefaciores colunt (1). Quod sacer- 
doliumy viro aliis amplissimis muneribus functo manda- 
tum, fieri potuit ut non artificibus sed alienigenis, hono- 
ris causa, a collegio tribueretur. 

Magistratus, aiio apud alios vocabulo, etsi nominis 
magis quam muneris diversitas est, melius erit singulos, 
prout copia lapidum suppeditabit, recensere. 

Apud Teios, occurrit universorum magistratuum men- 
tio (2). Solus tamen nomine designatur agonotheta, an^ 
nuus et artificum suffragiis electus (3). Cujus prsecipuum 
munus, ut fert ipse dignitatis titulus^ erat certaminum 
cura quibus ipse prseerat (4). Res autem fuit magnimo- 
menti quum duplici impensarum generi subveniendum 
essety nempe ut apparatus omnes ad rem scenicam ne- 
cessarii, vestitus, ornamenta et cetera utensilia quse in 
titulo quodam recensentur (5) diligenter et, quantum fieri 
posset, splendide prseberentur, deinde ut pecunia ad 
praemia artificum et ad sacra quse cum ludis semper 
instaurabantur, praesto esset; id est x^9'^V^ ^* ^aTuavTi (6). 

Quse omnia sumptibus collegii fieri, ab agonotheta 
tantum administrari valde probabile est; in quo ne quid 
nimio luxu aut parcimonia peccaretur, legibus provisum 
quibus agonotheta obsequi jubebatur (7). Quanquam ei 
licuit et de suo addere quo ludi splendidius agerentur et 
ipse , conciliata per munificentiam artificum gratia , ad 
alias dignitates viam sibi muniret aut laudationem ho- 
noresque mereretur (8). 

(1) Corpus inscr. gr.^ 2620.— (2) Corpus inscr. gr.^ 3068 B, 1. 22. 

(3) Corpus inscr. gr.^ 3067, 1. 26 et 1. 8. 

(*) Corpus inscr. gr., 3067, 1. 7 ; 3068 B, 1. iO. 

(5) Corpus inscr. gr.y 3070. 

(6) Corpus inscr. gr., 3067, 1. 9-10. 

(7) Corpus inscr. gr.^ 3068. 

(8) Corpus inscr. gr., 1. 9-10 ; 3068 B, 1. 12. 

Tertium illud et cum prioribus conjunctum , curave 
ut coronae ab artificibus propter beneficia tributae quot- 
a^nis in theatro , praeconis Yoce nuntiarentur et ceteri 
ejusdem generis honores, secundum decreta coUegii, 
temporibus statis, rite decernerentur (1). 

Jam hocmunus iidemhomini iterum mandari potuisse 
docet insigne Cratonis exemplum , quin etiam cum sa- 
cerdotio simul suscipi; sed altera designatione opus 
fuit. Quse duplex dignitas simul iidem viro suffragiis 
sociorum delata l^^us singularis videbatur, nec omissum 
fuit in prioribus titulis commemorare uno anno eumdem 
et sacerdotem Bacchi et agonothetam ifuisse creatum (2). 
Serius autem aut usu aut lege invaluit ut qui sacerdotium 
Eumenis obtinuisset, idera agonothetae munere fungere- 
tur (3). 

Agonotheta in titulis solum Teiis adhuc repertus est. 
In ea enim urbe artificum coUegio concessum fuit ut 
partem civilium etiam sacrorum sibi vindicaret et, quum 
apud ceteros Graecos, agonothetae et choragorum munera 
a civibus exercerentur, id omne Teii artifices susciperent. 
Quse coUegii potentia, nescio an nimia incolis visa, cau- 
sam seditionibus dederit, propter quas Teum deserere 
coactum fuit (4). 

Ex Attico coUegio unum curatorem, eTuipLeXTiTTfv, novi- 
mus. Gujus munus annuum quale fuerit declarat titulus 
Eleusinius in honorem Philemonis cujusdam perscriptus 
qui res artificum calaraitatibus temporum afflictas erexit 
et prope perditas restituit. Maximum sane hoc fuit , cui 

(4) Corpus inscr. gr.^ 3067, 1. 26; 3068 A, 1. 46. — 3068 A, 
1. 24-26. 

(2) Corpm inscr. gr., 3067, 1. 9-40. 

(3) Corpus inscr. gr., 3068 A, 1. 47 ; cf. 1. 4 ; 3070, 1. 2. — Le 
Bas et Waddington, Inscr. d^Asie-Mineure, 93. 

(4) Strabo, XIV, i, 29. 

in primis commissa serarii cura et quaerendi diligenter 
reditus (1). Hinc et sumptus ad celebrandos dies festos et 
peragenda sacra, quse ex artificum decretis aut secundum 
instituta majorum fieri debebant, curatori preebendi 
erant ; nec minus largienda artificibus ex serario in binos 
dies solennes secundum legem pecunia (2). 

Quin etiam^ saltem apud Athenienses, curator partem 
sacrorum attingebat; quippe Philemo, artificum nomine, 
in Eleusinio templo, sacra Deabus peregit (vide p. 35). 

Haec curatoris ordinaria munia; illa vero extra ordinem 
et de coUegii sententia, superaddita. Quum altare et 
templumartificum calamitas temporum eyertisset, scenici 
Philemonis diligentia et studio delectati, eum vehementer 
invitaverunt et adduxerunt ut jacentia excitaret (3). 

In his omnibus non solum bene et innocenter se gessit 
Philemo , sed etiam aerarium , postquam omnibus im- 
pensis par effecisset, multa pecunia auctum tradidit (4). 
Nec impar diligentiae viri munificentia fuit. Bis enim 
hostias, apparatus et ceteros sumptus ipse ultro prse- 
buit (5) atque sodales de suo, duorum dierum spatio, ma- 
gnifice excepit(6). Quae liberalitas adeo artificibus grata 
fuit ut Philemonem , jam ter magistratu functum, etiam 
quartum suscipere cogerent, viri modestiae vim inferentes 
simul et pecuniae (7). 

Ut Attici curatoris, laudatio Philemonis, ita Argivi 
quaestoris munus, solenne artificum ex Isthmo et Nemea, 
qui Argis commorabantur , decretum illustravit. Quod 
munus maximi momenti fuisse vel ex eo perspicuum est 
quod huic magistratui virum praefecerunt^ jam a pueritia 

(1) Pr. Lenormant^ Recherches a j^kusis^ 26, 1. 25-26. 

(2) Jbidem, 1. 17 et 39. 

(3) Jbidem, 1. 11-12, 21-27. 

(4) Jbidem, 1. 29-31. — (5) Jbidem, 1. 15 et 37. 
(6) Ibidem, L 16 et 38. —(7) Ibidem, L 33. 

multis quum pietatis adversus deos tum beneYoIentise ad- 
versus artifices documentis insignem , multis erga colle- 
gium officiis comprobatum, praeclare functum omni mu- 
nerum et magistratuum serie. Hunc autem quaesturae suae 
annum is Zeno duplici officiorum genere maxime memo- 
rabilem effecit. 

JErarium auxit, reditus collegii, qui e fundis aut pe- 
cuniis elocatis atque ceteris id genus bonis constabant, 
diligenter persequendo et in publicum redigendo (1). 
Nec minore diligentia pecuniam suppeditavit ut legitima 
sacra quoque mense perficerentur (2), et decretorum ab 
artificibus honorum expensee solverentur (3). 

Haec omnia muneris propria et legibus decretisve pro- 
visa jure suo et per se quaestor perfecit. Illa yero quse 
studio communis utilitatis impulsus ad subveniendum 
collegii rebus aut ad augendum splendorem excogitavit, 
ad populum referenda fuerunt, orationibus tuenda, arti- 
ficum sententiis comprobanda, quee nec suscipere sponte 
sua poterat nec rursus subire cogebatur. « Quum multi 
6 pluribus annis moras restituendae pecuniae traherent, 

ante populum eos indicavit et invitatus ab artificibus 

curavit ut debita recuperaret (4). » Idem saepius verba 
fecit ut scenicos ad ponendam Bacchi statuam aut pa- 
randa ea quae in templo ornando aut festis peragendis 
usui essent aut ad perficienda aedificia inchoata impel- 
leret (5). Quae quum secundis auribus accepta essent, 
extra proprium muneris officium invitatus, omnia pru- 
denter locanda aut exstruenda curavit (6). 

Ceteri magistratus Argivae sodalitatis universi nomi- 
nantur (7); mentio peculiaris scribae qui, inter alia, fa- 

(1) Foucart, Revue archeoL, 1870, t. II, p. 107, 1. 8. 

(2) Ibiderriy 1. 12. — (3) Ihidem, 1. 24-35. — (4) Ibidem, 1. 10-12. 

(5) y^fflfem, 1.15-21,24-28. 

(6) Ibidem, 1. 18, 21. — (7) Ibidem, \. 36. 

bricandam coronam in honorem Zenonis et eamdem in 
gymnico certamine Nemeorum per praeconem pronun- 
tiandam curare debuit (1). Alius etiam i-KitsToiT/it; ad tem- 
pus creatus fuit, cujus id unum munus erat ut, accepta 
a qusestore pecunia, fingendam aeneam Zenonis effigiem 
et inscribendum marmori coUegii decretum curaret (2). 
His enim coUegiis cordi semper fuit ut, multiplicatis 
magistratibus, minor esset singulorum potestas, necnon, 
pluribus patefacto dignitatum aditu, industriam homi- 
num excitarent et beneficia elicerent. 

Haud ingrati artifices erga eos quorum studio in fun- 
gendis magistratibus auctae res collegii, aut quorumlibe" 
ralitate amplificatae opes et levatum onus impensarum. 
Quemadmodum civitates graecae decretis bene meritos 
homines laudibus et honoribus augere solitse sunt, sic 
quoque scenicorum populus, in concione laudes et hono- 
res largiri nunquam omisit. Decreto, postquam diserte 
memoratum quidquid prospere, quidquid pie, quidquid 
liberaliter gestum fuerat, tribuebant honores : lauda- 
tionem, coronam, annuam proclamationem in ludis per 
praeconem, effigies pictas aut marmoreasaut seneas, qui- 
bus incidebatur vel ipsum collegii decretum vel brevior 
honoris mentio (3). Additum, plerumque prolixa ora- 
tione, quibus temporibus, quibus locis^ per quos magis- 
'tratus pronuntiarentur honores, quibus in templis erige- 
rentur statuse, quum aliquid semper novi excogitaretur 
quo splendidior fieret meritorum commemoratio. Nec 
defuit verborum magnificentia « ut igitur et manifestum 
sit artifices tribuere gratias dignas illius beneficiis hono- 
resque, et multos habeant Zeuonis aemulos (4). » 

(i) Foucart, Bevue archeol.^ 1870, t. II, p. 107, 1. 38-39. 

(2) Ibidemy 1. 38-41. 

(3) Corpus inscr. gr.^ 3072,. — Le Bas, 504, 505. 

(4) Foucart, Reme archioL, 1870, t. II, p. 107, 1. 28-30. 

Singulare autem officiorum exemplum et insignis ar- 
tificum in referenda gratia diligentiae exhibuit Crato, 
cujus beneficiis et laudibus refertos sex titulos fortuna 
usque ad posteros pertulit. Hic vir, Ghalcedone natus, 
tibicen cyclicus, mox in Teium collegium adscriptus, so- 
dalium utilitati unice deditam vitam peregit; cujus tanta 
fuit erga scenicos quum publice tum private benevolen- 
tia ut non a sodalibus solum sed etiam ab externis arti- 
ficibus ex Isthmo et Neraea coleretur (1). Positae ejus 
statuse et effigies non Tei tantum, sed etiam Deli ; repe- 
tita in pluribus locis et festis honorum et laudationum 
commemoratio (2). Qui, quum jam a apparatu impen- 
sisque priores sacerdotes et agonothetas omnes superas- 
set (3) » et (( memorabilem posteris magistratum suum 
reliquisset (4) » , praeterita beneficia majoribus etiam su- 
perare aggressus, gratiam Eumenis et Attali, qua ipse 
fretus Pergami jus civitatis adeptus erat, artificibus omni 
ope conciliavit, quos in cognomen regium adscitos veri- 
simileest privilegiis ornatos fuisse (5). Tandem decedens, 
ut convenientia totius vitae tenori beneficia relinqueret, 
aedem Attalicam sumptibus suis aedificatam, domum re- 
giaB contiguam, decem mille et quingentas drachmas, 
quarum ex reditu fierent sacrificia et coetus artificum, 
servos suos, utensilia ad ornatum templi aut scenicum 
apparatum necessaria sodalitatis esse testamento jus- 
sit (6). 

Artifices contra, quum tot et tantis beneficiis respon- 
dere studerent, in hunc virum congestis omnibus hono- 

(1) Corpus imcr. gr., 3068 G. 

(2) Corpus inscr. gr., 3067, 3068 A. 

(3) Corpus inscr. gr., 3067, 1. 9-iO. 

(4) Corpus inscr. gr., 3068 B, 1. 11-12. 

(5) Corpus inscr. gr., 3069, 1. 9-2. 

(6) Corpus inscr. gr., 3069» 1. 20-28 ; 3071* 

ribus huraanis, ne diYinis quidem abstinuerunt. Quippe 
in thealro ante statuam Gratonis tripodem et thuribulum 
constitui jusserunt, mandata sacerdoti regis Eumenis 
cura ut quotannis thus in ejus honorem cremaretur (1). 
Post illius autem obitum, ne tanti viri memoria evanes- 
ceret, dies solennes de ejus nomine peragi et quse man* 
data Grato de munere suo ediderat, sacrse legis nomine, 
rata essejusserunt (2). Quin etiam scenici, tantis bene- 
ficiis et tanta Gratonis apud reges gratia facilius inducti 
erant ut deminutionem status popularis paterentur. 
Quippe in uitimis illius vitae temporibus, ita scribere li- 
cuit : « Grato , sacerdos collegii iis qui sub ipso congre- 
gati et positi sunt (3), » 

Ut apud justam civitatem, sic apud artificum coUegia, 
legationum usum et proxenonim institutionem reperi- 
mus. Proxenos artificum fuisse e titulo Rhegio jam hcet 
suspicari ; sed male descripti lapidis non ita certum esse 
testimonium arbitror (4). Altero autem tollitur omnis 
dubitatio, cujus initium prave restitutum in meliorem 
formam redegi (5). 

[Tb xotvbv Twv Tcepl xbv Aio-] 

ffOV T8)^VlT(o]v TWV Ei; 'Iff6[[X0V 

xai N]e[u8]av <njVTeXouv[Twv 

Zsu^iicirou TOfx icpo(evo[v xai euEpy^^niv 
lotuTcuv Aiovuffb)t apeTY); Ivexev xal 
eOvoia?, ^v e}^a)v SiaTftXei ei? « toI»? 
Te;^viTa? xai Tyj? ei; fbv Oebv euaeSeia?. 

De proxenis, quod proprium fuit Graecarum civitatum 
institutum, disserere supervacuum sit, quippe qui plu- 



(i) Corpus inscr. gr., 3068 A, 1. 23-28. 

(2) Corpus inscr. gr., 3069, 1. 34-36.— (3) Corpus inscr. gr., 3010. 

(4) Corpus inscr. gr., 5762. 

(5) Keil, Sylloge inscr. bceot.^ p. 80» 

rimis titulis innotuerint et commentariis sint illustrati, 
ut fere jam nulla res melius sit perspecta(l). Ad rem 
pauca satis erit repeti, Proxenus dicilur is qui externae 
civitatis fit publicus hospes, ita tamen ut in patria rema- 
neat. Is, pro raunere, legatos hospitio excipit; eis con- 
silii populique adeundi copiam facit; privatis qui in 
ipsius urbe peregrinantur, auxiliatur; omnino res pri- 
vatas publicasque illorum quorum decreto proxenus fac- 
tus est apud suos adjuvat et tuetur. Hunc igitur Zeuxippi 
filium, cujus statua ab artificibus Baccho consecratur, 
Thebanum esse civera apparet et in patria sua versari. 
Quem scenici ex Isthmo et Nemea proxenum sibi ele- 
gerunt ut publicam collegii utilitatem, si quid negotii 
ipsis cum Thebano populo incideret, officiis et auctori- 
tate sua tueretur, simulque privatis artificum necessita- 
tibus qui Thebas, artificii gratia, sese contulissent, ubi 
opus esset, subveniret. 

Quin etiam collegia suam rem apud civitates tanquam 
aequo jure per legationes defendebant. Quas benigne ex- 
cipi solitas fuisse ex eo conjicias quod Teii artifices duo 
legatos ad populum miserunt ut locus sibi ad ponendam 
Cratonis effigiem publice daretur; alios quoquead Delios 
qui populum consiliumque adeuntes dignarentur dari 
suo collegio locum in quo poneretur ejusdem effigies (2). 
In alio lapide, prioris legationis comiter ab lasensibus 
exceptae fit mentio ; tum altera ad eosdem mittitur quae 
decretum collegii de mittendis lasum artificibus ad po- 
pulum senatumque perferat et eorum sententiis ratqm 
fieri curet. Qua legatione funguntur poeta tragicus, ci- 
tharoedus, synagonista tragicus, ita suffragiis sociorum 
designati ut unicuique trium partium quibus constabat 



(1) Ch. Tissot, des Proxemes grecques, Dijon, 1863. 

(2) Corpus inscr. gr., 3067, in fine. 

coUegium suus esset legatus(l). De duabus Atticorum 
scenicoruni ad Amphictiones ]egationibus, quid egerint, 
serius inquiremus ; nunc quales fuerint satis erit osten- 
dere. Una functi sunt tragcediarum poeta et tragicus ac- 
tor; altera, unus tragoediarum poeta, quatuor tragici 
hypodidascali ; unde fit verisimile in Attico coUegio mini- 
mam fuisse musicorum auctoritatem^ plurimum autem 
valuisse qui fabulis agendis operam dabant (2). 

Illustrata coUegiorum scenicorum ratione, res ipsa 
admonet ut ea cum thiasis et ceteris id genus collegiis 
conferam, quibus vulgo scenici artifices adscribuntur. 
NonnuUa enim in utrisque congruunt, sed multo plura, 
et ea quidem majoris momenti, discrepant, quae accura- 
tius persequi oportet. 

Thiasi numinis cujusdam patrocinium et cognomen 
assumunt, ut Serapiastae, Paniastae, etc. Non patridB sed 
cultus communione maxime congregantur. Praeterea, ut 
in scenicis coUegiis, ita in thiasis, res per magistratus et 
sacerdotes annuos administrantur, tum summa potestas 
concionis est in qua congregati sodales uniyersi suffra* 
gium de omnibus ferunt, de magistratibus eligendis, de 
accipiendis rationibus, de mulctis et ceteris, quse penes 
populum scenicorum fuisse modo vidimus. Sunt et thia- 
sis suse legeSy sua templa, sui reditus, commune aerarium ; 
iidem bene meritis tribuuntur honores ita ut speciem 
intuenti scenica coUegia nihil aliud quam thiasi genus 
fuisse Yideri potuerint. 

Si quis Yero inspiciat, profecto quam diyersum sit 
utrumque genus intelligat. Primum enim in thiasis par 



(1) Le Bas et Waddington, Imcr. cfAsie-Mineure^ 281, L 4, 
26-36. Verba legatorum vlde p. 59. 

(2) Decreta Amphictionum, 1. 35-37 ; 42-48. — De hypodidas- 
calis vide p. 75. 

est mulierum et virorum ratio, ssepe etiam major mu- 
lierum quse aliquando sodalitatis sacerdotio funguntur ; 
at contra scenici collegii feminam nullam participem 
fuisse vidimus. Insuper liberiis atque etiam servis thiasi 
patuerunt, quum inter scenicos artifices nuUum nisi in- 
genuum civem receptum fuisse ostendimus. Denique in 
pari utrorumque pietate, in pari sacrificiorum et religio- 
num cura, si quaeremus quae fuerint utrisque numina, 
multo majus discrimen inter thiasos et scenica collegia 
apparebit. Uli enim ad colendos externos deos instituti 
sunt, Matrem Magnam, Syriam Venerem, Sabazium, Se- 
rapim, atque peregrinos ritus, peregrinas ccerimonias, 
ut nocturnas pervigilaliones, ad tympana et cymbala sal- 
tationes freneticas, Attidos amores et calamitatem, quid- 
quid denique Phrygiis et Syriis superstitionibus contine- 
tur, constantissime retinuerunt el studiose propagarunt. 
Unde natum illud sacrificulorum et hariolorum despec- 
tum genus per compita vaticinantium et stipem rogan- 
tium, ingenti apud servos et anus gratia, haud minore 
honestorum civium contemptu. Artificibus vero prsecipua 
Bacchireligio cujus in honorem instituti suntetviguerunt 
ludi scenici ; si quas alias religiones coluerunt, publicis et 
grsecis numinibus contenti, nunquam ad illum barbaro- 
rum deorum gregem reciderunt. Nihil igitur inter Aiovu- 
GiaGTa? et AiovuGtaxou; TepiTa; fuit commune, nisi fortuita 
nominis similitudo, quum illi Liberum barbariam redo- 
lentem, hi Bacchum Grcecum sibi patronum vindicarent; 
illis externi barbarique ritus cordi essent, his patria rei 
scenicae meditatio. Nec minus diversa utrorumque aesti- 
matio. Thiasotee, si quando, data per populi decretum 
licentia, suis numinibus templa erexerunt, suspecti ta- 
men et despecti manserunt, exercitis etiam interdura 
quaestionibus adversus eos qui novos deos inferebant. 
Aliam omnino fuisse scenicorum collegiorum conditio- 



Digitized by 



Google 



— 3i — 

nem et ea quae jam supra diximus et illa raaxime quse 
disputanda sunt, ostendent (1 ) . 



IV. 



fluomodo SMiiica colleiria ab oraculls deoram liene 
liaMto Ip0i0 diis gratiam liabuerliit? 



Magnifice de semetipsis sensisse scenicos artifices dc- 
claranttituli. Laudant enim curatorem suum Attici quod 
beneficiis adeptus sit « artificum benevolentiam omni 
pecunia potiorem (2) » . Amplius etiam illud Teiorum a 
quibus praedicatur « immortalis artificum gloria quoset 
dii et reges et Graeci universi honori habent (3) » - 

Hancverborum superbiam res ipsae (rarum in homl- 
nibus de semetipsis praedicantibus) adeo non refellunt 
aut extenuant, ut contra confirment atque etiam au- 
geant. 

Rei scenicae semper favisse deos testantur oracula 
quum ab ApoUine Pythio^ tum a Jove Dodonseo edita; 
quibus recitatis addit Demosthenes : « Sunt civitati, 
Athenienses, et hsec et multa alia oracula, bona et prae- 
clara. Quid igitur ex illis nos in mente habere oportet? 
IUud sane : cetera quidem sacra diis in unoquoque res- 
ponso designatis peragi jussum, sed choros institui et 
cives coronari secundum patria instituta , in omnibus 
semper oraculis additum (4). » Haec vocabula ppou; 
IdTavai latius quam ad choros ipsos spectare et rem sceni- 

(1) De thidsis vide Foucart, des Associations religieuses chez les 
Grecs. Paris, 1873. 

(2) Fr. Lenormant, Recherches d FleusiSf 26, L 43* 

(3) Corpus inscr. gr,, 3067, L 16-17. 

(4) Demosth., m Midiam^ Sl-55i 

cam omnem complecti testatur lasensis titulus. In quo, 
quum Teii scenici spondeant se lasum missuros artitices 
qui choros instituant in honorem dei secundum patria 
civitatis instituta, non tibicines solum duo designant , 
sed etiam tragoedos et comoedos duo , citharoedum et 
citharistam (i). Quorum quis usus fuisset, si de choris 
solum ageretur? Satis igitur manifestum est illa voca- 
bula, prisci temporis memoria quo festum omne per 
choros peragebatur, eliam serius usurpari solita, rem 
contra multo latius patere. 

Nec minus erga scenicos artifices quam erga rem 
scenicam dii benevolentiam suam aperte declaraverunt. 
Quippe in Teio lapide memorantur ApoUinis oracula 
« quibus Grseci obsecuti artifices quum pace tum bello 
tutos et inviolatos esse universi jusserunt (2) » . 

Sacri igitur artifices et sua et, quod gravius est, om- 
nium opinione habiti sunt. In exercenda arte, non vo- 
luptati hominum per ludicra, sed deorum religioni eos 
consulere arbitrabantur. Neque enim cum lasensibus 
pacta esse conventio dicitur ut ii spectaculis aut musicis 
ludis gaudeant, sed ut , artificum auxiUo, debita ex in- 
stitutis majorum pietatis erga deum officia persolvan- 
tur (3). Neque aliter ipsi Amphictiones eorum artificium 
definiunt nisi « ut diis officia legitima, quibus prsepo&ili 
sunt artifices, peragantur in statis temporibus, quum 
sint ipsi omni negotio vacui et sacri ad deorum exse- 
quendos legitimos honores (4) ». 

Propter quae scenici sese e communi hominum condi- 
tione exserunt et sibi sacrum quemdam statum vindi- 
cant atque in ipsa collegiorum designatione Bacchi 

(i) Le Bas et Waddington, Inscr. d*Asie-Mineurey 281, 1. 15-17. 

(2) Corpus inscr. gr., 3067, 1. 17-19. 

(3) Le Bas et Waddington, Inscr, d'Asie'Mineure, 281, L 16. 

(4) Decreta Amphictionum^ L 15-18. 

patrocinio gloriantur. Jam omnia ad coetum suum perti- 
nentia non communibus rerum vocabulis, sed sacris ap- 
pellant; non collegium, sed sacrum coUegium; non lex, 
sed sacra lex dicilur; si quis aliquid muneris confert, 
non dat, sed consecrat. Res quoque cum oratione con- 
gruunt. Suum cuique collegio templum Tejjievo? (sic enim 
dicitur sedificium in quo coire solent) (1); ad quod or- 
nandum festis diebus magni sumptus erogabantur. In 
hoc, communis erigebatur artificum ara, ecTia, ad quam 
solenniter ^gebantur vota et. libationes (2). Additum 
sacris, irt mos est, convivium in quo, postquam per mar 
gistratus libatum fuerat, revocabatur memoria virorum 
qui de collegio bene meriti erant (3). Nec quidquam 
artificibus laudabilius visum fuit neque in decretis ullum 
gratius memoratur beneficium quam pietas erga deos et 
in sacris procurandis diligentia et munificentia (vide 
p. 38). Adeo apud Greecos divinae originis memoria huic 
arti penitus inhsesit ut neque temporis diuturnitate, ne- 
que rerum mutatione obliterata evanesceret, sed ab his 
coUegiis renovata ad antiquam religionem magis et magis 
spectaret atque, sanctitate numinis auctoris, ipsae res, 
ipsi homines consecrarentur. De quo ne dubites bina 
Amphictionum decreta admonent, quum bis illud com- 
mune Graeciae consilium artifices sacros appellet. 

Praecipua sane, ut apud Dionysiacos artifices, Bacchi 
festa; hunc patronum suum et praesidem nuncupant; 
hujus sacerdoti primarius in coUegio locus; in hujus 
sede exponuntur quum incisa marmori decreta, tum 
pictee aut aineee benefactorum effigies. In hujus hono- 
rem, prseter Dionysia , quae communia sunt omnium. 



(1) Corpus tmcr. ^r., 3069, 1. 31 .— Foucart, titul. laudat., 1. 16-20. 

(2) Athenaeus, V, p. 212. 

(3) Corpus inscr. gr., 3068 A, 1. 21 ; 3068 B, I. 16. 

scenici unum dietn solenneni instituerunt, qui dei dies 
proprie diceretur (1); in theatro, pompa ducebatur 
cujus mentio ita fit ut parvi fuisse res ipsa scenica \idea- 
tur prae cura i*erum divinarum(2). Repetita etiam, se- 
cundum collegii leges, quoque mense, nomine artificum 
sacrificia (3). Pietatis documentum fuit insigne, si quis 
scenicus in certaminibus victor personas et coronas de- 
dicaret (4), 

Non vero sola Bacchi religione continetur heec artifi- 
cum pietas, sed ad alia quoque numina se vertit, non 
illa peregrina et externis superstitionibus colenda, sed ad 
deos vere Grsecos et patrio omnium civitatum cultu pro- 
sequendos. Laudatur Teii coliegii sacerdos ob sacrificia 
bene et splendide et digne collegio peracta non Baccho 
solum, sed Musis quoque et ApoUini Pythio ceterisque 
deis (5). 

Quin etiam artifices, pietatis causa, externa templa 
adibant, ea maxime quae sacrosancta mysteriorum reli- 
gione inclaruerant. Quumenim in marmore Samothra- 
cio nuper effosso, nominft theororum, id est legatorum* 
sacrorum, qui a Greeeis civitatibus ad venerationem 
Magnorum Deorum mittebantur, proferantur, occurrunt 
theori a collegip loniae et Hellesponti publice missi (6). 
AndaniflB, lege jubebantur viri ad procuranda mysteria 
designati quotannis ex artificibus tibicines et citharistas 
praBscribere, sacris et mysteriis operam daturos* Qui 

(1) Poucart, Revue archeoL, 1870, t. II, p. 107, 1. 32, 

(2) Corpus inscr. gr., 3067, 1. 23 et seq. 

(3) Poucart, tituL taudat*, 1. 13. 

(4) Le Bas et Waddington^ Inscr, (tAsie-Mineurey 92. -^ Doro- 
theus Sosiclis filius, Thebanus tibicen, in sede Bacchi consecrat 
capistnim et tibias cum dedicatione haud invenusta. Anthol. 
palat. Append. 7» 

(5) Corpus inscr. gr., 3067, I. 12-14* 

(6) Conze, Reise auf denlnseln des Thrakiscben Meeres, p.65; 

etiam in partem convivii sacri vocabantur atque ipgo- 
rum quoque operse quibus in ministerio usi fuerant (1). 
Eleusine vero, qua civitate nuliasanctior, egregiasce- 
nicorum pietas. Quo non solum migrabant ut rem ludi- 
cram in theatro, tempore mysteriorum, factitarent, sed 
etiam ut sacra sua^ coilegii nomine, per suos magistra- 
tus Cereri et ProserpinaB peragerent. Hic, quod nulli 
alii unquam concessum audivimus, id artifices impetra- 
verunt ut privato altari et templo uterentur, Quam par- 

tem tituli Eleusinii integram appono. <c GoUegium 

augens, quantum potest, et sacra et alios omnes, qui 
decreti fuerunt diis et benefactoribus, honores, decrevit 
et ipsum sacrificare et libare Cereri et Proserpinje, mys- 
teriorum diebus , et altare eistruxit et, quum templum 
paravisset Eleusine, Ubationes et paeanas per plures an- 
nos continuos peregit. » Quibus in bello , nescio an 
Syllano, dirutis, nihil artificibus antiquius fuit quam ut 
patria sacra interrupta renovarent. Pro munere suo, 
curator « resUtuit patria sacrificia in Dearum hono- 
rem » ; idem « bis Utavit, diebus a patribus insUtutis, 
libationes^ (rrov^a; xai eTCi^ueyeK;, et psanas Deabus per- 
fecit » • Pari studio artificum et curatoris, jacentia a&difi- 
ciorum rudera excitata sunt. c( Eum invitaverunt et enixe 
impulerunt ut curam quoque susciperet instaurandi 
templi ut ad aram patriam, sine obstaculo^ sacra perfi- 
ciantur. llle vero, quum erga Deas pietate, tum insu- 
perabili erga artifices benevolentia impulsus, propria 
cura, ex ns quos ipse invenit, ad utilitatem coUegii, re- 
ditibus, instauratiouem templi perfecit et temporum ca- 
lamitate eversum altare ipse rursus erexit (2). » 



(1) Lc Bas et Foucart, InBCTi duPelaponnese^ 326 a. 

(2) Fr. Lenormant) Becherches^ d Eleusis^ 26, 1. 6-11 ; 14 ; 
17; 20-28. 

Secundum deos, plurimi regum honores, non humani 
solum sed etiam divini, pessimo, sed usitato apud victos 
Graecos adulationis genere, homines in gratia referenda 
aut quaerenda immodicos. Effusi autem artifices fuerunt 
in honorem regum Pergamenorum. Sacrificia enim per- 
agi solebant non diis solum, sed regibus eteorum uxo- 
ribus et fratribus regis Eumenis; laudatur in sacris faci- 
endis pietas sacerdotis erga deos et reges (1). Desacerdote 
Eumenis et vivi et defuncli jam mentio facta est (vide 
p. 20). Quin etiam, ut ipsius Bacchi, ita regis dies sacra 
cum pompa instituta fuit. Nec minor collegii erga fra- 
trem Attalum nec magis verecunda pietas. Quippe in 
ejus honorem sedem the^tro contiguam dedicave- 
runt (2), et solenniter certamina ejus nomine commi- 
serunt (3). Illud ultimum fuit, quod, neglecto prisco 
Bacchi patrocinio, Attalistarum nomen^ concedente 
rege, sibi assumpserunt (4). 

Cetera coUegia non minus demisso erga reges Syriee 
et iEgypti animo fuisse verisimile est , quum etiam 
horum, ut deorum benefactorum, nomen cum Bacchi 
nomine, sodalitati suae praescribi artifices Cypri stu- 
duerint (5). 

(1) Corpus inscr, gr., 3067, 1. 13 ; 3068 B, 1. 8. 

(2) Corpus inscr. gr,, 3069, 1. 20. 

(3) Le Bas et Waddington, Inscr, cfAsie-Mineure, 93. 

(4) Corpus inscr. gr., 3069. 

(5) Corpus inscr. gr., 2620. — Ue Bas et Waddington, Inscr. 
cfAsie-Mineure^ 2794. 

V. 



PrlTilegia ab Amphietloiiibus et •iFltotibus 
eoUegiis decreta. 

Haec coUegia ex hominibus ingenuis constantia et in 
formam civitatis congregatis , numinis non solum antiquo 
patrocinio sed recentioribus quoque oraculis consecrata, 
pietate, quum in exercendo ipso artificio tum in pera- 
gendis deorum sacris insignia , Graecorum favorem sibi 
conciliasse nequaquam mirum est. Artifices igitur non 
modo non minore jure quam ceteros, sed etiam praeclara 
quadam conditione fuisse et ipsa rerum ratio indicat et 
jam aliquot in tabulis inscripta documenta confirmabant. 
Rem vero multo illustriorem efTecit insigne marmor in 
ipsis theatri Dionysiaci ruderibus, anno 1866, effbssura. 
Huic incisa sunt bina Amphictionum decreta , quorum 
exemplum ad populum Atheniensem missum et in Me- 
troo , ubi deponi solebant publica» litterae , asservatum , 
artifices marmori incidendum curaverunt et in ipso 
theatro proposuere. Unum annis circiter 272-189 aut 
potius 225-189, quo tempore iEtoli in Amphictionico 
consilio praepotentes facti sunt, assignandum est; alterum 
annis 189-172 tribuendum, postquam victor M' Acilius, 
fractis iEtolorum viribus, antiquam formam consilii res- 
tituit. Haec decretorum tempora, certis arguraentis con- 
firmari possunt, sed, quoniam longius res foret repe- 
tenda, eam disputationem m praesens omisi, alias de 
integro repetam. Nunc utrumque, praeterila hieromne- 
monum commemoratione, apposui (1). 

(1) Titulum primus edidit Koumanoudis in ephemeride Athe- 
niensi, Xpucia^XC?, 45 janv. 1866. Gallicc transtulit Egger et inse- 
ruit libro : Etudes historiques sur les traites publics^ p. 287 et sq. 



Digitized by 



Google 



— 38 — 

« Dii. EMetroo.... Placuit Amphictionibus el hiero- 
mneinoDibus et agoratris et synedris universis inviolatoset 
immunes esse arlifices qui sunt Athenis; ne liceat trahere 
ullum artificem neque bello neque pace, neque terra 
neque mari; sed illis supersit immunitas et securitas, 
jam prius ab omnibus Graecis concessa; sint autem arti- 
fices immunes omni militia et terrestri et maritima, ut 
deis legitimi honores, quorum gratia instituti sunt arti- 
fices, peragantur statis temporibus, quum eis negotia 
facessere nemini liceat et ipsi sint sacri ad deorum legi- 
timos honores. Nemini vero liceat trahere artificem beHo 
aut pace neque ejus res rapere, nisi quis ob debitum 
civitati obnoxius sit aut privatim privati debitor sit arti- 
fex. Si quis vero his contraria fecerit, ratio reddenda sit 
apud Amphictiones et ipsi et civitati in quainjuria artifici 
fuerit illata. Supersit autem et immunitas et securitas 
data ab Amphictionibus artificibus qui sunt Athenis, in 
omne tempus, quura sint sacri et inviolali. Scribis cu- 
randum sit ut hoc decretum tabulae marmorese incidant 
et in templo proponant, mittant quoque ad Athenienses 
hujus decreti exemplum obsignatum, ul sciant Athe- 
nienses Amphictionibus maxime cordi esse ei^a deos pio- 
tatem et comprobari rogationem artificum, ipsosque 
studere ut in futurum et haec servent in omne tempus et 
quidquid aliud boni habeant decernendum de scenicis 
artificibus. Legati erant Astydamas, tragoediarum poeta, 
Aristodemus (?) tragoedus, 

« E Metroo. Demostrato archonte, mense Boedro- 
mione. Consilium Amphictionum Atheniensium senatui 
et populo salutem. Quum ad nos venerint legati artifi- 

Repetiit ex exemplo grfieco et chartaceo typo Wescher (M^moires 
pr^sentes k TAcad^mie des inscriptions, t. VIII, p. 202). Ipse 
denuo titulum recensui, quem aliqua ex parte auctum et aliquot 
locis emendatum publici juris facere mihi in animo est. 



Digitized by 



Google 



— 39 — 

com quicollegii, quod apud vos est, participes sunt, 
Dionysius Nymphii, tragicus hypodidascalus, Thymoteles 
Philoclis, tragoediarum poeta, Elpinicus Epicratis, tra- 
gicus hypodidascalus, Philio Philomeli , tragicus hypo- 
didascalus, Aristo Zenonis, tragicus hypodidascalus , et 
opinati sint quod a nobis acceperunt responsum ad vos 
quoque mittendum esse, ad \os scripsimus decreti nostri 
exemplum. 

« Archonte Delphis Aristione Anaxandridae filio, mense 
Bucatio, Pythiis, placuit Amphictionibus qui in unum 

coiverunt, hieromnemonibus (sequuntur nomina 

hieromnemonum, quorum pars periit). 

((Quum scenici artifices qui sunt Athenis miserint 
decretum et legatos.,. (repetuntur nomina legatorum)... 
et commemoraverint datam prius, decreto Amphictio- 
num, artificibus qui sunt Athenis immunitatem et secu- 
ritatem, quumque invitent Amphictiones ut, convenien- 
tia agentes majorum voluntati , tueantur quae ipsis hu- 
mane decreta fuerunt; ut igitur appareat Amphictiones 
quaB priusplacuerint confirmare, placuit Amphictionibus 
artifices qui sunt Athenis inviolatos et tutos in omne 
tempus esse, quemadmodum fuerunt e principio, et esse 
sacroset immunes; nemini liceat trahere artificem Attici 
collegii neque pace neque bello, neque res ejus rapere, 
neque pro pignore capere, sed sint sacri et omni negotio 
vacui, nisi quis eorum aliquem agat ob debitum priva- 
tum, Si quis vero his contraria fecerit, ratio reddenda sit 
apud Amphictiones et ipsi et civitati in qua injuria artifici 
fuerit illata, ut his factis artifices qui sunt Athenis invio- 
lati et tuti sint atque appareat Amphictiones convenientia 
majorum voluntati facere; inscribatur vero hoc decretum 
Delphis; similiter et mittatur hujus decreti exemplum 
ad populum Atheniensium ut obsequantur eis quae de 
Atticis artificibus humane decreverunt Amphictiones , 

supersint autem haec Atticis arlificibus, nisi quid Roma- 
nis contrarium sit. » 

IUud primum facile est animadvertere , m utroque 
titulo, aliis verbis, res fere easdem repeti, nec quidquam 
magis e posteriore quam e priore lucrari artifices. Quod 
si tamen summopere ab Amphictionibus alterum decre- 
tum flagitaverunt, ea causa fuit, quod mutata consilii 
ratione , veriti sunt ne prioris decreti vis et auctoritas 
abrogata videretur. Hoc enim ab hieromnemonibus tum 
edictum, quum florebant res iEtolorum et ipsi consilii 
participes plerosque ex antiquis gentibus expulerant. 
Restituta autem a Romanis victoribus prisca consilji 
forma, curandum fuit ut eadem novodecreto sancirentur. 

Etsi ad populum Atheniensem de Attico tantum col- 
legio mittuntur Amphictionumdecreta, certum esttamen 
ea non propria Atticorum artificum , sed universorum 
communia fuisse. Quod lapidum testimoniis confirma- 
tur. In titulo lacero et prave descripto, inter incertaquae- 
dam quae restitui non possunt, agnoscere tamen licet 
Amphictionum epistolae reliquias ad Athenienses missae^ 
in qua mentio fit artificum ex Isthmo et Nemea, necnon 
securitatis ipsis concessae (1). In altero quoque, non me- 
lius habito, decretum tenemus Amphictionum quo pe- 
culiari tutelaprotegant ejusdem coUegii artifices Thebas, 
Dionysiorum causa, commigrantes (2). Haec quidem ali- 
qua ex parte obscura sunt, illud vero Teiorum apertissi- 
mum qui gloriantur « quod universi Graeci jusserint in- 
violatos et tutos esse omnes artifices et in bello et in 
pace, obsecuti oracuHs ApoUinis (3) » • 

Jam universorum Graecorum consensum, ut Teius 

(\) LeBas, Attique, 376, 1. 11-12. 

(2) Corpus inscr. gr.^ 1689, ubi Boeckhii emendatio nequaquam 
recipienda est. 

(3) Corpus inscr. gr., 3067, 1. 17-19. 

Iapis,ita Amphictionum decretacoramemoranl (1). Quem 
datum fuisse , et indicia qusedam in scriptoribus , quae 
mox repetam, supersunt et duorum populorum tituli di- 
serte confirmant. Quum enim Teiorum civitas ad omnes 
legationem misisset quae rogaret ut suam urbem Baccho 
consecratam inviolatam esse juberent, inter plurima res- 
poDsa, qnse Tei parieti ^cujusdam aedis incisa usque ad 
nostram aetatem permanserunt, iEtolorum et Delphorum 
decreta notanda sunt. Hi enim, postquam benigne ex- 
ceptae legationis mentio facta est et sedulo definitae sunt 
immunitas et tutela urbi agroque et incolis Tei concessse, 
addunt: «sicutet scenicisartificibus)) . Illietiam disertius 
c< quemadmodum in scenicis artificibus fieri lex iGtoIo- 
rum jubet (2) » . Unde fit verisimile in omnibus civita- 
tibus certas leges ratas fuisse, quarum peculiari tutela 
scenici artificium suum exercerent. 

Ceterum, ut haec privilegia maximi momenti , ita in 
iis conferendis nihil inusitatum excogitaverunt Amphic- 
tiones, sed pleraque e priscis temporibus etmajorum 
institutis repetita fuisse arbitror, quae in oblivionem aut 
dubium adducta artifices studuerunt ut per commune 
Graecorum consilium renovarentur , confirmarentur, et 
melius definita in omni Graecia vigerent. Quae singula 
recensentes, planius videbimus in his rebus Amphictiones 
nihil attulisse novi, praeter sanctionem. 

Omnino, si quaeris, duo sunt quae artificibus extra jus 
commune tribuuntur : immunitas et inviolabilitas. 

r Immunitas in utroque decreto saepius commemo- 
rata, quarum rerum sit, prior explanat titulus, jubens 
c( artifices omnino immunes esse militia, quum maritima 
tum pedestri (3) » . Apud Romanos quoque provisum 

(i) Corpusinscr. gr., 3067, 1. i7. Decreta Ampliictionum, 1. i3. 

(2) Le Bas et Waddington, Inscr. d'Asie-Mineure^ 84-85. 

(3) Decreta Amphictionum, 1. i4-i6. 

erat ne histriones stipendia facerent (1). Sed, in eadem 
conditione, causae diyersissiniae : hi , ob turpitudinem 
artificii, legionibus exclusi, illi, honoris et sacri minis- 
terii gratia, militia immunes. Hujus beneficii auctorem, 
si Diodoro Siculo credimus, ipsum Bacchum YeteresGraeci 
putaverunt. « Bacchus thymelicos etiam ludos instituit, 
theatra exhibuit et musicorum acroamatum scholas cons- 
tituit. Ad hoc illos publicis muneribus immunes esse vo- 
luit, qui in expeditionibus bellicis aliquid music8B artis 
tractarenl. Unde musica scenicorum artificum coUegia 
posteri instituerunt et studiis hisce deditos immunes esse 
jusserunl (3). » 

Hanc vacationem militise, deo auctore, Athenienses, 
Demosthenis setate, scenicis tribuisse videntur, sed eam 
nec perpeluam nec universis concessam. Demosthenes 
enim de Sannione et Aristide verba fecit, chororum ma- 
gistris, qui ob desertam militiam damnati fuerant {In 
Midiam, 58, 59). Preeterea, quanquam id usitatum atque 
etiam lege ratum fuerat ut, qui Dionysiis chori participes 
futuri essent , militia vacarent , Midias hipparchus , ut 
Demosthenis chorum turbaret, non sivit ejus choreutas 
immunes esse {In Midiam^ 15; SchoL, p. 519, 14). Ex 
quo videtur tunc temporis, in Atheniensium civitale, eam 
vacationem, non nisi permittente legitimo magistratu, 
concedi potuisse. Hoc tamen Midiae , etsi e lege actum , 
impuri hominis visum est et magis privatae simultatis 
quam publici erga civitatem studii, Usus enim invaluit 
ut choreutis in annum muneris immunitas daretur; qua 
facultate abusi choragi eos juvenes potissimum delige- 
bant quibus per aetatem militandum erat. Quee nimia fa- 
cilitas adeo perniciosa facta est ut Demosthenes^ in tertia 
oratione Olynthiaca, non magis leges de theatrali pecunia 

(1) Livius, VII, 2. — (2) Diodorus, IV, 5* 

quam de vacatione militiae, tanquam ad perniciem civi- 
tatis redundantes, aggressus sit [Olynth., III, 11). Suasit 
etiam, sicut tradidit grammaticus aliquis^ ut quicunque 
catalogo inscripti essent militare cogerentur, et in cho- 
rum eligerentur quorum aetas nondum usui esset {SchoL, 
p, 31^ 16). In choris igitur, Athenis, militiae vacationem 
ex lege dari posse, eamque plerumque fuisse concessam^ 
aliquando tamen a magistratibus negatam videmus. De 
actoribus et musicis nihil compertum habemus. 

Omnem vero dubitationem sustulerunt Amphictiones 
a quibus decreta fuit in perpetuum artificibus qui col* 
legii participes erant, vacatio militiaB. Quam, Augusti 
temporibus, scenicis ab omnibus concedi docuit Diodori 
locus supra laudatus (IV, 5). 

T Alterum jus, quod non minus fuit, duobus voca- 
bulis, i(5\!kioL et a<7(pa>.6ia, definitur, quae, plerumque in 
proxenorum decretis conjuncta, idem fere significant. Si 
accuratius quseras, hsBC ad personas^ illa ad res spectat. 
Omnino vetitum « ne cui liceret artificem trahere, neque 
bello, neque pace, neque res ejus rapere (1) » • Quantum 
h6c valeat, declarsgnt tituli quibus idem jus Teiorum ci- 
vitati conceditur, « Si quis publice aut private Teiis 
injuriam fecerit contra decretam a nostra civitate aau^iav, 
liceat cuilibet Teiorum praesenti quum res, tum servos 
prehendere, si quis abegerit; magistratus autem qui 
munere fungentur eos qui teneant reddere cogant, nec 
ob id mulctam aut litem subeant (2). » Alia etiam ta- 
bula, jus auxilii non magistratibus solum sed privato 
cuique tribuitur, ita ut Teio res suas repetenti privatus 
auxiliari possit, magistratus debeat (3). Majus etiam in 

(1) Decreta Amphictionum, 1. 19-20. 

(2) Le Bas et Waddington , Imcr. d^Asie-Mineure, 70. Cf. 66, 
67, 68 a. 

(3) Ibidem, 73. 

Aplerensium decreto additur : (t Si quis ex Aptera Teiis 
injuriam fecerit, teneatur lege de sacrilegio (1). » Plu- 
ribus rem explanant ^toli «Ne liceat cuiquam ^Etolo- 
rum aut eorum qui iEtoliam incolunt trahere Teios aut eos 
quiTeum incolunt, ex quolibet loco impetum facienti; 
sed ii tuti et inviolati sunto ab JEtolis et ab eis qui iEto- 
liam incolunt. Si quis vero trahat vel ipsos vel res ex urbe 
aut agro, quae quidem manifesta erunt, ea recuperanto 
prsetor et novi semper synedri; de iis vero quae non erunt 
manifesta, ratio reddenda sit illis qui injuriam intulerint, 
Teiis data facultate litis intendendae et cetera jure perse- 
quendi, quemadmodum et in scenicis artificibus fieri iex 
iEtoIorum jubet (2). » His ultimis verbis admonemur jam 
antea idem juris artificibus concessum fuisse quod tunc 
Teiis conceditur. In bello quid hoc valeat, satis perspi- 
cuum est; in pace, meminisse oportet, quando lis pere- 
grino intenderetur, civi licuisse rebus et servis, de quibus 
litigetur, statim manum injicere. Quas vindicias, adver- 
sus externos legitimas, sustulit acuXta artifici concessa. 
Jn omnibus igitur regionibus, res suas repetere aut ad- 
versus repetentem tueri, tanquam civis, potuit; adjutores 
etiam habuit magistratus qui in munere erant, privatos, 
quicunque volebant. 

Quse securitas Amphictionum decretis confirmata est 
et pluribus verbis definita. Additum etiam in altero ne 
cui liceatartificespropignoretrahere, pu<rta^etv (3). Quod 
quidem e nova collegiorum inslitutione ortuioi; quum 
enim sodalitatis nomiue cum urbibus aut privatis pacta 
fierent, timendum fuit ne, iis neglectis vel violatis, aut 
artifex aliquis traheretur, aut ipsius res raperentur ut 
pignoris loco essent. 



(1) Le Bas et Waddington, Inscr. (TAsie-Mineure^ 75. 

(2) Ibidetn, 85. Cf. 84. — (3) Decreta Amphictionum, 1. 84. 

Gaulum tamen, prudenti exceptione, ne privatse sc^ 
nicorum licentidB per privilegia collegiorum impunitas 
daretur. Vetito igitur ne quis artificem rapiat, additur : 
« nisi quis ob debitum sit civitati obnoxius (1) ». Nempe, 
quum in aliis ses alienum contrahere potuerunt, tum 
privatim cum civitatibus de ludis agendis pac^scebantur, 
quibus si defuissent, accepti pignoris duplex mulcta 
solvenda erat (vide p. 52). Adversus quam injuriam 
jus omne suum retinuerunt civitates, quo aut ipsum 
artificem aut ipsius res raperent. Eadem exceptio in 
privatis <( nisi quis privatim privati debitor sit (4) ». 
Nec sine causa dictum fuit illud privatim. Duplex enim 
artificis persona; si quid pactus nomine collegii, pro- 
missis non steterat, nulI(B in eum vindicise legitimae; 
sin proprio nomine aes alienum contraxerat, de jure suo 
non cadebat creditor. Idem cautum fuisse ab Amphictio- 
nibus et in ceteris beneficiis suis admonet alia tabula 
quam paulo infra plenius proferam (vide p. 47). 

Jam a<j(pa^6ia ad artifices ipsos spectat. Quod jus maxi- 
mum videbitur cuicunque cogitanti quam frequentia 
fuerint inter Grsecos bella, quam subiti finitimorum 
hostium impetus, quam durae belli leges quibus victi a 
victore in servitutem rapi et vendi poterant. Artificibus 
autem maxime necessarium, qnibus tam ssepe, tam 
longe a patria vel collegio, artis exercendae causa, ili- 
nera suscipiebantur; quae nequaquam fieri potuissent si 
inter bellantes deserta injuriae prseda jacuissent. Itaque 
jam multo ante et institutis et usu receptum fuerat ut 
inviolati in bello versarentur. Sic, quum armis flagraret 
Arcadia, concurrentibus Spartanis et Achseis^ iscenici 
artifices placide e Messenia remeantes per agrum Megalo- 

(1) Decreta Amphictionum, 1. 20-21.. 

(2) /Wrfm, 1. 21-22; cf. 1. 85. 

politanum exercitui Gleomenis occurerrunt a quo non 
modo non vexati sunt, sed etiam ipsis in castris editum 
spectaculum et proposita victoribus praemia (1). Supe- 
riore jam saeculo, quum terra marique decertarent 
Athenienses et Philippus, duobus actoribus Atticis, 
Aristodemo et Neoptolemo, nuUo obstaculo, nullo peri- 
culo, Athenis exire, ad regem Macedoniae adeundum, 
mare infestum praedonibus transire, terram hostilem 
ingredi per omnes licuit (2). Ita, quod Aristophanes in 
Dicseopoli suo finxit, ut solus inter armatos placida pace 
frueretur, id vere artificibus contigit ut inviolati nuUo 
armorum, nullo militum agentium et trahentium metu, 
secui^e per medios exercitus commearent, non privato et 
turpi foedere, ut ille, sed communis dei ministerio con- 
secrati. 

Sanctio autem decretis suis ab Amphictionibus addita 
« ut ei quicunque contra haec quidquam ageret, ratio 
reddenda foret apud hieromnemones quum ipsi tum 
urbi in qua injuria artifici fuisset illata (3). » Hac sanc- 
tione plerumque sua beneficia confirmaverunt Amphic- 
tiones; quam in decreto utroque, iisdem fere verbis con- 
ceptam, et in aliis reperire est, nempe in illo titulo 
adhuc inedito quem ipse, facta excavatione in templi 
Delphici ruderibus, repertum cum aliis descripsi. Ubi 
Amphictiones, quum variis honoribus et privilegiis exor- 
nent viros pietate et studio in vindicandis templi opibus 
et contra nefarios ausus protegendis insignes, decernunt 
« et ipsos et posteros eorum inviolatos esse debere et 
bello et pace et iisdem gaudere quibus ceteri qui de deo 
et de Amphictionibus bene meriti sint; si quis vero 

(i) Plutarch., Cleomen.y 12. 

(2) Demosth., De pace 6; De male gesta legatione, 318 ; cf. ar- 
giimentum. 

(3) Decreta Amphictionum, 1. 20-25 ; 85-87^ 

alicui eorum injuriam intulerit, ei rationem reddendam 
foreintribunali Amphictionum, secundum legem. » In 
decreto de architecto Delphici templi, quod a Philippo 
Le Bas jam editum paulo plenius legere potui, ea sunt 
in fine : <x Placuit hieromnemonibus inviolatum esse et 

ipsum Damonem et res ipsius ; si quis vero quid- 

quam amoverit ex hujus rebus , ei qui rapuerit mille (?) 
stateras solvendos esse deo consecrandos, Damoni autem 
licere eum in jus agere apud hieromnemones; civitatem 
vero Delphorum et ceterorum Greecorum quicunque vo- 
luerit, opem ferre Damoni adversus rapienles, nisi quis 
rapuent ob pactum privatum aliquam accusationem in* 
ferens Damoni (1). » Artificibus vero violatis, culpa non 
in auctorem unum delicti recidit, sed in urbem <fuoque 
in qua admissum fuerit delictum. 

Ex his autem patet magnam fuisse etiam ea eetate 
Amphictionum vim et auctoritatem, et in quibusdam 
rebus et temporibus verecommune Grcecorum consilium 
prsedicari potuisse. Magnum sane illud cives communi^ 
bus muneribus ferendis liberare, violatorem decretorum 
civitatis su8e judicio eripere et hieromnemonum senten- 
tiis damnandum tradere, atque etiam urbi quee in agro 
suo talia patrari siverit mulctam irrogare. Sed, ut Del- 
phici oraculi, ita Amphictionici consilii auctoritatem in 
rebus sacris facile accepit Graecia. Quid autem magis ad 
religionem pertinuit quam secure artifices ad placandos 
colendosque deos operam civitatibus preebere? Quid piis 
hominibus dignius quam oraculis Pythii ApoIIinis ob^ 
sequi? 

GoQgruens cum beneficiis Amphictionum oratio el qiio 
fuerint animo non res solae sed ipsa verba benevolentide 
plena declarant : « ut videant Athenienses studere Am- 

(1) Le Bas, 3« partiei 840^ 

phictiones ut et hsec servent in omne tempusetquidquid 
aliud boni habeant de scenicis artificibus decernen- 
dum (!).)> Nec defuit aut comitas in accipiendis sceni- 
corum legatis^ aut diligentia in incidendis tabuldB in 
templo decretis, aut mittendo ad populum senatumque 
Atheniensium litterarum exemplo. QuaB res Amphictio- 
nibus adeo digna studio et ipsorum pietati couveniens 
visa est ut quinque etiam aliorum lapidum fragmenta 
teneamus, in quibus de scenicis splendide aut benevple 
consulitur (2). Quee quum miserrime habita sint, paucis- 
sima erui possunt ; illud tamen in uno manifestum est, 
ceteris quibus jam gaudebant artifices addi jus x?^^^ 
(popia;, id est ferendae aurese coronae (3). Quod quidem 
parvi momenti videtur et gloriae potius artificum quam 
utilitatis gratia concessum. Sed cum his insignibus con- 
jungi alia maximi pretii docet Demosthenes. Quum enim 
Athenis poendB delictorum secundum personas et tem- 
pora variarent, si quis verbo aut facto privatum violavis- 
set, adversus eum vis aut maledicentiee actio ferebatur; 
super solitas poenas, irrogabatur indignitaSj aTi(Aia, quae 
civi gravissima pcena fuit^ si quis violavisset thesmothe- 
tam, archontem aut quempiam eorum quibus civitas 
immunitatem aliquam aut jus ferendw coronce aut alium 
honorem tribuisset (In Midiam^ 31-33), Hoc igiturnovo 
Amphictionum decreto scenici non inanem honoris spe- 
ciem adepti sunt, sed jus certum quum, graviore poena 
ejusquiinjuriam intulisset, facto aut verbo violarentur. 
Non minor fuit civitatum erga scenicos benevolenlia. 
Quomodo populum, senatum magistratusque per legatos 
suos adierint, quam studiose accepta eorum mandata 



(i) Decreta Amphictionum, 1. 34-37. 

(2) Corpus inscr. gr., i689. — Le Bas, Attique, 376-379. 

(3) Le Bas, Attique, 377, 1. 7. 

fuerint, jara supra docui. Pretio tamen erit audire qua 
oratione adversus lasenses usi fuerint Teii artifices, quo- 
rum verba prorsus sunt beneficia magis conferentium 
quam petentium. « Ut lasenses quoque populi nostri 
studium compertum habeant et quam geramus benevo- 
lentiam erga amicos temporibus adversissimis, placuit 
eligi legatos qui, postquam lasum pervenerint et hoc 
decretum praesidibus reddiderint et senatum populumque 
adierint, declaratis honoribus qui ipsis decreti sunt et 
renovata tradita a patribus mutua amicitia, invitent la- 
senses ut retineant eam erga coUegium scenicorum cari- 
tatem necnon augeant amicitiam convenienter tradit» a 
patribus benevolentiee (1). » 

Itaque, in agendis ludis, maxime consultum scenico- 
rum honori. In Soteriis, eorum sacerdos, initio tituli 
cum archonte Delphico et hieromnemonibus inscribitur, 
unde fit probabile eum inter ludorum praesides locum 
obtinuisse. Non minorem fuisse ejus rationem in Musaeis 
Thespiensibus docet titulus, his novissimis annis reper- 
tus. Gujus initium, quoniam id aliter atque editor, in- 
telligendum puto, emendatum repetam (2). 

« Xenone archonte, agonotheta iterum Cleaeneto Da- 
sii filio, sacerdote Musarum Polycratida Euphami filio, 
artificum vero Argivo, scriba Amphielida Cleaeneti filio, 
pyrophoro Cleaeneto Dasii filio, illi in Musaeis vicerunt. » 
Hic enim duorum sacerdotum mentio facta est: unus 
Musarum est, Palycratidas, Thespiensis; alter artificum 
nescio cujus collegii, Argivus. Athenis memoravi praeci- 
puam fuisse sedem sacerdotis Bacchi Eleutherensis, qui 
quidem publicus civitatis, non artificum fuit; imperato- 
rum modo ajtate constat positas fuisse proprias scenico- 



(i) Le Bas et Waddington, Imcr. (fAsie-Mmeare^ 28! , 1. 26-35. 
(2) Decharme, Inscriptions inedites dela Beotie, 26. 

ram sacerdotum sedes (vide p. 97). In Larissae theatro, 
certos cuneos artificibus reservatos fuisse declarant lit- 
teree gradibus ipsis inaratae xoX^ Tepirai; (1). 

Privatim quoque artifices civitatum gratiara sibi conci- 
liaverunt. Neminem enim facilius quam hoc genus civi- 
tate aliisque praemiis donarunt. Aristodemum, genere 
Metapontinum, bis in Lenaeis victorem , factum esse Athe- 
niensem scimus et muneribus publicis vel amplissimis 
functum (vide p. 82). Cratonem quoque Chalcedoniuni, 
tibicinem cyclicum, Pergameni civem suum esse volue- 
runt. Eumdem virum ephebi, praetores et populus Teio- 
rum tribus coronis ornaverunt (2). Alios praeterea multos 
in aliis civitatibus adscriptos, et vulgatam fuisse eam fa- 
cilitatem testatur Cicero, artificium quidem eorum exte- 
nuans ut Archiae clientis sui sestimationem augeat. «c Et- 
enim quum mediocribus multis et aut nuUa aut humili 
aliqua arte praeditis gratuito civitatem in Graecia homines 
impertiebant, Rheginos credo aut Locrenses aut Neapo- 
litanosaut Tarentinos, quod sceniczs artificibm largirisole- 
banty id huic summa ingenii praedito gloria noluisse (3). » 
Statuas etiam artificibus publice aut in urbibus aut in 
templis positas commemorant quum ceteri scriptores, 
tum maxime Pausanias et Athenaeus. Quam gratiam ar- 
tificum magis atque magis Crescentem e titulis impera- 
torise aetatis minus cognitis melius ostendemus. 



(1) Ussing, Inscriptiones ineditcBj 15« 

(2) Gicero, pro Archia poeta^ 5. 

(3) Le Bas et Waddington, Itiscr. cfAsie^Mineure, 1558* 

VI. 



9tt» mtione collegi» scentea eertaniiiiibuA «aeris 
edendis operam dederint? 

Fn disputatione de re ludicra, sero ad ludos ipsos 
accedo, ipsorum artificum rationi obsecutus, quorum in 
monumentis res scenica parvi fuisse \idetur prse rerum 
divinarum cura et rerum civilium ad ipsos pertinentium 
studio. Utique diligenter queerendum est quomodo sce- 
nica coUegia muneri suo non defuerint, scilicet qua 
ratione civitates ludis sacris scenicos adhibuerint, rur- 
susque ipsi ad placandos colendosque deos operam prae- 
buerint. 

Civitatibus, in quibus artificum coUegia sedem posue- 
rant^ Athenis, Thebis, Teo, nunquam ad peragendos 
ludos sccnici deerant. Praeterea, cautum fuit Atbenis ne 
quis eorum debita opera civitatem fraudaret et mulcta 
irrogata, si quis intempore festorum non adesset. Exem- 
plo estThessalus tragoedus; is quum Alexandri gratia, 
sese ad certamina in Phoenicia maximo apparatu edenda 
contulisset, Dionysia deseruif; proj)ter quod mulctatus 
ab Atheniensibus regem rogavit ut per litteras ad Athe- 
nienses missas eam mulctam deprecaretur ; quam contra 
Alexander ipse solvere maluit (1). At suis non contentse, 
esedem civitates externps quoque artifices in ludorum 
suorum communionem admittebant atque etiam invita- 
bant. Athenis nempe, plerosque tibicines qui in fabulis 
agendis aut in choris canebant, magistrum aliquando 
ipsum, peregrinos fuisse probant choragorum dedica- 
tiones (2). 

(1) Plutarch., Alexand., 29. —(2) Le Bas, Attique, 466^74^ 

Thebis quoque, quamvis in ea urbe collegium sceni- 
corum consedissel, haud dubium est externa etiam col- 
legia ludos adiisse. Quis enim aHificibus ex Isthmo et 
Nemea proxeni Thebani usus, nisi ipsi in eam regionem, 
ad certamina subeunda, commigrassent (\ide p. 27)? 
Diserte etiam declarant Teii scenici se : « Delphis, Py- 
thiis et Soteriis; Thespiis, Musseis; Thebis, Heracleis 
ludis adfuisse(l). » Ex quo perspicuum fit urbes eas 
primum artificum suorum operam sibi vindicasse, deinde 
externorum quoque auxilia libenter accepisse atque etiam 
quaesiisse. Tanti momenti videbatur ludos sacros quam 
splendidissime peragi, quum ad augendam certaminum 
laudem, tum maxime ad conciliandam civitati per mag- 
nificentiam apparatus deorum benevolentiam. 

Sed paucae admodum erant urbes quae per suos arti- 
fices, ludos non dicam perficere, sed vix inchoare pos- 
sent. Quos quum omitti nefas esset, id plerisque curan- 
dum fuit ut scenicos ex aliis regionibus pretio aUicerent. 
Hi vero ea conditione condu^jbantur ut, si ludis defuis- 
set artifex, pignoris prius acciepti duplex mulcta solve- 
retur. 

Aristodemus, Atheniensis tfagoedus, quum verbis ad 
Athenienses relatis, populum senatumque et ipsum De- 
mosthenem spe pacis decepisset, invitatus ut legatione 
apudMacedonum regem fungeretur, excusationem attulit 
ea quse cum pluribus civitatffous ad fabulas agendas pac- 
tus esset ; tum Demosthenes in «istoncione verba fecit ut ad 
eas civitates legatos populus mitteret qui pro Aristodemo 
publice mulctas deprecarentur^f^). 

Magis vero atque magis extra fines veteris Greeciae pro- 
pagatum fuit rei scenicae et miisicorum certaminum stu- 



(i) Corpusinscr. gr., 3067,1. 20. 

(2) iEschin., De rnale gesta legatione^ 19, et Scholiast. 

dium, quum Macedoniae Cyprique reges et Thessalorum 
tyranni Graecarum artium splendore nobilitari vellent et 
latiorem etiam campuai artificum industrise arma Alexan- 
dri aperuissent. Nulla non civitas theatrum suum exstrui 
cupivit, ut paulo infra in insulisiEgaei maris videbimus. 
In Asia vero, non dico in lonia, iEolia aut Caria, jam- 
dudum ad eas artes coloniis graecis conversis, sed in Ly- 
cia et Pamphylia, effossa theatrorum rudera Alindae, Pa- 
tarse, Xanthi aliisque inurbibus non ita nobilibus. Quid 
in novis Syriae ^Egyptique regnis quorum domini, Graecae 
originis memores, veterem Graeciam aequare atque etiam 
superare magnificentia ludorum et apparatuum sumpti- 
bus studuerunt? 

E lanta certaminum musicorum frequentia satis appa- 
ret quanta scenicorum collegiorum opera esse debuerit. 
Quis fuerit artificum numerus statuere non licet, sed 
tantum e paucis documentis conjecturam facere. Alexan- 
dri tempore, tria millia artificum in exlremos Asiae fines 
sese contulerunt (1); Alexandriae, in una pompa regis 
Ptolemaei, citharistae, quorum solorum traditus est nu- 
merus, cecinerunt trecenti (2). Hinc aestimes quam multi 
in uno collegio simul versati sint. Certe scimus, quum 
Teium collegium Lebedum commigravit, libentissime 
scenicos a Lebediis acceptos fuisse, laetis quod urbi suee 
incolarum infrequentia languenti haud parva fieret ac- 
cessio (3). 

Plurimos in unoquoque collegio omnis generis sceni- 
cos fuisse oportuit, qui tam multarum urbium ludis suf- 
ficerent. Primum enim in sua, ut ita dicam, provincia, 
collegium Teium, sive ex arbitrio suo sive e pacto, ad 
peragenda in civitatibus Dionysia aut alia festa, artifices 



(1) Plutarch., Alexand., 72. — (2) Athenseus, V, ch. 34. 
(3) Strabo, XIV, i, 29. 

mittere consuevit. Praeterea, longius etiam peregrinaban- 
tur et Grseciam ipsam petebant ut ludos maxime insignes 
adirent et cum aliis collegiis certarent, ut Delphis, Thes- 
piis, Thebis factum fuisse docuit titulus supra laudatus 
(vide p. 32). Item, arlifices ex Isthmo et Nemea, non 
modo Messenem (1), Sicyona (2) et ceteras Peleponnesi 
partes invisebant, sed Thebas (3) quoque et ipsam Teum 
(vide p. 8). Maxime igitur opportuna fuit scenicorum 
coUegiorum institutio, ut in cerlas civitates confluerent 
ex omnibus regionibus artifices atque in eis communiter 
artificio operam darent, in greges comicos tragicosque 
sociarentur, choros etiam pueriles, viriles et comicos 
perpetuos docerent, atque ex his scholis per omnem Grae- 
cum orbem rem ludicram perferrent. 

Qua ratione in iis civitatibus in quibus nullum erat 
scenicorum corpus, ludis, qui religionis causa instituti, 
sine piaculo omitti non poterant, operam artifices prae- 
buerint, tituli haud pauca suppeditant, quibus explana- 
tis, etsi non omnia expedientur, summa tamen rerum 
apparebit. 

Aliam apud alios rationem fuisse vixest quod moneam. 
Corcyrenses, quamvis urbem haud ignobilem et opulen- 
tam haberent, nonnisi conductis artificibus^ Dionysia sua 
edere potuerunt. Sed res, maximi momenti populo visa, 
sumptibus publicis et per magistratus agebatur, secun- 
dum peculiarem legem quae lex agonothetse dicebatur. 
Quam impensam civium suorum duo homines quum le- 
vare vellent, egregia munificentia centum et viginti mi- 
nas^ quas intactasservari jusseruntdonec cumulatse usu- 
ris centum et octoginta minas explerent, urbi et Baccho 
consecraverunt; quarum e foenorCj altero quoqueanno, 



(i) Plutarch., Cleomen., 12. — (2) Corpus inscr, gr.^ Ii08k 
(3) Vide titulum p. 27; 

artiSces ad Dionysia conducerentur. In pecunia locanda 
et tuenda, mira diligentia donantium est, ne quid muneris 
sui pereat vel ad alios usus traducatur; quee omnia sena- 
tus decreto sancita et magistratuum curis administrata. 
Locatio enim pecuniae per senatum fieri dcbet, praeconis 
voce nuntiata, ea conditione ut quoque mense una mina 
duas drachmas ferat nec credatur nisi tribus viris locu- 
pletibuset natu grandibus; aquibus, si non statuto die 
foenus solvatur, duplex exigendum sit. Apud senatum 
quoque pecunise in sumptus erogatae ratio reddenda est 
ipsi agonothetae in quem, si quid peccaverit, secundum 
legem agendum nomophylacibus, sicut in aliis pecuniis 
sacris et publicis (1). 

Nec minus quod ad conducendos artifices spectat pu- 
bhce per magistratus procuratur. « Mittito civitas, se- 
cundum agonothetse legem, ad conducendos artifices et 
Dionysia, ex quo incipient, altero quoque anno peragat, 
nisi bellum obstet, differentibus senatu et concione. 
Conducito, e foenore trium talentorum, quinquaginta 
minarum Gorinthiarum pretio, tres tibicines, tres tra- 
goedos, tres comoedos (id est, tres greges tragicos et co- 

micos) Danto quoque artificibus e foenore victum 

justum, preeter quinquaginta minas (2). » Si propter bel- 
lum aut aliam. causam ludi peragi non possunt, pecunia cu- 
mulari debet; si peccato civitatis non fit usus praescriptus 
muneriSy de pecunia cadit quam sibi donantium hseredes 
vindicabunt. 

Titulum longissimum, 146versibus exaratum, quam 
brevissime exposui. Sunt tamen quaedam notanda de 
mercede artificum. Quam si recte computare veHs, me- 
minisse oportet quod fuerit tunc temporis pecuniae fce- 

(1) Corpus inscr, gr,y 1845, 1* 105. 

(2) Corpus inscr. gr^, 1845, L 15-25^ 

nus. Modicum visumfuit duas drachmas pro mina. id est 
circiter 25 7o exigere, quum praescribatur ne plus quam 
dusepetantur (1). Igitur quinquaginta minae idem valeant 
quod Bdtdite nostra fere ducentse. IUud quoque animad- 
vertendum, eamdem semper mercedem, quicunque futuri 
sint artifices^ solvendam; ex quo apparet non tam artificii 
quam religionis observandae studiososfuisseCorcyrenses. 

Haud alienam a priori, quanquam non omnino simi- 
lem rationem exhibet lasensium res scenica, ad quam 
pertinentes tabulsB non minus quam novem et quadra- 
ginta innotuerunt(2). lUud sane fuit fortunae ludibrium, 
quum in maximis atque artium amantissimis civitatibus 
Athenis, Syracusis, tanta poetarum, actorum, musicorum 
copia, tanta laude, ubi litteris publicis signata fuerat re- 
rum scenicarum memoria, e tot marmoribus quibus in- 
cidebantur victorum nomina, e tot libris quibus ea dili- 
genter repetita scriptores tradiderant, vestigia admodum 
exigua aut omnino nuUa supersint; ex uno contra Cariae 
oppidulo, et eo quidem ab antiquis ob ineptiam rei ludi- 
crae irriso (3), theatri rationes per quadraginta et duo 
annos (188-146) fere integras ad posteros pervenisse. 
Utcunque est, quum magna illa desiderentur, parva haec 
lucrari juvabit et ex eis, licet extenuatam, rei scenicae 
effigiem quserere. 

In agendis annuis Bacchi festis, lasenses prius nihil 
aliud quam pompam, choros civiles e( sacrificia edide- 
runt; id autem sumptibus publicis procuratum, nisi 
agonothetde munificentia hoconere civitatem levasset (4). 

(1) Exemplum videas foenoris quatuor drachmamm pro mina, 
circiter 50 0/0, in Gythio titulo, Gaesaris aitate. Le Bas et Fou- 
cart, Inscr. du Peloponnesey 242 a. 

(2) Le Bas et Waddington, Inscr. cFAsie-Mineurej 252-299. 

(3) Strabo,XIV, II, 21. 

(4) Le Bas et Waddington, Inscr, d^Asie-Mineure^ 253. 

Aucta deinde ludicra largitionibus civium atque etiam 
inquiliaorum qui haud pauci lasi versabantur. Usus 
paulatim obtinuit ut agonotheta et, numero incerto, cho- 
ragi cives et inquilini producerent artifices quorum nec 
numerus nec genus prsescriptum, sed varium e voluntate 
largientium aut artificum copia. Additum aliud genus 
munificentiaB, scilicet ut saltatoribus qui gratuitam ope- 
ram choris civilibus praebere debebant, una drachma 
dono daretur (1), et spectatoribus, quibus solvenda mer- 
ces erat, theatri gratis adeundi facultas fieret. Quam non, 
ut Athenis, liturgiam cives subibant, sed sponte sua; 
etenim, nonnulli bis aut ter sumptus eos de suo faciunt, 
quod munuSy si fuisset impositum, per omnes iret vicis- 
sim nec ssepius ad eosdem rediret. 

Nihil igitur, nisi sponte sua, largientibus magistratibus 
aut civibus, necesse fuit in ipso festo declarari qua^ in 
proximum annum promitterentur, ut artifices mandandi 
tempus superesset. Qui ex externis regionibus acciti per 
plures dies aut fabulas agebant aut canebant, quum 
quisque eorum qui hoc munus susceperant per unum 
aut duos dies spectaculum largiretur. Exempli causa 
. unam tabulam transtuli. 

« Stephanephoro ApoIIinis quarto post Menippum , 
agonotheta Moschione Antiphontis, illi, prius declarata 
voluntate, dederunt : Theaetetus Melanionis, qui fuit ago- 
notheta, Athenodorum Heraclidse comcedum, una die; 
accepit chorus drachmam, spectaculum vero gratuitum 
fuit. Theeetetus Melanionis, qui fuit choragus,.... comoe- 
dum una die; accepit chorus drachmam, spectaculum 
vero gratuitum fuit. » Tres cives et unus inquilinus, qui 
choragi fuerant, eumdem comoedum, quisque una die, 
produxerunt. 

(i) Sequor interpretationem quam dedit Waddington, p. 87. 

« Ex iis qui in meo magistratu voluntatem declarave- 
runt, dederunt : Pytho Scylacis, qui fuit choragus, Glino 

Evandri choropsaltriam, binisdiebus Apollonins 

Bionis, qui fuit ex inquilinis choragus, Clino Evandri 
choropsaltriam, una die(l) » 

Pauci admodum artifices quotannis urbem adibant, 
duOy ad summum tres musici aut actores, iidemque a 
pluribus choragis continenter exhibiti. Octo annorum 
spatio quinque comoedi, tragcedi tantum duo, quinque 
tibicines varii generis, unus auloedus, tres citharist», lu- 
dis adfuerunt (2). In hac artificum infrequentia, quum 
unum Athenodorum comoedum, qui lasum rurs/us adie- 
rat per sex dies sex choragi produxissent, ex tempore, 
duo choragi per tres dies exhibuerunt in theatro mulie- 
rem ^opo^aXrpiav, id est qu8B simul levem citharam pul- 
sabat et saltabat, nullo alio adhuc exemplo feminae inge- 
nuse in theatro saltantis, quam non coUegii scenici 
participem sed incolam lasensem, artem privatim me- 
ditantem fuisse certum est. 

Harum difficultatum quum lasenses poeniteret, et 
cuperent Dionysia constantius et splendidius peragi, 
Teium coUegium per antiquam amicitiam rogaverunt. 
ut sibi in ludis perficiendis subveniret. Huic rogationi 
responsum est, lato decreto, cujus simile nullum alterum 
habemus ; valde dolendum igitur quod primi versus non 
integri ad nos pervenerint. £x initio, quse potui trans- 
tuli. 

« Sententia coliegii scenicorum ex loniaHellespontoque 
et praesidis Bacchi artificum. Quum lasenses amici et 
familiares adversus nos optime egerint, maximumque 
studium et amicitiam verbis et factis erga legatos nostros 



(1) Le Bas et Waddington, Inscr» (fAsie-Mineurey 257. 

(2) Le Bas et Waddingtou, Inscr. d^Asie^Mineurey p. 8& 

ostenderint, observentque ea qu» sunt decreta ab arti- 
ficibus respondentibus secundum edicta Romanorum a 
quibus servati sunt Asiatici artifices, et priori tempore 

studium et aemulationem babuerint ad certamina 

placuit coUegio scenicorum artificum mittere duo 

tibicineSy duo tragoedos, duo comoedos, citharoedumy ci- 
tharistam, ut peragant deo choros secundum patria ipso- 
rum instituta, attribuere vero et eorum operas ; eos autem 
quicunque attributi fuerint, perficere Dionysiorum cer- 
tamina statis temporibus, in omnibus obsecutos lasen* 
sium legibus. Si quis vero ex iis qui attributi fuerint, non 
adfuerit lasi vel certamina non peregerit, solvat collegio 
scenicorum artificum mille drachmas Antiochicas, sine 
excusatione, deo consecrandas, nisivaletudinis aut hiemis 
causa nequiverit. Huic autem sit mulctSB excusatio, cau- 
sam agenti apud populum (artificum) et manifesta argu- 
menta afTerenti atque, latis sufTragiis, absoluto secundum 

legem Legati designati sunt : Plutiades citharoe- 

dus, Lysimachus tragoediarum poeta, Nicostratus syna- 
gonista tragicus. Illi attributi fuerunt cum operis : tibi- 
cines, Timocles, Phaetas; tragoedi, Posidonius, Sosipater; 
comoedi, Agatharchus, Moerias; citharoedus, Zenotheus ; 
citharista, ApoUonius Samius. — Stephanephoro Apolli- 
nis, tertio post Menetem, Tyrtaeo, Apaturione mense, 
sexta die, ratum fuit (1). » 

Nemo non animadvertit qui sit scenicorum sermo; 
quum enim amicitiam lasensium et diligentiam in ob- 
servandis collegii decretis collaudant, atque religionis 
solvendee studium suum et bonum animum erga veteres 
amicos et socios declarant, ea prorsus est oratio hominum 
qui invitati et rogati beneficium concedant et ea^ae- 
scribant quae ipsis placuerint, magis quam artificum lo- 

(1) Le Ba5 et Waddiugton, Inscr. d^Asie-Mmeure^ 28L 

cum SU8B industride quderentium. Quippe non hoc est 
foedus aequo jure disceptatum, sed decretum scenicorum 
per legatos ad lasenses perfertur, sententiis populi san- 
ciendum; quod brevis mentio ultimi versus ab lasensi- 
bus ratum fuisse docet. IUud etiam notatu dignum, si 
defuerint artifices, nuUum jus adversus eos lasensibus 
concedi; mulctam quidem irrogari, sed ab ipso collegio, 
et eam Baccho, id est aerario collegii, consecrandam. 
Quum in Gorcyrae quoque tabula nulla fiat mentio mulctse 
artificibus solvendse, si conducti pacto non stetissent, 
profecto patet scenicos et sibi et ceteris majores visos 
fuisse quam ut illud poenarum genus subire vellent. 
Ludi vero omnino Teiorum arbitrio permissi^ cauto ta- 
men ut civitatis legibns obtemperarent ; ceterum nulla 
artificeseligendi facultas lasensibus data, sed ii audiendi 
quoscunque collegium designavisset. 

Ludi tamen, ejus pacti gratia, et diligentius et splen- 
didius peracti sunt. Ouum enim prius duo vel tres sce- 
nici a choragis conducti producerentur, tunc quotannis 
duo tibicines choris civilibus afflabant et ipsi canebant; 
tragici et comici duo greges (primarum enim partium 
actor solus nominatur), citharoedus et citharista in sce- 
nam prodibant, ita ut jam fere nullo musicorum ludorum 
genere careret civitas. 

Hinc quoque in coniiciendis scenicis annalibus et in 
commemorandis largitionibus nova ratio cujus unum 
exemplum e multis subjiciam. 

fii Stephanephoro ApoUinis posl Antigonum Antigoni 
lilium, agonolheta Theodoro Melanionis, filio, ex eis qui 
prius promiserant in Dionysiis, solverunt : Agonotheta 
Mnesitheus Athenodori, natura vero, Menedemi filius; 
choragi, Menedemus Menecratis, Theophilus Anaxippi, 
Dionysius Menippi, Menotimus Podonis, quisque ducen- 
tas drachmas; ex inquilinis, Agathinus Leontis Apamen- 

sis, Nicetas lasonis Hierosolyraita, uterque centum drach- 
noias (1). » 

Mercedis coUegio scenicorum solvendae nulla fit men- 
tio; nequaquam tamen dubium est gratuitam operam 
non praeberi. Qui enim prius artifices sumptibus suis 
conducebant, iidem tunc certam pecuniam largiuntur; 
choragi cives ducentas, inquilini centum drachmas. Unde 
etiam de mercede conjecturam facere licebit; jam insti- 
tuta recenti ratione, unus civis et tres inquilini sese con- 
sociant ut comoedum per duos dies producant; qui, si 
pecuniam e more largiti fuissent, quingentas drachmas 
dedissent. Quas accepit unus comoedus, id est, unus ac- 
tor primarum cum duobus synagonistis et tibicioe. 

Quamvis et lasi et Corcyrae vocabulum aycSv usurpe- 
tur, satis patet nullum omnino in his ludis certamen 
fuisse, quos artifices unius coUegii peragebant, nullis 
aemulis, nullo praemio victoribus proposito. Ea ratio lu- 
dorum in multis civitatibus certe obtinuit, quae Plutar- 
cho ita frequens visa est ut hoc exemplo utilitatem ini- 
micorum ostenderet. « Equidem scenicos artifices vide- 
mus seepenumero in theatris remisse, nulla alacritate et 
ne diligentia quidem, certare inter semetipsos; quum au- 
tem certamen sit adversus alios, non seipsos modo sed 
et sua instrumenta magis aptant, fides explorant, accu- 
ratiusqiie concentum instruunt et tibias canunt (2). » 

Priori generi ludorum, quorum meminit Plutarchus, 
apte congruunt tabulae Soteriorum Delphicorum. Quo- 
rum quum vix nomen notum esset, Athenis repertus 
Japis docuit ludos esse gymnicos et musicos in honorem 
Jovis Servatoris et Apollinis Pythii ab iEtolis et Athe- 
niensibus institutos, quod adversus barbaros templo Apol- 



(1) Le Bas et Waddington, Inscr, (tAsie-Mineure, 294. 

(2) Plutarch., De utilitate immicorum, 3. 

linis etGrflBcis imminentes prospere pugnassent (1), et 
nos, eodem anno (1860)^ circa templi rudera, quatuor 
tabulas Soteriorum eruimus. Quarum conficiendarum 
ratio prorsus nova, in ceteris ejusdem generis titulis 
nondum occurrit. Praescriptis enim, ut fieri solet ad tem- 
pus definiendum , archonte Delphico, insuper artificum 
sacerdote et hieromnemonibus, additur : illz certaverunt 
in certamine Soteriorumy quum in aliis semper scribatur: 
illi vicerunt. Neque enim eorum qui vicerunt fit mentio, 
neque victores neque victi apparent, sed recensentur 
nominatim quicunque ludos attigerunt, eodem fere in 
quatuor tabulis ordfne : rhapsodi, citharistae, citharoedi, 
tibicines, quamvis aliquando unus sit citharista aut tibi- 
cen ; dein choreutae universi, quum pueri tum viri, nu- 
mero vario, nonnunquam cum suis magistris et tibicini- 
bus; postea duo, tres aut quatuor greges tragici et comici 
qui constare solent ex actoribus primarum, secundarum 
et tertiarum partium, magistro et tibicine; postremo 
choreutee comici. NuUus vero scribitur extvixtov vicisse, 
quod in veris certaminibus non deest. In fine etiam, quo 
magis fit perspicuum neque ullum commissum certamen 
neque ab ullo relata fuisse pr^mia, nominantur ii qui 
vestes locaverunt. Adde quod plures bis aut ter vel qua- 
ter Soterios ludos adierunt, quorum nonnuUi inter se 
cognatione junguntur. Unde satis constat ea certamina 
per unum coUegium peracta et, in tabulis conficiendis, 
artifices non victoriae suee sed pietatis erga deos testimo'- 
nium, parietibus templi incidi curavisse, in quo, quum 
omnes pariter operam ut debita sacra diis solverentur 
praebuissent, omnium nomina pari jure inscripta fuisse. 
Per quod coUegium ii ludi peracti fuerint non liquet. 



(i) Koumanoudis, Inscriptiones ineditw^ 75. Athenis^ 1860* 
(2) Inscriptions inedites de Delpbes, 3, 4, 5, 6. 

Teios artifices ad Soteria invitatos fuisse docet titulus, 
sed quo tempore inscript» sunt Delphicae tabulae (220- 
190), nondum Delphos adierant, perpauci enira in eorum 
catalogo Asiatici occurrunt. Quum Athenienses, Boeotos, 
Argivos Sicyoniosque et Arcades multo plures invenias, 
verisimile videatur tria GraBciee collegia greges comicos 
tragicosque ad peragendos ludos misisse. Unum quidem 
tragicum gregem ex tribus Atheniensibus constantem 
invenimus, sed ceteros quum comicos tum tragicos mi- 
nime ad sirailem rationem referri posse ostendet sub- 
jecta tabula. 

* Numeri adjecti notant ctuibiis id ludis iteruul arti&ces cgerint* 

TRAGCED 

Actores 

iEtolus / 


Cassandrensis 

Atheniensis 

III 

Sicyonius 

Chori ipsi per artifices ejudem coUegii procurati fue- 
runt, exemplo, nisi fallor, adhuc inaudito. lasi enim, 
quanquam ludi per scenicos Teios peragebantur, chorus 
taraen constitit e ci\ibus, nec in eo quidquam aiiud 
agendum fuit Teiis quam ut saltantibus accinerent. Aliis 
quoque in civitatibus, quantura e scriptoribus aut mo- 
numentis novimus , ciyilis semper mansit chorus per 
quem civitas ipsa debitam erga deos pietatem solvere 
censebatur. In Soteriis vero, non modo non e civibus 
chorus constabat, sed ne unus quidem Delphus saltavit. 
Choreutae pueri e diversis regionibus congregati erant 
et exempiis demonstravi eos, in collegio scenicorum 
institutos, versari soiere operamque jam a primis annis 
rei scenicee proebere (vide p. 13). 

Aiterum genus fuit ludorum ad quos aut festorum 
nobilitas aut praemiorum amplitudo plurimos artifices e 
diversis coUegiis alliciebat. In his vere certabatur et no- 

mina sola eorum qui vicerant marmori incidebantur. 
Quorum certaminum monumenta exstant ante romanam 
aetatem, illa sunt : Amphiaraia Oropi, Museia Thespiis, 
Charitesia et Homoloia Orchomeni. 



VII. 



^j^uoniodo artem ludicram musici^ poetw, aetores 
exereuerintT 



Qusesito qua ratione artificum coUegia civitatibus ad 
peragendos ludos operam praeberent, altera quaestio ori- 
tur : quo modo musicas artes sceniciexercuerint,quid lit- 
teris, quid theatro attulerit aut abstulerit ea coUegiorum 
institutio. Quod ex ipsis artificum monumentis et ludo- 
rum tabulis ahquatenus perspici potest. 

Quarum artium certamina commissa fuerint, tertio et 
secundo ante aetatem noslram saRculo, docent eae tabulse 
quas paulo supra memoravi ; nonnullas ejusdem generis, 
sed setate Romanorum inscriptas, in aliam partem distuli. 

Praecones et tubicines, qui primum locum in tabulis 
obtinere solent, collegiis scenicorum non adscribendos 
puto, neque cujusquam adhuc in ullo monumento men- 
tio reperta est. In Soteriis ludis qui, sine certamine, per 
unum coUegium peragebantur, nullus est praeco neque 
tubicen. Ceterum eorum industriae potius fuit locus in 
exercitibus et in concionibus, et probabile est eos in 
singulis civitatibus ministerio suo fuugi solere et inde 
aliquando ad certamina prodire (1). 

(1) Quum prseco et tubicen simul nominentur intitulis, leviter 
emendandus mihi videtur ille locus Senecee : « Praeter ipsum 
theatrum Neapolitanorum, ut scis, transeundum est, Metronactig 
petentibus domum. lllud quidem farctum est ; et ingenti studio, 

5 

Musici. Primi ex eis inscribi solent rhapsodi, anti- 
quissimum genus ; deinde citharoedi et citharistse, quo- 
rum hi sine voce, illi cum cantu citharam pulsabant. 
Citharoedi cum fidibus versu^ plerumque dithyrambicos 
canebant; Arionem auctor est Herodotus primum dithy- 
rambum composuisse et Gorinthi cecinisse ([, 23) ; et 
multos quoque sua carmina cum cithara edidisse pro- 
babile est. Sed aliena quoque in certamine cani potuisse 
satis demonstrat lapis Teius, in quo discreta fit poetae et 
musici mentio : « Sacerdote (scilicet artificum) Deme- 

trio, agonotheta vero et sacerdote [dei Eumenis illi 

vicerunt in certamine] posito in honorem Attali : Dithy- 
rambis, Nicarchiis Hermonactis Pergamenus, Proserpina; 

ad citharam canebat Demetrius Phocaeensis (1).» 

Licuit etiam versus antiqui poetae repetere» Cujus rei 
satis nobile exemplum tradiderunt scriptores. Quum 
Philopoemen, occiso Machanida, Nemeorum ludorum 
tempore rediret, theatrum ingressus est tum quum cer- 
tamen citharoedi incipiebant. Fortasse Pylades citharoe- 
dus Timothei Persas canens inchoavit : 

Qui libertatis decus affers nobile Graiis. 

Quem versum arripuit totus consessus, ad Philopoeme- 
nem, repetitis plausibus, conversus (2). Ex his, constat 
citharoedi fuisse ad citharam canere suos vei alienos ver- 
sus, novi aut veteris poetae, plerumque dithyrambum. 

Quanto fuerit honore id opus testatur Cicero : « Sum- 
mam eruditionem Graeci sitam censebant in nervorum 
vocumque cantibus : igitur et Epaminondas princeps 
meo judicio Graeciae fidibus praeclare cecinisse dicitur, 

qui sit pythaules bonus judicatur ; habet tubken (male tibicen) 
quoque grsecus et prseco concursum. » Epistola, 86, 3. 

(1) Le Bas et Waddington, Inscr. d/Ask-Mineurey 93. 

(2) Plutarch., Philopom., H ; Pausan., VIII, l, 3. 



Digitized by 



Google 



— 67 — 

Themistoclesque aliquot ante annos, quum in epulis re- 
cusaret lyram, est habitus indoctior (1). » Eadem artis 
aestimatione, Meneclem quemdam Teium legatione func- 
tum laudaverunt Gnossii <x quod haud semel ad citharam 
versus Timothei et Polyidi necnon nostrorum antiquorum 
vatum, bene et ut decebat virum eruditum, in publico 
cecinisset (2) » ♦ Actae etiam Teiis gratiae qui talem vi- 
rum misissent. Quem Meneclem si Teio coUegio assignare 
non liceat, non alienum certe a scenicorum artibuset eo- 
rum commercio ad ea studia formatum fuisse conjicias. 

Id artificii genus quanto ceteris praestiterit, docet ille 
Ciceronis locus : « Ut aiunt in Grsecis artificibus eos au- 
loedos esse, qui citharcedi fieri non potuerint(3). » Cum 
quo maxime congruit fragmentum Attici tituli, ubi 
iuscribuntur praemia musicis proposita. lUe est enim 
certaminum ordo : citharoedi, auloedi, citharistse, tibici- 
nes. Praeterea citharoedis quinque sunt prsemia et eorum 
primo corona aurea mille drachmarum , ultimo etiam 
trecentae ; auloedis vero duo tantum, priori trecentae aut 
quadringentae drachmae; cilharistis tria, primo quin- 
gentae (4). 

Auloedi ad tibiam canebant. Hoc genus in Pythiis 
displicuisse et sublatum fuisse auctor est Pausanias, 
quoniam tibiae tristissima sonabant et adspirante tibia 
canebantur moesta carmina, elegi atque threni (X, 7). 
Nullus in Soteriis Delphicis auloedus, nullus in Amphia- 
raiis Oropi ; certamina tamen auloedorum retenta Athe- 
nis (5), Thespiis (6), Orchomeni (7), unus bis lasi 

(1) Tusculan. Disput., I, 2. 

(2) Le Bas et Waddington, Inscr. cfAsie-Mineure, 8i ; cf. 82. 

(3) Pro Mursena, 13; — (4) Rangab^, Antiq. hellen.y 961. 

(5) Rangab^, Antiq. hellen., 961. 

(6) Decharme, Jnscriptions inedites de Beotie, 26, 1. 21 . 

(7) Le Bas, ^''partie, 621-623. 

cecinit (1). Auletarum, id est, eorum qui nude tibiam 
inflabant multa et varia genera : cyclicus tibicen aut cho- 
raules, pythaules, quibus sohs proposita erant certa prae- 
mia ; alii actoribus tragicis, comicis et satyricis, chorisve 
puerilibus et virilibus accinebant. 

PoetCB. Nunc ad poetas venio, quorum studia florere 
vidit etiam haec aetas, ut e certaminibus ludorum com- 
perimus. 

Poeta epicus (2) , aliquando nude dictus poeta (3) , 
quasi ille potissimum eo nomine dignus esset, qui Homeri 
vestigiis insisteret. Hoc in certamine poemata heroica 
aut eorum particulae proferri solita et recitari ab ipso 
vate. Aliud genus est eorum qui certant laudatione epica; 
nempe in Amphiaraiis Oropi carmini epico et laudationi 
epicae diversa praemia proponuntur (4). Ea laudatio quse 
sit ostendit nuper repertus in Euboea titulus, in quo 
primum locum obtinet laudatio in Apollinem (5) ; ita ea 
laudatio componitur in honorem dei cui ludi aguntur. 
Melius igitur laudationes, mea quidem sententia, diceren- 
tur Homeridarum carmina quae vulgo exordia et hymni 
appellantur. Utrique poetarum generi id commune fuit 
quod poemata versibus hexametris concepta proferebant. 

Poetae irpodoSiov in duobus titulis occurrunt (6). Quae 
fuit species quaedam hymni ad tibiam cani sohta, quum 
temphs aut aris accedebant (7). 

Dithyrambicis poetis, qui quondam tanto honore Athe- 



(1) Le Bas et Waddiagton, Inscr. d^Asie-Mineure, 254 et 256. 

(2) Decharme, 26, 1. 15. — Keil, Zur Sylloge Inscr. bcet.j 21. 
— Le Bas, 3® partie, 622. 

(3) Le Bas, y partie, 621, 623. 

(4) Rangab^, Antiq. keilen., 965, L 9 et 13. 

(5) Ephemeris Archaeologica, nov. ser.^ 412. 

(6) Decharme, L 9. — Inscr. ined. de Delphes, V, L 13. 

(7) Etym. Magnum.— Photius, Biblioth.^ p. 319. 

nis fuerant ut suiim quaeque tribus dilhyrambicum poe- 
tam aleret, multo minor ea aetate locus fuit. Uno in 
certamine, in honorem Atlali instituto, dithyrambicus 
poetanominatur. Ex hoc tamen aliquid lucramur; nempe 
carmen victoris Proserpinam inscriptum fuisse et yersus 
ejus generis ad citharam cani (1). Prosodicus et dithy- 
rambicus lyricis vatibus inserendi sunt. 

Dramaticae poeseos longe major fuit honos ; nam in 
plerisque ludis proponuntur praemia fabulis tragicis, co- 
micis, satyricis. Ita, si non arte etpraeclaris operibus, copia 
saltem fabularum floruit haec aetas. Tetralogiis, ut anti- 
quitus, nequaquam certatum puto; quum in titulo Oropio 
poeta tragoediae, non tragoediarum inscribatur, probabile 
est unam modo fabulam proferri solitam (2). De dramate 
satyrico, satis constat jam a tragoediis sejunctum fuisse, 
quum non semel occurrat mentio poetarum satyricorum 
cum propriis actoribus. Exempli causa titulum Teium 
proferam : « Satyris, Anaxion Thrasyclidis Mitylenaeus; 
dramate, Persis; agebat Asclepiades Heraciiti Chalci- 
densis (3). » Quum Attali temporibus nullum jam su- 
peresset Persarum regnum , debuit satyricus poeta id 
argumentum e rebus veterum Persarum sumere, aut e 
recenti regno Parthorum quos Persas plerumque a Grae- 
cis scriptoribus dictos fuisse sciraus. 

Haud inutile arbitror e yictorum catalogis ostendere 
quam late patuerit his temporibus carminum studium 
et poetica facultas. In epica poesi yicerunt tres Bceoti (4), . 



(i) Le Bas et Waddington, Inscr. d^Asie-Mineitre, 93. 

(2) Rangab6, Antiq. hellen., 961, 1. 28. 

(3) Le Bas et Waddington, Inscr, d^Asie-Mineure, 91 ; cf. 92, 
93. — Le Bas, 3« /?ar^/e, 622 ; cf. S84. — Decharme, Inscriptions 
de la Beotie, 26, L 27. — Rangabe, Antiq, hellen., 961, L 21. 

(4) Rangabe, 1. 10. — Le Bas, 3« partiey 622.— Keil, Zur Syl- 
loge inscr. bcet.y 22. Aminias Demociis filius Thebanus in Chari- 

unus Eretriensis (I), unus Phocaeensis (2) in duobus 
certaminibus victor, duo etiam e regionibus maxime 
diversis, quorum unus Syrius ex Antiochia (3), alter 
Neapolitanus (4). 

In lyrica, unus Atheniensis palmam retulit (5) ; in 
Soteriis, tres certavisse, non vicisse dicuntur, quorum 
unus Corinthius, duo Sicyonii (6). Unus dithyrambicus 
Pergamenus fuit (7). 

Nova tragoedia vicit Sophocles, Sophoclis Atheniensis, 
preeclari vatis, e gente ortus; alter, in Aniphiaraiis victor, 
Milesius fuit (8); comoediarum scriplores, duo Athe- 
nienses (9); satyrici poetae, duo Athenienses (10), unus 
Thebanus (II), unus Mitylenseus (12). 

Non omnes poetas collegiis adscriptos fuisse verisimil- 
limum, plures tamen eorum participes fuisse certum est; 
poeta tragicus Teii collegii legatione fungitur, item, duo 
ex Attico collegio tragici ; necnon Alexandriae Philiscum, 
tragoediarum scriptorem, sacerdotio artificum functum 
fuisse vidimus (vide p. 20). 

tesiis Orchomeni, poemate epico et dramate satyrico duplicem 
coronam adeptus est (Le Bas, 622) ; ejusdem filius, Democles 
Aminiee ia Amphiaraiis Oropi, vicit laudatione epica (Rangab^, 
Antiq. hellen., 961, 1. 10). 

(1) Ephemeris archseologica, nov. ser., 412. 

(2) Le Bas, 3« partie, 621. — Decharme, /nscriptions de la 
Beotie, 26, L 16. 

(3) Le Bas, 3« partie, 623. 

(4) Rangab^, Antiq. kellen.^dQi, l. 14. 

(5) Decharme, Inscriptions de la Beotie, 26, L 10. 

(6) Inscriptions inedites de Delphes^ V, L 13-16. 

(7) Le Bas et Waddington, Inscr. d^Asie-Mineure^ 93. 

(8) Rangab^, Antiq. hellen., 965, L 28. 

(9) Ibidem, L 30. — Le Bas, 3^ partie, 622. 

(10) Decharme, 26, 1. 28. — Rangab^, 965, L 12. 

(11) LeBas, 622. 

(12) Le Bas et Waddington, Inscr. d" Asie-Mineure, 91. 

Actores. Dramaticam poesim maxime placuisse indicio 
est certaminum numerus et actorum copia. Hi fuerunt 
trium generum : satyrici, tragici et comici. 

Satyrorum actores a comoedis et tragoedis distinctos in 
pluribus tilulis invenias. Ornatus quoque certis discri- 
minibus a comoedis differunt; cujus haud pauca exem- 
pla e yasis pictis sumpta coUegit et diligenter illustravit 
Wieseler (I). Maxime memorabilis est pictura quaedam 
in qua videas totum satyricum gregem, jamjam fabulam 
acturum et ornatus induentem. Omitto Bacchum in lecto 
cum Ariadne recumbentem et Musam cui Himeros de- 
volans coronam affert, quae nescio an sint relatae victo- 
riae testimonia. Stant tres actores jam parati , quorum 
unus Herculem, alter Silenum, tertius nescio quem heroa 
reddit ; tum decem juvenum chorus, qui jam accincti 
cingulo satyrico et varie saltantes aut sedentes manu 
personam satyricam gerunt. His accinere parant tibicen 
et citharista; sedet didascalus manu sinistra volumen 
retinens. Quum plerisque nomina adscripta sint, jam in- 
telligas eam picturam non ex arbitrio compositam, sed 
veram effigiem unius gregis satyrici, fortasse ad servan- 
dam victoriae memoriam, expressam fuisse. Quum ex hac 
pictura, tum e ceteris videre est in satyris diligentissime 
retiueri solita priscae originis indicia , nempe cingulum 
coriaceum cum ithyphallo et cauda caprina atque perso- 
nas vultus Satyrorum referentes. 

In tabulis certaminum saepius victori poetae novae co- 
moediae aut tragoediae adscribitur actor primarum, quod 
in didascaliis atticis recentioribus semper factum est. Qui 
sitomnino qui vocatur actor novce comosdiw, actor novce 
trdgoediosj cum illa altera quaestione conjunctum est, de 



(1) Theatersgebseude. — Monumenti scenici, Annal. Instit. 
arch., 1853, p. 33 ; 1871, p. 97. 

qua mofsB sunt multae disputationes. Occurrunt enim in 
iisdem tabulis tragcedi quoque et comoedi. Quos quum 
Boeckhius animadvertisset non appellari actores , neque 
poetarum nomina referri*, eam novam interpretandi ra- 
tionem excogitavit « non illos esse histriones sed cantores 
lyricos; eumdem esse poetam et musicum; suos versus 
cecinisse tragoedos et comcedos, ut elegos suos cecine- 
runt veteres auloedi, nomos suos citharoedicos citharoedi. 
Liquet jcaivviv non esse novam veteri oppositam, sed genus 
aliud illi antiquo generi oppositum. Quod quum sit dra- 
malicum, vetus iilud necessario est lyricura judican- 
dum » . Quam sententiam perlinacissime pluribus locis 
defendit. Hinc inauditum illis temporibus genus carmi- 
num, comoediaset tragoedias lyricas finxit et multos ejus 
generis poetarum numero inseruit (1). 

Quee quum mihi parum probarentur, adversus viri 
doctissimi auctoritatem argumenta quaesieram, quae sup- 
peditabaut tituli. Mirum enim videbatur lasi tantum 
placuisse id genus lyricae coraoediffi et tragoediee ut quot- 
annis duo tragoedos, duo comoedos audire velleut, nul- 
lum autem tragcediee et comoediae dramaticae actorem. 
Multo magis etiam displicebat Boeckhii opinio, quum in 
Soteriorum tabulis decem greges tragoedorum, decem 
comoedorum , cum didascalo suo, cujus nullus fuisset 
usus, si sua carmina cecinissent, descripsissem. Tandem, 
quum Boeckhii rationes perpendenti, tum opponenda tes- 
timonia ordinanti certissimum argumentum attulit titulus 
Thespiensis, anno 1868, publici juris factus. Nempe in 
catalogo Orchomenio invenimus : epinicia vicit comcedm 
Evarchus Herodoti Coronensis (2). In illo autem Thes- 
piensi : actor veteris comcedice Evarchus HeVodoti Coro- 



(1) Corpm inscr, gr,^ 1. 1, p. 763 et 766. 
(-2) Corpus inscr. gr., 1583, 1. 25-26. 

nensis (I). Quo exemplo dubium omne toUitur. Nempe 
idem est actor veteris comoediae et comcedus; idem actor 
veteris tragcediae et tragoedus. Hincquoque apparet novas 
appellari fabulas quae nunquam , veteres, quae jam prius 
actae sint; nec minus perspicuum tragoedos comoedosque 
aclorum, non poetarum numero adscribendos esse. 

De distributione partium inter acloresmultum quoque 
et acriler a recentioribus disputatum est, quum hinc 
scriptores antiqui tres omnino fuisse tradiderint, illinc 
nonnullae fabulae a tribus peragi non potuisse videantur. 
Quum vero actores non vestium modo sed etiam cantus 
(neque enim recitari sed aliquatenus cani tragoedias so- 
litas fuisse notum est) certo discrimine differrent, novam 
interpretationem attulit vir ingeniosus et speciosis argu- 
mentis confirmavit. Nempe evincere conatus est primas, 
secundas, tertias parfes non ad personam quam luebatur 
artifex, sed ad cantus modum quo utebatur, referendas 
esse, ita ut in una fabula plures primarum, secundarum 
aut tertiarum partium actores esse possent (2). Huic opi- 
nioni repugnant Delphicae tabulae in quibus viginti greges 
tragici et comici inscribuntur, et ii constanter e tribus 
actoribus compositj. In uno comico sex quidem nomi- 
nantur, sed in eo facile aliquid perturbatum fuisse aut 
potius omissum agnoscas (3). Nempe, qui quartus inscri- 
bitur, is in prioribus ludis primas partes ; qui quintus, is 
cum priori secundas egit; praeterea in fine omissaest 
mentio magistri et tibicinis. Ex quo fit manifestum inter 
tertium et quartum excidisse magistrum et tibicinem, 
nec unum sed duos greges fuisse. His exemplis adductus, 
ad ea quae tradiderunt antiqui revertar, scilicet tres tan- 

{\) Decharme, Imcriptiom de la Beotie^ 26, 1. 31-32. 

(2) fidelestand Du Meril, Histoire de la comedie ancienne, t. I, 
append. 7. 

(3) Inscriptions in^dites de Delphes, V, 55-71- 



Digitized by 



Google 



— 74 — 

tummodo actores fabulam egisse. Quum vero hi aliquando 
non videantur ferendis omnibus personis numero pares, 
iilud conjiciam, fieri potuisse ut qui primas, secundas, 
tertias partes sustinerent, ii soli actorum nomine digni 
haberentur; ceteri, etiamsi in scenam prodirent etverba 
facerent, inter operasnon interactores numerarentur (1). 

Antiquas tragoedias repeti et actitari solitas fuisse et 
hffic et alia testimonia satis demonstrant. Ceterum, 
quanto honope fuerit tragoedia, illud declarat quod e 
septem legatis quos ad Amphictionum consilium misit 
Atticura collegium, quinque sint hypodidascali tragici. 
Aliud etiam afiferam. Quum in insulis usus invaluisset 
ut decreti a populo honores in Dionysiis publice nuntia- 
rentur, et addatur quo in certamine fieri debeat ea pro- 
claraatio, comperimus iEginae, Salamine, Teni, Pari, 
Syri, Astypalaeae, Amorgi^ Carthseae, tragoedorum annua 
certamina commissa fuisse (2). Quarum civitatum no- 
mina forte tantum prodita sunt; unde probabile videtur 
et in ceteris insulis tragoedias actitari solitas, etiamsi 
nullus adhuc lapis ejusmodi certaminis mentionem fe- 
cerit. 

In comoedorum certaminibus fabulas Menandri, Phile- 
monis et ceterorum quibus effloruit Alticum theatrum, 
saepissime repetitas esse minime dubium est. De prisca 
comoedia aliquara suspicionem moverunt Delphicae ta- 
bulae. Nempe chorus comicus e septem saltatoribus sem- 
per compositus in quatuor catalogis inscribitur. Quem 
forsan comicam saltationem, ut cordacem aut sicinnin, 

(i) Apud priores wapaxopiiY^f^» dicebatur, si quis choragus 
praeter solitos tres actores aut praeter constitutum choreutarum 
numerum, alios extra ordinem preeberet atque ornaret (vide 
Thesaurum grsecum, in verbo). 

(2) Le Bas, 4« partie, 1688, 1638, 1858, 3097, 1885. — Corpm 
inscr. gr., 2484, 2263 c, 2354. 

exhibuisse aliquis suo jure conjiciat. Sed notandum est 
inter choreutas comicos et comoedos et maxirae didasca- 
losmultacommuniafuisse. CephisodorusCalliae, Boeotus, 
didascalus comicus (III, 57, IV, 63), choreuta comicus 
(VI, 76). Thyrsus Critonis, choreuta coraicus (IV, 75), 
didascalus comicus (VI, 64). Unus ex choreutis (V, 75), 
fiiius estcomoedi (IV, 61); alter frater est didascali co- 
mici (III, 57). 

Haecindicia, quamvis tenuia, animum meum inducunt 
ut conjiciam chorum comicum fabulas comicas egisse. 
Quum vero, in comoedia prisca tantummodo adhibitus 
fuerit, hinc putandum est, etiam secundo ante aetatem 
nostram saeculo, fabulas Aristophanis, Cratini et cetero- 
rum repetitas fuisse. Sed affirmare nimiae sit temeritatis. 
Non omittendum est tamen in vasis saepius picturas ex 
antiqua comoedia sumptas effingi ; cujus actores, ex ha- 
bitus specie, praecipue corpusculi et chitonis forma, cer- 
tissime agnosci demonstravit Wieseler (1). 

Quum veteres fabulae saepius repeterentur quara hovae 
producerentur, quae cura priusipsorumpoetarum fuerat, 
ea magistris comicis tragicisque mandabatur ut actores 
docerent. Qui, in Delphicis tabulis, ambitioso nomine, 
didascali dicuntur, quamvis ea designatio plerumque 
poetis suas fabulas ipsis docentibus reservetur. Modestius 
in collegio Attico, iidem hypodidascali vocantur, memo- 
ria, credo, et reverentia tantorum poetarum qui eodem 
munere fungentes didascali dicti fuerant; quorum mor- 
tuorum se non vicarios sed ministros profitebantur. 

Si quaerimus quis fuerit, institutis scenicorum artifi- 
cum collegiis, artium musicarum status, patet etiam hac 
aetate ea studia viguisse. Frequentia enim ludorum et 



(1) Wieseler, Theatersgebceude. — Monumenti scenid , Annal. 
Instit. arch., 1853, p. 33 et sq.; 1871, p. 97 et sq. 

gloria certaminum datus locus est novis ingeniis, nec 
defuerunt qui epos, qui lyricam et dramaticam poesim 
augere tentarent. 

In eo vero praBcipua laus scenicorum collegiorum, quod 
pulcherrima \eterum poetarum opera agresti \el barbaro 
orbi intulerunt; hinc enim in Armenia Tigranes pluri- 
mos artifices congregavit et apud Parthos tragoedus gra^- 
cus Bacchas Euripidis egit (1); iUinc apud Jubam Mau- 
retaniae regem, scenici grseci bene accepti fuerunt(2); 
nec ulia civitas ad spectandas priscorum vatum fabulas 
artificibus caruit. Pauca ediderint posteris tradenda, 
^ certe aequalibus suis multum profuerunt cum quibus tot 
egregia opera, quae audiendi perpaucis prius copia data 
fuerat, communicaverunt. Videtur igitur hoclumen mu- 
sicarum artium quod in veteri Graecia et maxime Athe- 
nis, tanta claritate splendebat, non exstinctum fuisse, 
sed per totum fere orbem diffusum, quo latius^ eo minus 
vi\ide effulsisse. 



VIII. 



Quantam boni« morlba« et Ctrieeorum llbertatl 
artftllceft «eeniei noeuerintf 



De moribus scenicorum graecorum, notum est illud 
Aristotelis problema : a Quibus causis scenici artifices 
plerumque pravi esse solent? Nonne quod studii sapien- 
tiae minime parlicipes sunt, consumpta in necessaria 
artificii meditatione vitae maxima parte, et quod plerum- 



(1) Plutarch., Lucvllus, 29, — CrassuSy 33. 

(2) Athenaeus, VIII, p. 443.— Ipse Juba aut ejus nepos Mouai- 
x^v tffTopiav perscripsit. 

que nunc in intemperantia, nuuc in egestate degunt? Ex 
utroque enira pravitas oritur (1). )> 

Alias causas jam antea Plato et altius perspexerat et 
subtiiius expresserat. Primum inanem hominum fastum 
atque intolerabilem jactantiam, cum summa rerum in- 
scitia conjunctam in lone Ephesio effinxit, in quo non 
magis rhapsodum ipsum quam totum scenicorum genus 
a se perstringi admonuit. Deinde ostendit quam de- 
missa sit et humilis reipsa, etiamsi specie et habitu splen- 
dida, eorum conditio qui toti e plausu aut sibiiis audien- 
tium pendeant, qui motus animi ad placendum, non 
glorise solum, sed lucri quoque causa, componant. 

Maxime vero probavit, perpetua aliena imitandi con- 
suetudine, vitia imprimi aut allini. Quod jam,in novitate 
rei scenicsB, notaverat Solo, vir mitis alioquin sapientiae 
neque a voluptatibus abhorrentis. 

Hanc disputationem, quam de integro, acerrimis utrin- 
que studiis, reeentiores moverunt, attingere hoc loco 
non libet. Quanquam enim multa et subtiliter et vehe- 
menter acta sunt, pleraque tamen ab ipso artificio aliena 
afferuntur, quibus res ipsa impediri et obscurari mihi 
videtur. In scenicis autem grsecis magis nuda perspici- 
tur, et planius apparet pravitatem plerumque ex ipso ar- 
tificio necessitate quadam oriri. Neque enim, prajjudicio, 
rehgionis causa, sententia de graecis arlificibus ferri po- 
tuit, quos contra sacros homines esse et pio deorum mi- 
nisterio fungi Graecia universa existimavit. Nec rursus 
notam illam excusationem afferre licuit, scilicet cetero- 
rum contemptu scenicos in suimet contemptum praeci- 
pites agi, quum id artificium nulli apud Grsecos neque 
pudori neque dedecori unquam fuisse viderimus, imo, 



(i) Aristot., Problem.^ XXX, 10. Qui locus exscriptus legitur 
et apud Gellium (XX, 4). 

propter ipsum artificium et publicis studiis et honoribus 
auctos, atque a civitatibus et regibus homines privilegiis 
ornatos fuisse demonstratum fuerit. 

In ea igitur causa, de qua minime dubitaverunt anti- 
qui scriptores graeci, standumest Aristotelis judicio, mi- 
nime rei scenicsB adversi. Cujus tamen prudentiam imitari 
decet et plerosque, non universos, scenico artificio depra- 
vatos fuisse putandum, ita ut, et in hoc genere, aliquis 
bonis hominibus superesse possit locus. 

IUud vero proprium crimen scenicis artificibus graecis 
exprobrandura videtur quod promptissime adversus pa- 
triae libertatem regum partes amplexi sunt, et in hoc 
proventu proditorum quibus oppressa periit, auxilium 
nequaquam inutile Macedonum regi attulerunt. Quod 
non casu aliquo vel Philippi solum artibus accidisse^ sed 
potius ex artificum ingenio et conditione ortum esse 
existimo. 

His enim hominibus fastu inani elatis et largitionum 
appetentibus civiiis aequalitas gravis semper visa estj et 
qusBsitusqui blandiretur et largiretur. Jam, in Athenien- 
sium republica, Alcibiadis gratiam, opibus et spe supra 
civilem modum crescentis, appetiverunt artifices, cujus 
auxilio adversus leges uterentur. Hegemo scenicus qui- 
dam, quum ipsi dies dicta esset, congregatis scenicis ar- 
tificibus ad Alcibiadem confugit ; is vero, gratiae osten- 
tandae causa et legibus contemptis ferox, ipse in Metroo, 
ubi actiones inscribebanlur, magistratibus indignantibus 
et tacentibus, accusationem delevit (1). Hunc igitur du- 
cem et jam paene tyrannum artifices circumspectare; 
hunc exsilio reducem studiis fovere. In navi qua vectus 
Piraeum ingressus est, Chrysogonuspythionicaremigibus 
nauticos modos praecinebat ; Callippides tragoedus, eodem 

(1) Athenaeus, IX, p. 407. 

quo in ludis ornatu, remigum erat hortator (1). Nec mi- 
nora scenicorum et poetarum studia erga Lysandrum; 
Aristonous etiam citharoedus, sexies Pythiis victor, pol- 
licitus est, si rursus vicisset, se ejus esse pronuntiatu- 
rum (2). Improspere quidem tuncille exceptus, sed alii 
blanditiarum pretium tulerunt. 

Qua opportunitate mire usus est Philippus, et pro in- 
genio et pro ratione, scenicosque, voluptatum et domi- 
nationis instrumenla, sibi devinxit. Foedum sane et de- 
forme spectaculum exhibuit concursus ilie graecorum 
artificum ad eos ludos quos, propter eversam Olynthum, 
Philippus e spoliis Grsecae civitatis celebravit. « Capta 
enim OJyntho, Philippus Oiympia fecit, ad hoc vero fes- 
tum et celebritatem omnes artifices congregavit, illos 
pascens et victores coronans(3). » Ita, quum non Athe- 
nienses solum sed universi etiam Graeci dirutam funditus 
nobilem civitatem, raptas in servitutem ingenuas mulie- 
res, ingenuos pueros indignarentur, et commune hoc 
vulnus totius Grseciae sestimarent, scenici a communi 
calamitatis sensu ita abalienaverunt animos ut circum 
victorem frequentissimi contluerent, spoliaque miserae 
civitatis et captivos largienti blandirentur. Additae convi- 
viorum iilecebrse quibus maxime deditum hoc genus 
Aristoteles animadvertit , divisaque inter potandum am- 
plissima munera quorum avidissimi. In quibus, paucis- 
simi Satyri comoedi magnanimitatem aemulati sunt (4) ; 



(1) Duris Samius apud Plutarchum, Alcib.y 22; Athen., XII, 
p. 535. 

(2) Plutarch., Lysand», 18. 

(3) Demosth., De male gesta legatione^ 192-3; cf. Diodorus, 
XVI, 55. 

(4) Demosth., Ibid. — Quam ut augeret, addidit scholiastes 
« quanquam hoc genus maxime sit proclive ad petendum et ad 
accipiendum. » Schol. Demosth., p. 371. 

plerique vero regiae pecuniae et praedae e Grseca ci\itate 
partse contagione infecti, Philippi consilia omni ope ad- 
juverunt. 

Ceterum , ne hoc crimen adversus scenicos illalum 
vagetur, sed cerlis factis et temporibus constet, res ipsas 
repetam ex quibus perspicuum fit quam utilem regi Ma- 
cedonum, quam pestiferam Grsecorum libertati operam 
attulerint. In hac contentione'nemo neget inter captam 
Olynthum (348) et tinem sacri belli unum fuisse momen- 
tum quo Macedonum regi, metuendo quidem et in dies 
crescenti, nondum tamen ita firmatis opibus ut vi aperta 
potius quam dolo grassari posset, Athenienses utiliter 
adversari potuissent. Sed distractis civium sententiis, 
alii, et ii quidem populo graves cujus otium turbabant, 
Phiiippi consiiia haud dubie in perniciem civitatis erup- 
tura et ipsi videbant et Atheniensibus ostendere conaban- 
tur ; ahi contra decepti aut proditores, pacem cum Phi- 
lippo tentari posse censebant et omni ope ad concilian- 
dam regi Atheniensium voluntatem enitebantur. Inler 
utrosque fluctuabat populus, quum hinc eversam Olyn- 
thum indignaretur et legatos ad Graecas civitates adversus 
regem consociandas mitteret, illinc interruptae quietis 
rursus appetens et belli incommoda reformidans, pacem 
suadentes iibentius audiret. 

In hoc rerum articulo, quis dubitet eos qui Philippo 
credendi et tentandse pacis auctores fuerint, vere Athe- 
niensiumlibertatem evertisse? Hos aulem haud ambigue 
designat Demosthenes : «Legatosde pace ad Philippum 
mittendos esse vobis persuaserunt Aristodemus, Neopto- 
lemus et Ctesiphonet ceteri nihil sani e Macedonia nun- 
tiantes (1). » Idem, sub finem orationis : « Volo autem 
vobis summatim percurrere quibus artibus vos Phihppus, 

(1) De male gesta legatione, 12 ; cf. 94. 

adscitis islis nefariis adjutoribus, circuravenerit. Omnino 
est autera operae pretiura perpendere etspectare fraudem 
universam. Ab initio, quum pacem expeteret, latronibus 
ejus regnum diripientibuset clausis mercatibus, ut nuUis 
omnino suis bonis frui posset, misit huc illos qui hu- 
mana ipsius verba renuntiarent, Neoptolemum, Aristode- 
mum, Ctesiphontem (1). » 

Quis fuerit ille Gtesiphon, non satis constat. Qui si 
idem est qui de corona Demostheni tribuenda decretum 
proposuit, probabile est eum in referendis Philippi ver- 
bis errasse potius quam peccasse. Aristodemus contra et 
Neoptolemus, ambo tragoedi, ob peritiam artis saepius 
etiam commemorati, quibus propter artificium etiam ad 
hostes, nuUo periculo, ire licuit, profecti in Macedoniam 
artem suam ostentaverunt ; uterque a PhiHppo benigne 
exceplus et pecuniis auclus mandata regis Athenas retu- 
lerat , scilicet Philippum reipubHcae amicum esse, unde 
factum est decretum populi ut ad eum legati de pace 
mitterentur (2). In quo utrum ipsi decepti fuerint an 
pecunia regia corrupti, non e conjectura, sed ex utrius- 
que ratione Ucebit statuere. 

De Neoptolemo Demosthenes plura etiara retuht. 
« Quum perspexissem Neoptolemum artificem per spe- 
ciem artis securitatem nactum, reipubhcae vero maxime 
perniciosa molientem, resque vestras ad utilitatem Phi- 
lippi administrantem et fere fingentem, prodii el vobis 
exposui, nuUis privatis inimicitiis, nuUo calumniandi 
studio impulsus, quemadmodura ex iis quse secuta sunt, 
factum est perspicuum. Atque in his non jam Neopto- 
lemi defensores accusabo (nam ne unus quidem fuit), 
sed vos ipsos. Si enim in Bacchi templo tragoedos spec- 
tassetis, non de reipubhcse communibus rebus et saiute 



(1) De male gestakgatione^ 3i5. — (2) Ibidem^ prooemium. 

6 

quaestio fuisset, nequaquam vel eum tam secundis auri- 
bus vel me tara adversis audivissetis. Alqui hoc saltem 
vos nunc universos sensisse arbitror eum tum praedicare 
se ad hostes proficisci ut, coacto dere alieno quod sibi 
illic deberi dicebat, huc reversus publica munera subiret, 
et illa oratione plurimum usum esse « quam indignum 
esset eos accusari qui opes quas illic haberent huc trans- 
ferrent » ; quum vero pace facta impune licuit, quae bona 
manifesta hic possedit, ea vendidisse redactaque pecunia 
adiilum abiisse (1). » 

Demosthenis accusationi fidem fecit ipse Neoptolemus 
qui jam in Macedonia tanquam in patria versatus est, 
ita amicitiae regiee adscitus ut in ultimo PhiHppi convi- 
vio assederit et eos versus cecinerit quos, in perniciem 
regis Persarum ab omnibus acceptos , in ipsum Philip- 
pum fortuna convertit (2). 

Nec minus Aristodemus prsedieavit et in curia et in 
concione Philippi bonam voluntatem erga Athenienses ; 
adjecit etiam regem cum republica societatem jungere 
velle. Auctor est iEschines Demosthenem coronae huic 
decernendae auctorem fuisse ; eumdem vehementer con- 
tendisse apud populum ut Aristodemus in legatorum 
numerum cooptaretur (3). In quo tara parum vidisse 
Demosthenem non verisimile videtur , qui Neoptolemo 
eadem regis mandata proraissaque afferenti tanta ope 
adversatus sit. Si tamen fides ^schini habenda est, cre- 
diderim Demosthenem spem forsan habuisse Aristode- 
mum honoribus decretis ad meliora revocandi^ aut quum 
populum ad belii labores segniorem nihil graviter actu- 
rum sentiret, pacem experiri voluisse et Philippum suis 
ipsum dolis irretire quum, icto fcedere, jam ab Athe- 
niensium sociis Macedonibus abstinendum foret. Spem 

(1) Depace, 6. — (2) Diodorus, XVI, 92. 
(3) iEschiuM Demale gestalegatione^ 15-16. 

ejus fefellit quum legatonim mora, tum ipsius regis dili- 
gentia, qua prius Phocenses perierunt quam de illorum 
periculo manifestior fides exsisteret. 

Certe Aristodemus unus fuit e decem publice ad Phi- 
lippum missis ; in qua legatione , cum ^Eschine qui 
ipsius tritagonista fuerat (1), communicavisse consilia et 
regi consuluisse verisimillimum est. Cujus etiam prodi- 
tionem, multis post annis, Demosthenes, in oratione pro 
Corona, commemoravit : « Qui primus locutus est et 
mentionem de pace fecit, Aristodemus est artifex; qui 
vero successit et rogavit et cum illo suam operam in eam 
rem locavit, Philocrates fuit Hagnusius (2). » In fine 
quartae PhilippicsB, idem in quemdam Aristodemum aut 
Aristomedem (variant enim codicum lectiones) Philippi 
defensorem acerbe invehitur; sed utrum de tragoedo 
agatur necne incertum. 

Jam Macedoniam multi artifices tanquam alteram pa- 
triam incolebant, ludorum magnificentia et munerum 
amplitudine allecti, patronum nacti munificum et co- 
mem, ipsorum fastui et avaritiae maxime opportunum; 
illum Graecis bellum inferentem prosequi ; illius compo- 
tationibus et comissationibus soliti adesse (3), atque 
etiam ipsius familiae jurgiis et dissensionibus misceri (4). 

Alexander paternum studium erga scenicos non modo 
imitatus est, sed in bellis quoque et in ipso victoriarum 
cursu retinuit; majoris etiam liberalitatis exempla exhi- 
buit, ipse et artium graecarum amantissimus et a primis 
annis artificum commercio assuetus, quorum unum, tra- 

(1) Demosth., De male gesta legatione, 246. 

(2) Demosth., Pro Corona, 2i. 

(3) Theopompus, fr. 262. Dimissis Atheniensibus legatis, « vo- 
cari tibicinas mulieres jussit et Aristonicum citharoedum et Do- 
rionem tibicinem et ceteros qui cum ipso compotare consueve- 
rant. Gircumducebat enim quocumque tales homines Philippus. » 

(4) Plutarch., Alexand., 10- 

goedum Thessalum, etiam domesticis simultatibus mis- 
cuerat. Hic, jam a primordio regni, magnificentia adhuc 
inusitata, scenicorum studia in se convertit. Eversis 
enim Thebis, summus imperator a Grsecis creatus «raa- 
gnifica diis sacrificia et scenicos Jovi Musisque ludos ab 
Archelao ipsius antecessore institutos, Dii in Macedonia 
peregit. Duravit hujus festi celebritas ad novem dies, ita 
ut Musse cujusque nomini dies unus dicaretur » (1). Cer- 
tamina musica, sumptibus ad hunc diem inauditis, in- 
credibili ipsius sociorumque et Cypri regulorum studio, 
primum post domitam iEgyptum in Phoenicen reversus, 
edidit (2). Hanc magnificenliam ipse, occiso Dario, supe- 
ravit in suis et amicorum nuptiis, quas Susis edidit. De 
quibus testimonium reliquit Chares Mitylenaeus, unus e 
regiis comitibus sociisque. Qui, commemoratis nomi- 
natim omnis generis clarissimis artificibus qui his festis 
interfuerunt, addidit : « Jam inde qui prius Dionysi voca- 
bantur, Alcxandri adulatores dicti sunt, propter mune- 
rum incredibilem modum» (3). Tanta liberalitate totum 
scenicorum genus e Grsecia commovit et in ultimos Asiae 
fines ita rapuit ut Plutarchus Arrianusque non minus 
quam tria millia convenisse affirment (4). 

Ceterum, ut Alexander insigni graecarum artium et 
litterarum amore enifuit, ita in artifices scenicos nimiam 
facilitatem oslendit. Neque enim eorum modo aviditatem 
explevit, ut qui Lyconi Scarphensi comoedo fabulae ver- 
sura inserenti quo decera talenta peteret, ridens dede- 
rit (5) ; sed eiiam id genus hominuni conviviis et amicitiae 
suae inseruit, temulentus chororum certaminibus prae- 

(1) Diodorus, XVII, 16. 

(2) Plutarch., Alexand,, 29; De forluna Alexandri^ 2. 

(3) Charesfr. 16, apud Athenaeum, p. 538. 

(4) Plutarch., Alexand., 72. — Arrianus, VII, 14. 

(5) Plutarch., Alexand.y 29. 

fuit (!), ita scenicorum amoribusetjurgiis permixtus (2) 
ut Eumenes indignatus exclamaret jam projicienda arma 
et tibias inflare et tragcedias agere discendum (3). Rursus 
scenici efifuse regi supra humanum modum exsurgenti 
blandiebantur, et adulationibus immanem superbiam et 
impotentem iracundiam efferaverunt quae tandem in so- 
ciorum et amicorum caedes erupit. 

Alexandro mortuo, duces tanquam haereditatis ejus 
partem, scenicorum studium retinuerunt. Apud novos 
reges nec minus gratiosi fuerunt artifices, nec minus ad 
blandiendum effusi. Largitionibus expleti, festis et con- 
viviis admixti, inter amicos etiam et custodes regios ad- 
mittebantur, nec se mimorum et ceterorum circulatorum 
quibus quoque favebatur, contagione poUui indignati 
sunt. Quos recensere taedet ; unius tantum nefarium 
scelus exsecrandum est, Archiae scilicet, tragici actoris. 
Is, debellatis apud Cranonem Atheniensibus et deplorata 
Graeciae libertate, Antipatri vindictae minister, eos com- 
prehendendi qui Macedonibus adversati fuerant, munus 
suscepit ; isiEginae assecutus Aristonicum, Himeraeum at- 
que Hyperidem e fano ^aci abreptos Antipatro caedendos 
tradidit ; is Demosthenem in fano Neptuni supplicem mor- 
tem sibi consciscere coegit, tanto serviendi studio ut ho- 
mini Phygadotheras cognomen abantiquis inureretur(4). 
Digna fuit sane illa scenicorum proditione pcena ut, 
quum ^schines, Aristodemus, Neoptolemus adversus 
patriam Philippi partes tutati essent, ex eodem artificura 
corpore exsisteret tragicus histrio qui vocem publicae li- 
bertatis et graecae eloquentiae lumen exstingueret. 

(1) ^hiiaLTch., Alexnnd., &1, 

(2) Platarch., Alexand. apophthegm.j 20. 

(3) Plutarch., i^^i^mcw. 2. 

(4) Plutarch., Demosthen., 28-29; Vit. decem Orat,, YIII, 42; 
IX, 11. 

IX. 



Quomodo Romani, llber» reipublieie temporibuft, 
Cinecorum Menica eoUegia babuerintT 



Romanis GvGdcied imminentibus , mox imperitantibus, 
quee fuerit erga victores artificum scenicorum voluntas, 
facile ex iis quae supra vidimus conjicias ; Romani vero 
eos nequaquam e suo ingenio et patriis institutis acce- 
perunt. 

De scenicis apud Romanos disputare a proposito nos- 
Iro alienura est ; pauca commemorare satis erit quibus 
appareat qua conditione fuerint. Apud Tuscos^ unde re- 
ligionis causa ars ludicra accita est, servos fuisse his- 
triones tradidit Livius (VII, 2). Congruens huic origini 
Romanorum opinio, et Scipionem Cicero ita loquentem 
induxit : « Quum artem ludicram scenamque totam pro- 
bro ducerent, genus id hominum non modo honore ci- 
vium reliquorum carere, sed etiam tribu moveri nota- 
tione censoriavoluerunt(l).)) Similia Livius, deAtellanis 
mentionem faciens : « Quod genus ludorum acceptum 
tenuit juventus, nec ab histrionibus poUui passa est. Eo 
institutum manet ut actores Atellanorum nec tribu mo- 
veantur et stipendia, tanquam expertes artis ludicrae, 
facianl (2). » Clarius etiam quo loco fuerint scenici osten- 
det particula ejus iegis quae Lex Julia Municipalis ins- 
cribitur. Designatis enimhominibus quibus magistratibus 
interdicitur, propter delicta domi militiaeque admissa, 
inter turpissima artificia referuntur scenici « quive cor- 

(1) Respublica, lY, x, 10. — (2) Livius, VII, 2. 

pore quaestum fecit, fecerit ; quive lanistaturam artemve 
ludicram faciet; quive lenocinium faciet» (1). 

Longe alia exstitit erga scenicos graecos Romanorum 
ratio, cujus duplex causa mihi fuisse videtur. Primum 
enim ea sanctitate quae apud Graecos huic artificio inhse- 
rebat, illos motos esse crediderim. Quanta pietate eliam 
externas religiones observaverint declarat epistola quam, 
de jure asyli, ad Teios Marcus Valerius praetor pubiice, 
nomine tribunorum senatusque, scripsit : «Nos in omni 
tempore plurimi erga deos pietatem facere, maxime ex 
eo aliquis conjiciat, quod ob eam causam benevolentiam 
numinis experti sumus; sed et ex aliis pluribus persua- 
sum habemus manifestam exstitisse nostram erga divina 
reverentiam (2). » Deinde, quum Romani profiterentur 
se Graecorum libertatis adversus regia imperia vindices 
mare transisse, id curaverunt ut quaecunque speciem 
redditae libertatis praeberent nec futurae ipsorum domi- 
nationi obstare possent , servarentur vel augerentur. Eo 
consilio, et Isthmicis ludis libertas per vocem praeconis 
proclamata, et Amphictionicum consilium, debellatis 
iEtoIis, in antiquam formam restitutum; eodem, et Fla- 
mininus Nemeis, propter insitum Graecis rei ludicrae 
studium, praefuit, ettotum scenicorum genus a Romanis 
benignissime habitum est. 

Yerisimile est comprobatum fuisse ab illis alterum 
Amphictionum decretum; quum enim in fine addatur 
« Nisi quid Romanis contrarium sit (3 j » , satis apparet, 
non nisi eis annuentibus, privilegia artificum confirmari 
potuisse. In tribus etiam aliis laceris Amphictionum 
decretis, quae ad scenicos artifices pertinent, mentio fit 

(1) Corpus inscr, lat., t. I, 206, 1. 123, 

(2) Le Bas et Waddington, Imcr. d^Asie-Mineure^ 60. 

(3) Decreta Amphictionum, 1, 94, Iht [xti ti 'PwpaCoK; &7t6vav- 

TIOV ^l. 



Digitized by 



Google 



- 88 — 

Romanorura quibus benefactorum nomen tribuitur (1). 
In lasensi titulo, eosdem scenici appellant communes 
Asiaticorum artificum servatores (2). Ex quo \idere est 
non minorem fuisse eorum apud novos Graeciae dominos 
quam apud Macedoniae reges gratiam. 

Haud inviti igitur artifices dominationem Romanam 

acceperunt, imo etiam Jibenter amplexi sunt. lUud nota- 

bile est, quum nova temporum ralio in Achaiae civitati- 

bus ab eversa Corintho instituta esset, in decreto Argivae 

sodalitatis primam occurrere novae aetatis mentionem, et 

in eodem titulo, quamvis Argis adhuc vigeret Dorica 

dialectus, communem dialectum qua Romani uli sole- 

bant, ab artificibus usurpatam fuisse (3). Nec minus 

prompti fuerunt ad placendum privatim imperatoribus, 

quorum beneficia rependerent aut ehcerent. Post victum 

Persea, quum Macedonum fautores ubique conquireren- 

tur et Romam evocarentur, nihilominus ad editos ab 

imperatore ludos ex omni partc concursum est. Paulus 

^Emilius « ludicrura^ quod ex multo ante praeparatum, 

et in Asiae civitates et ad reges missis qui denuntiarent 

et, quum circumiret ipse Graeciae civitates, indixerat 

principibus, magno apparatu Amphipoli fecit. Nam et 

artificum omnis generis, qui ludicram artem faciebant, 

ex toto orbe terrarum multitudo, et athletarum et nobi- 

lium equorum convenit (4). » 

Jam ante, fantum scenicorum studium eminuerat 
erga nobiies Romanos, ut ad spectacula quae Romanis 
ostendi magnificum visum fuerat, in Italiara migrarent. 
Quum Fulvius ludos quos voverat bello iEtolico Romae 
edidit, « muiti artifices ex Graecia venerunt honoris ejus 

(1) Le Bas, Attique, 376-378. 

(2) Le Bas et Waddington, Inscr. d^Asie-Mineure^ 281, L 6-7. 

(3) Foucart, Revue archeoL^ 1870, t. II, p. 107. 

(4) Livius, XLV, 32; anno 167. 



Digitized by 



Google 



— 89 — 

causa (1). » L. Scipio, collata ad id pecunia ab regibus 
civitalibusque et congregatis per Asiam arlificibus, ludos 
per decem dies fecit (2). Quae spectacula scenica adeo 
splendorem ludorura augere visa sunt ut etiam gladiato- 
rum muneri quod, mortis causa patris sui dedit T. Fla- 
mininus, ludos scenicos adderet, ad quos, graecos artifi- 
ces convenisse verisimile est (3). Cavendum etiam de 
ludis fuerat senatusconsulto , propter effusos sumptus 
factos in ludos Ti. Sempronii aedilis, qui ^raves non 
modo Italiae ac sociis Latini nominis, sed etiam provinciis 
externis fuerant (4). 

Ceterum ut haec novitas iudorum graecorum bene ac- 
cepta est, ita magls magnificentiae causa inauditae quam 
voluptatis aut scenicarum artium studii placuit; neque 
magis in scenicis quam in tabulis pictis populus romanus 
et plerique imperatores intellexisse videntur. Lepidam 
Polybii narrationera non injucundum erit audire, qua 
scriptor minime Romanis adversus, rudes spectantium 
animos et artificum haud inficetam impudentiam ef- 
finxit : 

K L. Anicius, accitis e Graecia clarissimis artificibus 
exstructaque in Circo amplissima scena, primos induxit 
tibicines simul omnes, Theodorum Boeotum, Theopom- 
pum, Hermippura ac Lysimachum, qui tum totius Grae- 
ciae celeberrirai erant. Hos, quum in proscenio statuisset 
una cum choro, simul canere omnes jussit. Ulis vero 
modulato et numeroso digitorum motu tibias percur- 
rentibus, Anicius negavit eos bene canere et magis cer- 
tare jussit. Quum haererent ancipites, quidam e lictori- 
bus significavit ul in se ipsos conversi concurrerent, ac 

(1) Liviu8, XXXIX, 22 ; anno 186. 

(2) Ibidein. 

(3) Livius, XLI, 28, anno 174. 

(i) Livius XL, 44 ; senatusconsultum anno 182 factum fuit. 

quasi certamen ederent. Postquam brevi intellexerunt 
quid vellet Anicius, convenientem lasciviae suae licentiam 
arripientes, omnia permiscuerunt. Medios enim choros 
adversus extremos convertentes, tibiciiies quidem insana 
quaedam ac dissonantia canentes , in se vicissim mutuo 
impetu ferebantur; simul vero perstrepentes chori et in 
scenam ascendentes in adversos irruebant ac rursus 
quasi terga dantes recedebant. Sed ubi aliquis e choro, 
praecincta veste, sese obvertens in tibicinem adversum 
manus sustulit, tanquam pugilatu dimicaturus, tum vero 
immanis plausus clamorque spectantium excitatus est. 
IUis vero inter se adhuc dimicantibus, in orchestram duo 
saltatores processere cum symphonia : simul quatuor 
pugiles cum tubicinibus et buccinatoribus in scenam 
conscenderunt. Qui quum simul omnes inter se cerla* 
rent, dici non potest quod factum est. De tragoedis vero 
si dicere aggrediar, vereor ne quibusdam videar jo- 
cari (1). » 

Ut a Graecis civitatibus ad Macedonum reges, a victis 
regibus ad Romanos, ita a Romanis scenici Attici ad 
Mithridatem sese converterunt, promptissima in eos qui 
superaturi videbantur adulatione. Quum enim Athenio, 
ad regem legatus, reversus est, « illi obviam processe- 
runt et scenici artifices, missum a novo Baccho invi- 
tantes ad communem aram et libationes et vota quae ad 

eam fieri solent In templo vero artificum sacra pera- 

gebantur, ipso praesente, et praeconis voce proclamatse 
libationcs (2). ^) Quod studium scenicis maxime perni- 
ciosum evasit adversus Syllam, injuriarum niinime im- 
memorem et in exigendis poenis victorem acerbissimum. 
Templum nempe ab artificibus Eleusine aedificatum a 



(1) Polybius, XXX, 13. 

(2) Athenffius, V, p. 212. 

Sylla tunc destructum fuisse admodum probabiliter de- 
monstratum est(l). 

Sed breviter transiit Syllanae vindictae procella, neque 
ipse victor scenicorum generi, sed uni Attico coUegio 
infensus. Nempe, fractis Mithridatis ducibus, ludos sce- 
nicos Thebis edidit (2). Plerumque benevole et ex insti- 
tutis graecis Romani iraperatores erga scenicos sese ges- 
serunt. Exemplo est Brutus, qui, quum praetor ludos 
quam splendidissimos edere cuperet, ipse se Neapolim, 
ubi plurimi artifices versabantur, contulit; quumque 
unus ex iis moraretur, scripsit ad amicos qui ei ut ludis 
adesset persuaderent, neque enim decere quemquam 
Graecum hominem cogi (3). Rursus scenici circapoten- 
tes, quorum gratiam aut munera appetebant, frequentes 
erant; nonnuUi privatim in Antonii familiaritatem ad- 
missi, universi ad nutum ejus, post infaustum adversus 
Parthos bellum, Samum confluxerunt, nuUo commu- 
nium malorum respectu. « Quum circa omnes regiones 
luctibus et gemitibus replerentur, una haec insula per 
plures dies tibiarura et fidium concentu perstrepebat, 
repletis theatris et choris certantibus (4). » 

In hoc taraen scenicorum graecorum apud nobiles 
viros favore, nondum eadem opinio ad omnes pervenerat, 
et necesse fuit scriptoribus plerosque legei>tium admo- 
nere quantum discriminis foret inter graecos artifices et 
latinos histriones. Ita Livius : « Rem Aristoni cuidam 
tragico actori, cui et alia arcana committere adsuerat 
incaute aperit (Andranodorus). Huic et genus et fortuna 
honesta erant ; nec ars, quia nihil tale apud Graecos pu- 
dori est, ea deformabat (5). » Haud aliter Cornelius 

(1) Fr. Lenormant, Recherches a EleusiSj p. 117 et seq. 

(2) Plutarch., Sylla, 19. 

(3) Plutarch., Bmt., 21. — (4) Plutarch., Antm., 56. 
(6) Livius, XXXIV, 24. 

Nepos : « In scenam vero prodire et populo esse specla- 
culo nemini in iisdem gentibus fuit turpitudini, quae 
omnia parlim infamia, partim humilia atque ab hones- 
tate remota ponuntur (1). » 



De collegiis «eeniels imperatorum «etate. 

Imperatorum setate, res scenica Graecorum tandem 
Romae quasi civitatem adepta est, auctore Nerone. «Ins- 
tituit et quinquennale certamen primus omnium Romae, 
more grseco triplex, musicum, gymnicum, equestre, 
quod appellavit Neronia (2).» Eamdem novitatem accu- 
rate nolavit Tacitus : « Nerone quartum, Cornelio Cosso 
consulibus, quinquennale ludicrum Romae institutum 
est, ad morem graeci certaminis, varia fama, ut cuncta 
ferme nova. » Sermones quoque in utramque partera 
jactatos retulit, e quibus videas quae fuerint approban- 
tium et improbantium sententiae (3). Majora etiam Do- 
mitianus : « Instituit et quinquennale certamen Capitolino 
Jovi triplex, musicum, equestre , gymnicum et aliquanto 
plurium quam nunc est coronarum. Certabant enim et 
prosa oratione graece latineque; ac praeter citharoedos, 
chorocitharistee et psilocitharist» (4). » 



(1) Gornelius Nepos, Pmfatio. 

(2) Sueton., Nero, i2. —(3) Tacit., AnnaL, XIV, 20-21. 

(4) Sueton., Domit., 13. — De ludis Capitolinis diligenter col- 
legit Friedlaender {Sittengeschichte Roms^ t. II, p. 393) testimonia 
e scriptoribus et monumentis desumpta. Addendus est titulus in 
ruderibus theatri Dionysiaci Athenis repertus : « T. ^lius Aure- 
lius ApoUonius Tarsensis et Atheniensis comoedus et praeco , pe- 
riodonica, et in Gapitolinis victor, postquam vici in certamine 
Olympico, hanc statuam erexi. » Ephemeris societatis archceolo- 

Haec breviter preetereo , quoniam de coUegiis modo 
artificum graecorum disputare institui, quorum nuUum 
monumentum quod ad ea tempora referri queat, adhuc 
innotuit. Sed jam inde ab Hadriano res Graeciae rursus 
cffloruerunt, quasi a stirpe renatse. Qui, quum Graecos 
adamaret, omnia exemplis et beneficiis erexit vel auxit, 
Athenas quater adiit, Graeciam fere totam peragravit. 
In honorem Hadriani et Antonini plurimi tituli in omni- 
bus civitatibus compositi, plurimae monetee eorumdem 
effigiem cum laudibus referunt. Quae omnia non efifusse 
adulationis sunt testimonia, sed gratiae pro beneficiis in- 
gentibus relatae. NuUa enim fere sunt Graeciae aut Asiae 
rudera in quibus non sitefifossum aliquod aedificium An- 
toninorum aetate erectum. Justissima igitur videtur illa 
laudatio quam Delphico lapidi inscriptam erui : 

« Imperatori Hadriano servatori qui suam ipsius Grae- 
ciam restituit et aluit, Graeci qui Plataeas conveniunt 
gratiae monumentum consecrarunt (1). » 

A quo nequaquam neglectam fuisse rem scenicam 
satis indicat theatrum Dionysiacum Atheuis absolutum 
et illius titulis refertum. Mutatae quoque in melius, eo 
regnante, et auctae res scenicorum coUegiorum. Tunc 
enim unum ex omnibus conflatum est quod, Bacchi et 



giccBy nov. ser.^ 207. — Nuperrime etiam Romse effossum lapidem 
edidit Henzen. a Q. Sulpicio Q. f. Glaudia, domo Roma; vixit 
annos XI, menses quinque, dies duodecim. Hictertio certaminis 
lustro inter grsecos poetas duos et quinquaginta professus, favo- 
rem quem ob teneram ajtatem excitaverat in admirationem in- 
genio suo perduxit et cum honore discessit. Versus extemporales 
eo subjecti sunt ne parentes adfectibus suis indulsisse videan- 
tur. » Sequitur carmen grsecum extemporale versibus hexametris 
conceptum cujus argumentum satis erit referre : a Quibus verbis 
Jupiter Solem incusavit quod Phaethonti currum tradiderit. » 
Bullet. Instit. arch., 187 J, p. 393 et sq. 
(1) Inscriptions inedites de Delphei^, 468. 

imperatoris patrocinio consecratum, decretis suis amoi- 
tiosum titulum praeposuit (1). Quod incrementum Ha- 
driani temporibus assignari posse testantur duo lapides; 
unus graecis et latinis verbis conceptus Nemausi reper- 
tus est, sed nonnulla perierunt aut a scribente omissa 
sunt; alterum, quem descripsit et edidit Waddington, 
paulo infra afferam (2). 

Idem patrocinium suscepit Hadriani filius; quod de- 
clarat lapis Atticus : « Decretum sacrae Hadrianeae, An- 
toninae thyraelicae peripolisticae magnae synodi eorum qui 
ex toto orbe terrarum circa Baccbum et Imperatorem 
Caesarem T. iElium Hadrianum Antoninum Augustum 
Pium, novum Bacchum, sunt, artificum (3). » 

Ex alio titulo constat Garacallam, quum se haeredem 
Antoninorum et Commodi eliam nepotem jactaret, li- 
benter novi Bacchi cognomen ab artificibus accepisse (4); 
unde fit verisimile et Marcum Aurelium et Commodum 
eodem coUegii patrocinio functos esse. 

Quae vocabula, ut fit in recentioribus titulis, plurima 
congeruntur, ea facile est interpretari. Sacra quidem di- 
citur synodus, utpote antiquo Bacchi et novo principum 
patrocinio consecrata. Thymelica vel rausica genus de- 
signat ne cum xystica synodo, quae est athletarum, con- 
fundatur. Quum omnes ex toto orbe terrarum artifices 
in unum confluxisse memoret, satis apparet illa coUegia 
quae prioribus temporibus exstiterunt, in unum corpus 
coaluisse. Rursus synodus non uni provinciae aut regioni 

(1) Mentio collegii artificum ex lonia et Hellesponto in qui- 
busdam lapidibus invenitur, setate quidem imperatormn exara- 
tis, sed quorum tempus non potuit certe definiri. Corpus inscr, 
gr. 3082, 2933. 

(2) Corpus inscr. gr,^ 6785 ; vide p. 95. 

(3) Corpus inscr. gr.^ 349; cf. tituli fragmentum Thiatyrae re- 
pertum, 3476 6. 

(4) Corpus inscr. gr., 6829, 1. 12. 

addicta est, sed omnes urbes imperii invisit, TrepiTroXia- 
Tixvi. Quod haud immerito adjici monstrant tituli in re- 
gionibus maxime diversis inventi : hinc Pessinunte, Thya- 
tirse, Aphrodisiade, iilinc Athenis et Nemausi. 

Similis fuit, his temporibus, athletarum ralio qui ex 
toto orbe terrarum in unam sodalitatem sese congrega- 
verunt. Haec quoque patrocinio Herculis et imperatorum 
se sacram praedicat ; simili titulorum fastu et congesta- 
rum victoriarum commemoratione gaudet (1 ). Quin etiam 
sese aliquando consociasse amba; sodahtates, propter ra- 
tionum similitudinem et ludorum communionem, viden- 
tur ; certe in tituli Ancyrani fragmento, quod descripsit 
G. Perrot, idem fuit patronus aut magistratus xysticae et 
thymeUcee synodi (2). 

Haud parvum incrementum attulit utrorumque rebus 
imperatorum patrocinium. Vetus fuit sane mos artificum 
regibus Pergamenis ^Egyptiisque, decretis honoribus di- 
vinis, assentandi; imperatoribus etiam vivis dei nomen 
deferre, maxime usitata in Asia Graeciaque adulatio. Non 
temere tamen, nec, nisi annuente principe, licuit impe- 
ratorium jiomen collegio prsescribi, maximumque habi- 
tum iis temporibus hoc beneficium. Ceterum, quam 
benevolo fuerint animo erga hujusmodi sodalitates et 
Hadrianus et ceteri deinde principes, sestimare est ex 
epistolis quas ipse et Antoninus ad synodum athletarum 
scripserunt (3). 

In administrandis rebus suis, eadem fere ratione qua 
prioriaetate, usi sunt scenici. Solennis forma decretorum 
et ferme, ut in civitatibus, concepta. Exemplum afferam 
monumenti quod consulum nominibus, anno 127 as- 
signandum est. « Decretum sacrae synodi. Placuit sacrae 

(1) Corpm insc7\ gr,^ 5906-5913. 

(2) Exploration arch^ologique de la Galatie, n** 21. 

(3) Corpus inscr. gr., 5906 et 5907. 

synodo eorum qui ex toto orbe terraruni circa Bacchum 
et Iraperatorem Trajanura, Caesaris divi Trajani Parthici 
filium, divi Nervse nepotera, Hadrianura Caesarem, Au- 
gustum, novura Bacchura, sunt, artificum et eorura sy- 
nagonistarura:retulitTheophrastus, Euphori filius,Try- 
phon, coraoedus, Laodicensis; rogavit sententias Eutyches, 
Eutychis filius, comcedus, Asianices, Hierapolita. » Se- 
quitur prolixa laudatio C. Julii Longiani tragici poetee 
cum decretis honoribus; infine, designantur duo coUegii 
raagistratus, agonotheta et scriba (1). 

Siraili forma conceptum aliud decretum in honorem 
Januarii Liciniani Galatarchee. Cujusparticulam, propter 
majorera titulorum fastum, afferam : « RetulitT. Anto- 

nius Eutychianus et Atheuiensis, citharoedus, pe- 

riodonices, plistonices, incredibilis; sententias rogavit 
M. Aurelius Glyconianus, Ephesius, cyclicus tibicen, 
Pythionices, Actionices, plistonices, incredibilis (2). » 

Hos magistratus coUegii scenicos esse apertum est; 
eosdem annuos esse alius docet titulus pro salute Sep- 
timii Severi et totius farailiae nec non sacrae synodi a L. 
Septiraio Tryphone, philosopho Alexandrino, dedicatus; 
qui ita loquitur : « Factus sacerdos continuo bis et sura- 
raus sacerdos praesidis Bacchi perpetuus, atque insuper 
ornatus surarao sacerdotio M. Aurelii Antonini Augusti, 
novi Bacchi, perpetuo, quura proraisissem sponte mea et 
hoc sumrao sacerdotio perpetue rae functurura, Bacchura, 
quem ornaveram privato sumptu priraus [consecravi], 
rationes agente M. Volusio Pericle; declaravi rae Bac- 
chura ornaturura, archonte Ventidio Sota, pythaula, pe- 
riodonica, incredibili; scriba ^Elio Agatheraero, citha- 
rcedo incredibili (3); noraodicta, Aulo OEnensi, tragoedo 

(1) Le Bas et Waddington, Inscr, d^Asie-Mineure^ 1619. 

(2) Corpus inscr. gr.^ 4081. 

(3) Idem in Smyrnseo titulo vocatur Ephesius, Smyrnseus, 

incredibili ; perfeci vero, ut declaraYeram, Bacchum, ar- 
chonte Aurelio Anchareno Ph8edro,Ephesio, comoedo, 
periodonica, Capitolionica, incredibili; scriba, Menecrate 

Assyrio comoedo, periodonica, incredibili; nomo- 

dicta, T. Claudio Alexandro, Laodicensi tragoedo et poeta 
incredibili(l). » 

Vides, ut priori setate, sic et his temporibus, collegio 
adscriptos fuisse poetas, musicos et actores. Annuum 
quoque Bacchi sacerdotium permansisse idem docet ti- 
tulus, et biseidem deferri potuisse.Sed, quum ambitioni 
hominum jam non sufficerent prisci honores, institutum 
est ejusdem Bacchi summum sacerdotium et illud per- 
petuum et cum eo conjunctum imperatoris summum sa- 
cerdotium. Alia etiam apud alios sacerdotia addita fue- 
runt, sive ut plures dignitatibus fruerentur, sive ut 
adularentur principis amoribus. Sic in ruderibus theatri 
Dionysiaci, Athenis, prseter sedile sacerdotis Bacchi Eleu- 
therensis, duo alia descripsi quorum uni inscriptum 
est : Sacerdotis Bacchi Melpomeni ex artificibus; alteri : 
Sacerdotis Antinoi Saltatoris ex artificibus. 

Jam haec institutio summi sacerdotii perpetui priscum 
coUegiorum statum, qui ex omni parte popularis fuerat^ 
commutavit. Majus vero hbertatis detrimentum attulit 
novum munus logistse. Hoc annuum fuerit necne non 
liquet. Id autem constat eum magistratum non e corpore 
scenicorum fuisse; unus enim fuit sacerdos provinciae 
Asiae (2) ; alter procurator imperatoris et preetoris pa- 
ter (3). Hanc igitur dignitatem a viris summo honore 
aut magna potentia praeditis exerceri solilam esse comper- 

PergamenuB, citharoedus hieronica, musicus clarissimus. Corpus 
inscr. gr.j 3208. 

(1) Corpus mscr. gr.^ 6829. 

(2) Corpm inscr. gr.^ 2741. 

(3) Le Bas et Waddington, Inscr. d^Asie-Mineure^ 1620 c. 

7 

tum habemus. Qui non jam coUegii magistratus fuerunt 
sed patroni; neque suffragiis artificum et arbitrio erant 
obnoxii, sed pro munere suo et pro dignitatis auctori- 
tate de pecuniis erogandis et de ludis decernebant. Nempe 
quum cujusdam Flavii Lysimachi constituta esset pecu- 
nia, qu8e cumulata usuris novorum ludorum prsamiis 
decernendls sufficeret, cura omnis rei fuit penes logis- 
ten. Qui, flagitantibus ssepius artificibus ut tandem eos 
ludos ederet, respondit nondum satis grandem esse pe- 
cuniam (1). Alteram quoque logistse epislolam tenemus, 
qua plures ludos a privatis institutos secundum donan- 
tium Yoluntatem ordinat, agonothetam designat^ tem- 
pus, seriem certaminum, praemia cuique proposita de- 
finit (2). 

Altera ex parte, nulla unquam aetas ampliorem locum 
scenicorum industriae prsebuit, aut praemiorum copiafuit 
feracior. Magnum enim numerum ludorum, Antonino- 
rum setate, exstitisse docent tituli, non in Grsecia solum, 
sedin Asia atque etiam Italia. Etenim prseter veteres lu- 
dos qui vel in parvis civitatibus frequentissimi perage- 
bantur, plurimse urbes aemulatione impulsae sua Pythia, 
sua Olympia celebrare studuerunt. Nova quoque series 
certaminum in honorem imperatorum constituta : Au- 
gustea, Caesarea, Trajanea, Hadriania, Panhellenia, Anti- 
noea, etc. Privati quoque haud pauci, ut sui memoriam 
perpetuam relinquerent, magnas pecunias ad agendos de 
suo nomine ludos^ civitatibus largiebantur. In una 
Aphrodisiensium urbe quinque ludos, Commodo impe- 
rante, a privatis eo modo institutos invenimus; summa 
vero cujus ex reditu, quinto quoque anno, certamina 
committenda fuerunt ad centum triginta millia, centum 

(1) Corpus inscr, gr.j 2741. 

(2) Le Bas et Waddington, Jnscr, d^Asie-Mineure^ 1620 e. 

viginti millia denariorum cumulari debuit. De qua pe- 
cunia quae erogabantur praemia, nonnulla proferre utile 
est. Tragoedorum primo, 1500 den.; secundo, 500; ter- 
tio, 350. — Majora etiam in alio tribuuntur : tragcedo- 
rum primo, 2500 den. ; secundo, 800; tertio, 400; co- 
mcedorum primo, 1500; secundo, 500; tertio, 300. — 
Pyttiaulae et psilocitharistae, iOOO; choraulae et choroci- 
tharistae, 1500. — Minima poetarum praemia; lauda- 
tioni, poemati epico et novae tragoediae, tantum 750 den.; 
novae comcediae, 500; veteri comoediae, 350 et 150(1). 
Series vero ludorum ita fuit continua ut logistes tempus 
magistratibus his verbis definiret : « Certamen vero Clau- 
dii Adrasti, ut praestitutum fuit, peragendum est, nulla 
re neglecta vel omissa; curandum est autem ut peractum 
sit hoc nono mense , quoniam eis qui id committent^ 
Heracleam eundum est.» Nova etiam certaminum genera 
ex adulatione orta sunt, ut in Musaeis Thespiensibus lau- 
datio prosa oratione et poema in honorem imperatoris. 
Quod in fine catalogi saepius occurrit ^ia TcavTwv idem ijuod 
in priori aetate ewivixiov valet, scilicet praemium victoris 
qui inter omnes victores excellere visus est (2). 

C umtanta praemiorum copia et tanto ludorum studio 
congruens artificum aestimatio ; quorum non modo con* 
servata fuerunt antiqua privilegia ; sed eis etiam statuas, 
jus civitatis, honores, magistratus quoque certatim civi- 
tates decreverunt (3). 

In insula Teno, tribus cujusdam archon est Pancles 



(1) Le Bas et Waddington , Inscr. d! Asie-Mineure^ 1620 c et 
1620 rf. — (2) Corpus inscr. gr., 1585. 

(3) Quidam, quum suarum victoriarum memoriam marmori 
incidi cuperent, pietatem superbiae suae praetendentes, statuas ma- 
gistrorum suorum consecraverunt, sed in titulo conscribendo 
prsecipue suas victorias memorari curaverunt. ( Philistor, t. I, 
p. 329 ; Corpus inscr. gr., 3208.) 

Actionices, esacrasynodo et periodonices (1). Neapoli- 
tani^ senatus et populi decreto, statuam consecrarunt 
tibicinis P. M\ii Antigenidae Nicomedensis, summi sa* 
cr8e synodi sacerdotis , multis in certaminibus victoris, 
qui Neapolitanae civitati adscriptus, apud ipsos demarcbi 
munere functus fuerat (2). 

Aucti his honoribus artificum animi et excogitatus 
novorum vocabulorum fastus, quibus victoriarum me- 
moria signaretur. Hieronices, pleistonices, qui in sacris 
aut in multis ludis vicit; Actionices, Capitolionices, 
Asionices, qui in ludis Actiis, in Capitolinis, in com- 
munibus Asiae, propter eximiam earum victoriarum lau- 
dem; periodonices, qui in quatuor magnis GraBcise 
ludispalmam retulit (3); aut separatim Olympionica, 
Pythionica, etc. Victoria diapanton, de qua mentionem 
feci, sedulo commemoratur. 

Alia apud alios ambitio. Hic inscribitur Publius Sex- 
tilius, Publii filius, Demetrius^ tragoedus invictus (4) ; ille 
in pluribus artibus palmis relatis superbit, simul praeco 
et comoedus (5); plura etiam genera attigit quidam qui 
coronas a se partas Cyzici comoedis; Pergami et Nico- 
mediffi citharoedis; Cyzici, Romae, Smyrnae, tragoedis, 
marmori incidi curavit (6). Quam varietatem persequi 
prope sit infinitum. Quum vero artifex quisque priores 
superare maxime studeret, nihil majoris laudis visum 
est quam si quis laudationi suse eam mentionem inse- 
rere posset : solus etprimus omnis memoricB. Quam quum 

(1) Corpus inscr, gr., 6820. 

(2) Minervini, Bullet. Instit. arbh.^ 1859. 

(3) De periodonica, vide Miller, Revue archeologique, 1872, 1. 1, 
p. 354. 

(4) Corpus inscr. gr., 5920. 

(5) Ephemeris Societatis archffiologicee Atheniensis, 207. 

(6) Corpus inscr, gr.^ 5919. 

omnes vehementer appeterent, facilior inventa est ratio 
qua eam adipiscerentur ; nempe si quis in novis ludis et 
insignibus palmam retulisset, ut ait ille praeco : « Vici 
miliiarium Romae, propter quod aureo praemio honora- 
tus fui , solus et primus prsBconum omnis memorise. » 
Idem magistro suo tribuit, quod ejus statuas consecra- 
runtElei et Delphi (i). Idem tibicini civitas Nicome- 
densis^ quod ab annis sedecim cum viris eertavit; idem 
Gortynii civi suo, quod in eodem quinquennio plures 
palmas retulit(2); idem de se praedicat citharoedus, quod 
continuo quatuordeciesvicit (3).Quam laudem singularem 
ut titulis suis adscriberent, vel minima causa idonea vi- 
debatur : scilicet victoris aetas, genus artis, nova series 
certaminum, ludorum novitas aut partorum honorum. 

Ea cognominum insignium insania ita exarsit Nero 
ut omnia in se congeri vellet et e Graeciae ludis universis 
titulos victoriarum referre. In musico igitur imperatoris 
triumpho praeferebantur tabellae hastis infixae, plus quam 
mille et octingentae, quibus inscriptum fuerat quo in 
certamine vicisset Nero Caesar primus et solus Romano- 
rum omnis memoriae. Quam gloriam ut non verbis tan* 
tum sed etiam re tueretur, prudens imperator jusserat 
omnesomnium qui priqs vicerant statuas uncis detrudi 
et in latrinas dejici. Ad Capitolium autem ascendenti 
jucundissimae exaudiebantur senatorum voces concla- 
mantium : « Vahl Olympionica, Pythionica, vah! Au- 
gustel Quam solus es periodonica, quam solus omnis 
memoriae, Auguste (4)1 » Quae omnia jam a scenicis ex- 
cogitata sibi vindicavit Nero, in immensum augens ; et 
eadem postea appetere non destiterunt artifices. 

Quum vero singulis victoriis commemorandis jam 

(1) Philistor, t. I, p. 329. 

(9^ Corpus inscr. gr.^ 1720 et 1719. — (3) Ibidem, 3208. 

(4) Dio Cassius, LXIII, 8, 10 et 20. — Sueton., Nero, 21. 

marmorea tabula non sufficeret , usus invaluit ut duo 
genera ludorum disfinguerentur. 

1® Aywve; (TTecpaviTai, ^uXXiTai, lepot, in quibus victori CO- 
rona aut parvi pretii praemium tribuebatur; cujus gene- 
ris sunt magni Graeciae ludi, necnon multi, primo et 
secundo post aetatem nostram s8ecuIo, ad eorum aemula- 
tionem in plerisque magnis civitatibus Asiae, Graeciae, 
Italiae instituti. 

2* 0e(jLaTi)Coi, apyuptrai, TaXavTwcioi, •nfi.iTa^avTiaioi, quo- 
rum illa ob praemium pecunia solutum, hsec ob talentum 
aut medium talentum, quae merces erat victoris, dice- 
bantur ; quse tamen vocabula etiam in minoribus prse- 
miis usurpata fuerunt. Hoc tamen genus multo minoris 
pretii habitum ; itaque, quum victores athletse aut arti- 
fices palmas in magnis ludis relatas plerumque singulas 
enumerent, ceterarum numerum addunt aut « vicit in 
omnibus certaminibus thematicis in quibus certavit (1). ^) 
Superbior etiam illa brevitas, qua, prse fastidio tam 
multas victorias commemorandi, laudat quaedam civitas 
« Marcum Aurelium Charmum Philadelphensem, Nico- 
medensem, Atheniensem , citharcedum incredibilem , 
periodonicam, coronatum in omnibus sacris certamini- 
bus, in universo orbe a Capitolio usque ad Antiochiam 
Syriam(2). » 

Operae pretium est nonnullos titulos adjicere , quo 
melius videas quam multae ab uno artifice congestae vic- 
toride, quam faciles in adscribendis civitati suae scenicis 
aut in largiendis honoribus, populi, et simul quam 

(1) Le Bas et Waddington, Inscr. (TAsie-Mineurey note. — Gf. 
H. de Longp^rier, Bevuearcheologique, 1869, 1. 1, p. 139-148. 

(2) Corpus inscr. gr.y 3425. Githaroedus restitui debet, quod 
genus artificii in omnibus ludis adhibitum fuit ; xa\ 4>5ov, sim- 
plice cantorem voluit Boeckhius, quem in certaminibus sifcris 
certasse nusquam invenio. 

multa et varia per totum orbem artificum itinera. 
« Senatus populusque honoravit Flavium Alexandrum 
Zeilan Nicomedensem, biologum (quod comoediaB genus 
fuit) Asionicam, et propter operis excellentiam et morum 
probitatem, qui vicit in Asia certaminibus sedecim, in 
Lycia et Pamphylia, sex et viginti, consilii Antiochien- 
sium et Heracleensium , senatus vero Milesiorum parti- 
cipem (1). » 

Plura etiam invenias in titulo Smyrnaeo C. Antonii 
Septimi, civis Pergameni, Smyrnaei, Atheniensis et 
Ephesii, cujus magister ipse tribus quoque civitatibus 
adscriptus fuit, aut in Delphico pythici et cyclici tibici- 
nis, septem civitatibus adscripti (2). 

Horum, quoniam jamdudum innotuerunt, mentionem 
fecisse satis erit; illud, minusnotum, pleniusaffero : 
« Valerius Eclectus, Sinopensis senator et Atheniensis 
et Delphus senator et Eleus et Sardianus senator et Per- 
gaeus senator et Nicaeensis senator et aliarum multarum 
civitatum civis et senator, prseco bis periodonica, victor 
in sacris certaminibus cecumenicis quse infra scripta 
sunt : Olympia Pisse bis; Pythia Delphis, bis; Nemea, 
Argis, ter ; Isthmia, quater. » Tum commemorantur oc- 
toginta victorise ; illae sunt urbes quas adiit : Athen», 
Roma, Puteoli, Neapolis, Nicopolis, Epidaurus, Thebae, 
Lebadea, Berrhoea, Philippopolis , Byzanlium, Nico- 
media,.Nicaea, Sardes, Tralles, Ephesus, Smyrna, Per- 
gamum, Cyzicus, Miletus, Hierapolis, Tyrus, Damascus, 
Sidon, Aphrodisias. Evanuerunt quatuordecim versus. 
Hunc vides totum orbem ab [talia usque ad Syriam 
vlctoriis suisperlustrasse; quumque in nonnullis urbi- 
bus quater vicerit, patet eum non semel tanta itinera 

(1) Le Bas et Waddington, Inscr, cfAsie-Mineure, 1652 b. 

(2) Corpus inscr. gr.y 3208 et 1720 ; cf. 1719. 

suscepisse. His comraemoralis, addit : <r Magistrum 
M. Aurelium Musaeum qui et Eorlasius, Sardianum se- 
uatorem, Delphum senatorem et Eleum et Aphrodisien- 
sium summum scribam (consecravi) honoratum ab Eleis 
et Delphis statuis, primum et solum omnis memoriae 
eorura qui proclamandi artem docuerunt (1). » 

Unum titulum addam, breviorem quidem sed eo ma- 
gis victoriis et honoribus refertum. Quem in corpore in- 
scriptionum male habilum, Spartse denuo transcripsi et 
emendavi. « Givitas Smyrn8eorum G. Julium Juhanum 
suum civem qui vicit tragoedis, Uraniade tertia (id est, 
ludis Spartae in honorem Jovis Uranii peractis) et Pythiis 
et Actiis et in communibus Asiae et Gretensium ludis 
ter, et in ceteris certaminibus quinquennalibus et triete- 
ricis ter centum et quadraginla, civitate donato in omni 
Grsecia et Macedonia etThessalia (2). » 

Ex artificum graecorum dignitate et gratia, nonnihil 
etiam ad histriones latinos pervenit. Quum enim lege 
Julia ab omni honore et magistratu arceretur quicunque 
artem ludicram exerceret^ annis labentibus ac moribus 
inversis, adeo mutata fuit histrionum conditio ut vulgo 
iisdem statuae erigerentur et magistratus deferrentur. 
Duos integros titulos proferre satis erit. « ^Elio Augusti 
liberto Aurelio Apolauslo pantomimo Augustalium quin- 
quennalium agonistse temporis sui primo, colonia Aure- 
lia Augusta Pia Ganusium. Decurionum decreto (3). » — 
«Marco Aurelio Augustorum liberto, Agilio Septemtrioni, 
pantomimo sui temporis primoy hieronicde solo in urbe 
coronato diapanton ab imperatoribus dominis nostris 
Severo et Antonino Augustis, parasito ApoUinis, archie- 
rei synodi, seviro AugustaU, huic respublica Praenestina, 

(4) Philistor, 1 1, p. 329. 

(2) Le Bas et Poucart, Inscr. du Peloponnise^ 179 a. 

(3) Mommsen, Inscriptiones JSeapolitanoe^ 652. 

ob insignem amorem erga cives patriamque, postulatu 
populi, statuam posuit (1). » Mimum quoque decurio- 
nem fuisse Bovillis invenimus (2). Quem hominum favo- 
rem latinis histrionibus sine dubio conciliavit grsBcorum 
artificum exemplum ; indicio est ipsa titulorum ratio in 
iquibus haud pauca verba mere graeca latinis tantum ele- 
mentis inscribuntur. Magnum tamen inter utrosque 
discriraen permansit. In corpus scenicorum latinorum 
irrepserunt liberti et gens mimorum atque pantomimo- 
rum; feminse etiam hanc artem attigerunt(3). At contra 
GraBci scenici collegium suum nonnisi viris ingenuis pa- 
tere siverunt neque poUui scurrilis artificii contagione. 
Arti scenicae, noh artificibus modo, bellum indixit 
christiana religio; sed adeo fixum eral animis hujus 
oblectamenti studium ut ne a christianis quidem princi- 
pibus imperium obtinentibus, aboleri posset. IUud tan- 
tum evicerunt christiani ut scenici inhonestae personse 
haberentur. In titulo codicis Theodosii, multae leges de 
hoc genere memorantur quibus apparet quse tunc fuerit 
eorum conditio. In tantum enim spectaculorum obse- 
quiis tenebantur ut declinare officia scenica scenici et 
scenicae vel ex his nati nataeve non possent; in paucissi- 
mis, et iis quidem arcte definitis, artificium deseri lege 
concessum est. Primo, si in periculo morfis versarentur, 
sed « ante omnia diligenti observari ac teneri sanctione 
jubemus ut vere et in extremo periculo constituti, id pro 
salute poscentes (si tamen Antistites probant) beneficii 
consequantur. » Secundo, si scenicae, nuUo mortis peri- 
culo, probe vitam agant. Si qua yero male, « detracta in 

pulpitum ibipermaneat donecanus ridicula, senec- 

tute deformis. » Tertio, si ex scenicis natae probabilem, 
non vulgarem vitam exercerent. Quarto, ex principis 

(1) OrelU, 2627. — (2) Orelli, 2626. — (3) OreUi, 2610, 2611. 

b^neficio. Quod aBgre populus tulit et, anno 413, Hono- 
ritis mitnas revocare coactus fuit (( ut voluptatibus populi 
at festis diebus solitus omatus deesse non possil (1) »• 

Anno tantum 537, scenicis lege permissum est ut suo 
jure libere artificium desererent, religionis causa. 

Quanquam, ea aetate, jamdudum nuUa erant prisca 
illa grs^oTum artificum collegia de quibus disputatio 
instituta est Quorum novissima monumenta Severis 
sequalia sont; quo Tero tempore perierint ddinire noo 
licuit. Nempe paulatim poetas, musicos, actores abstulit 
non certa lex vel subita animorum conversio. Sed a 
theatris homines novse fidei vere addictos amovit chris^ 
tkna reJigio, objnrgantibns episoopis ; ceteros, jam fio- 
manorum exemplo , apparatu spectaculi atque oculorum 
illecebris captos, crescens in dies saltatorum favor a tra- 
g(edia et comcedia ad pantomimos traduxit (2), donec 
insannm mimorum et drcensium studium musicas artes 
omnino aboleret. 

{{) GcMlex Theodos«^ 1. XV, tit. vii de scenici&, editio Got&edi 
cujus vide prsefationem. Has imperatorum christianorum leges 
jam apte proposuit Egger, Memoires de litterature ancienne. 

(2) Itician., DeSaliatione. 

